
NOTA ASUPRA EDIŢIEI 


Motto: Und doch: ldeen sind starker 
als alle empirische Mâchte 

(E.Husserl, 1935) 

Edmund Husserl (n. 8.4. 1859 - m. 27.4. 
1938), întemeietorul orientării fenomenologice, este 
cunoscut prin lucrări de referinţă pentru creaţia teo- 
retico-filosofică şi pentru reconstrucţia modernă în 
logică, metodologie şi ştiinţele umane în genere. 

Din vasta sa operă filosofică, editată după 1952 
şi sub forma: Husserliana. E. Husserl, Gesammelte 
Werke (ajunsă, în 1995, la voi. 30, în pregătire aflându-se 
încă noi volume din moştenirea de 50 000 de pagini 
manuscrise), menţionăm: Philosophie der Arithmetik 
(Filosofia aritmeticii, 1891); Logische Untersuchun- 
gen (Cercetări logice, 1901); Philosophie als strenge 
Wissenschaft (Filosofia ca ştiinţă riguroasă, 1911); 
ldeen zu einer reinen Phanomenologie und phăno- 
menologischen Philosophie (Ideile unei fenomenolo¬ 
gii pure şi ale unei filosofii fenomenologice, partea l, 

1913; lucrarea a fost îngrijită apoi în voi. 4, 5 în 
..Husserliana' ); Formale und transzendentale Logik 
(Logică formală şi transcendentală, 1929); Cartesiani- 
sche Meditationen (Meditaţii cartesiene, 1931); Die 
Krisis der europâischen Wissenscha/ten und die 
transzendentale Phanomenologie (Criza ştiinţelor 
europene şi fenomenologia transcendentală, 1936). 

Fără intenţia de a oferi aici o caracterizare a 
operei lui Husserl, menţionăm doar următoarele: a) 
Husserl a elaborat, în primul rând, o metodă de lucru 
operaţională în procesele asimilării teoretice a pro¬ 
blematicii logicii, metodologiei şi filosof iei ştiinţei, 
filosofiei valorilor ş.a.: b) axată pe conceperea con¬ 
ştiinţei sub semnul intenţionalităţii (orientare spre 
ceva, către «obiect») «metoda fenomenologică» oferă 
condiţia unei pledoarii pentru filosofie ca valoare 
teoretică autonomă, opunându-se reducţionismului 
de tip pozitivist (asimilarea demersului teoretico- 
filosofic în cel ştiinţific) sau iraţionalist şi antiraţiona- 
list (supralicitarea unor factori extraraţionali în 
proiecţia cunoaşterii, totodată subestimarea valorii 
teoriei şi a construcţiei teoretice). 

De fapt, orice analiză de fond trebuie să 
distingă între Husserl - întemeietorul fenomenolo¬ 
giei (prin opera sa logică şi teoretico-filosofică) - şi 
«fenomenul Husserl», adică protecţia operei sale ca 
program filosofic şi stil de gândire («fenomenologic»), 
cu acţiune de durată în istoria ştiinţei şi a cugetării. 

In centrul elaborărilor (la Husserl şi la urmaşi) 
se află metoda «reducţiei fenomenologice» în rapor¬ 
turile ei cu dialectica, hermeneutica şi analiza logică. 

într-o delimitare care a semnalat elementele de com¬ 
plementaritate dintre modelele metodologice amin¬ 
tite, precum şi locul şi rolul fenomenologiei în 
regândirea problematicii filosofiei şi al raporturilor 
dintre filosofie şi ştiinţe. 

Husserl propunea ideea: «filosofia ca ştiinţă 
riguroasă», adică delimitarea prin «reducţie'* a ceea 
ce este «Wissen» (cunoaşterea ca valoare) în orice 
ştiinţă (în orice formă a ştiinţificităţii) nu printr-o 
«metodă raţională» de deducere a principiilor, ci prin 
descoperirea acestora prin «geniul» cercetătorului în 
însăşi structura şi organizarea ştiinţei. 

in alţi termeni, Husserl a conceput o metodă 
de lucru operaţională în multiple planuri ale analizei 
şi explicării creaţiei (ştiinţifice, artistice, filosofice 
ş.a.), întrucât a pus în atenţie căile pe care se poate 
ajunge nu la ceea ce sunt acestea, ci la valoarea lor 
de cunoaştere (valoarea teoretică). 

în concordanţă cu acest gând metodologic, «ra¬ 
ţionalitatea» însăşi este sesizată «dincoace» de aşa-nu- 
mitele «principii raţionale», în aria a ceea ce este formă 
a universalităţii (valoarea şi sensul în fiecare domeniu 
al creaţiei umane). «Modernitatea» însăşi scapă de 
închistarea în «raţionalism» şi tolerează pluralitatea per¬ 
spectivelor în aşezarea valorică a ceea ce este «raţional» 
(cu sens) în orice stadiu nou al reconstrucţiei unui 
domeniu, adică «modernizarea». 

Volumul de faţă propune cititorului una dintre 
scrierile de bază ale întemeietorului fenomenologiei, 
anume Criza umanităţii europene şi filosofia, ela¬ 
borată în contextul orientării lui Husserl spre 

problematica social-umană, preocupat îndeosebi de 
tema semnificaţiei umane a ştiinţei şi a cunoaşterii, 
precum şi de înţelegerea „crizei ştiinţelor europene'' 
şi a „umanităţii europene" însăşi. Tocmai în acest 
sens pledează filosoful, atunci când, în finalul lucrării, 
scrie: „Criza existenţei umane europene are numai 
două căi de ieşire: sau declinul Europei în înstrăinare 
faţă de propriul său sens raţional de viaţă, căderea în 
duşmănie faţă de spirit şi în barbarie, sau renaşterea 
Europei din spiritul filosofiei printr-un eroism al raţi¬ 
unii, care va depăşi definitiv raţionalismul. Pericolul 
cel mare care ameninţă Europa îl constituie obo¬ 
seala. Să luptăm împotriva acestui pericol al peri¬ 
colelor ca «buni europeni», animaţi de curajul pe care 
nici chiar o luptă fără de sfârşit nu-1 sperie”. 

în scopul unei aprofundări a problematicii şi a 
conceptelor specifice fenomenologiei, redăm în con¬ 
tinuare două texte cu caracter de sinteză: Feno¬ 
menologie, prima variantă a studiului pregătitor 
pentru articolul publicat ca termen în vestita Ency- 
clopaedia Britannica (voi. XVII, 1927); Postfaţă 
(1930) la: Idei pentru fenomenologie pură şi o 
filosofie fenomenologică, scriere care a făcut epocă 
în gândirea secolului nostru. 

întrucât ambele scrieri constituie o excelentă 
introducere în fenomenologie, am considerat de 
prisos orice prefaţă (sau postfaţă). Căci autoprezen- 
tarea face superfluă orice prezentare. în afara notelor 
(şi comentariilor) ce însoţesc fiecare text, recoman¬ 
dăm următoarele: E. Husserl, Scrieri filosofice alese 
(Ed. Academiei Române, 1993): Prefaţă; E. Husserl, 

Filosofia ca ştiinţă riguroasă (Ed. Paideia, 1994): 
Postfaţă. 

Acestea însă cu limitele impuse de o cunoscută 
regulă hermeneutică: „Es geniigt zu sagen, dass man 
anders versteht, vvenn man uberhaupt versteht" (H.-G. 
Gadamer, Wahrheit und Methode , ed. a Il-a, 1965, 
p. 280): „Este de-ajuns să spunem că, dacă în genere 
se înţelege, se înţelege altfel". Cu alte cuvinte, ceea ce 
cuprindem într-o înţelegere (personală) nu este o inter¬ 
pretare dintru început, ci doar un alt fel de a înţelege! 
„Anexele” vin, de asemenea, ca un „anders versteht", 
aducând un spor de claritate şi aprofundare, un 
„Besser-Verstehen”, adică o mai bună înţelegere a 
textelor husserliene şi a fenomenologiei în genere. 




CRIZA UMANITĂŢII 
EUROPENE ŞI FILOSOFIA 




NOTA INTRODUCTIVA 


Criza umanităţii europene şi filosofia (Die 
Krisis des europăischen Menschentums und die 
Philosophie, publicată pentru prima oară în 1953, 
în HUSSERL1ANA, VI, hrsg. von W. Biemel), Er- 
gănzende Texte A. Abhandlungen, volum ce con¬ 
ţine celebra Krisis, constituie textul unei conferinţe 
(cu titlul menţionat), ţin.ută la 2..şi iQLniai. 1935 la 
Viena, ca invitat al „Uniunii Culturale" (,,Fvultur- 
bund”) din metropola austriacă. în p rincipal, te xtul 
acesţgijconferinţe cuprinde ideile de-bază ale proble¬ 
maticii lucrării Criza ştiinţelor europene şi fenome¬ 
nologia transcendentală, pe care Husserl a gândit-o 
şi a elaborat-o între 1935-1936 şi din care, în revista 
„Philosophia” (editată de neokantianul A. Liebert la 
Belgrad) a publicat (în 1936) partea I şi a ll-a, partea 
a 111-a (şi cea mai importantă) rămânând în manuscris 
(până la publicarea ei de către W. Biemel, în 1953). 

Linia de argumentare în Criza umanităţii eu¬ 
ropene şi filosofia este redată de Husserl însuşi, în 
scrisoarea, din 10.7.1935, către Ingarden: «Filosofie 

şi criza omenirii europene». Prima parte: ideea 
filosofică a umanităţii europene (sau «a culturii eu¬ 
ropene») clarificată din punct de vedere al originii sale 
istorice pornind de la filosofie. Partea a doua: funda¬ 
mentul crizei începând de la sfârşitul secolului XIX, 
anume fundamentul refuzului filosofiei, respectiv al 
ramurilor ei deschise către ştiinţele particulare mo¬ 
derne - mai exact temeiul refuzului menirii ei (a 
funcţiei ei teleologice) de a conferi îndreptarul nor¬ 
mativ pentru tipul uman superior, care ca idee trebuia 
să se realizeze istoriceşte în Europa (E. Husserl, 
Brie/e an Roman Ingarden, hrsg. von R. Ingarden, 
Phaenomenologica 25, M. Nijhoff, Den Haag, 
1968, p. 94). 

In Textkritische Anmerkungen za den Ergăn- 
zenden Texten se arată: „Textul acestui studiu a fost 
expus de Husserl la Viena de două ori, la 7 şi la 10 mai 
1935, la invitaţia „Uniunii Culturale”. Titlul iniţial al 
textului suna: Lumea europeană în criza culturii 
europene; titlul dat apoi conferinţei, anume Filosofia 
în criza umanităţii europene a fost înlocuit ulterior cu 
cel dat aci: Criza umanităţii europene şi filosofia” 
(Textkritische Anmerkungen zu den Ergănzenden 
Texten. Die Krisis dereuropăischen Wissenschaften 
und die transzendentale Philosophie, hrsg. von W. 
Biemel, 2. Aufl., Husserliana. Bd. VI. 1962, p. 347). 
In acelaşi context se precizează: „Ca dată a redactării, 
Husserl nota: 7.VI.1935”. 

In: K. Schuhmann, Husserl-Chronik. Denk 
und Lebensweg Edmund Husserls (M. Nijhoff, 
1977, p. 460- 461) se arată: „La 7 mai, Husserl ţine 

la Viena o conferinţă (Despre sensul culturii 
europene şi filosofia)”. Mai exact: „In jurul orei 20, 
Husserl ţine la "Uniunea Culturală» din Viena con¬ 
ferinţa Filosofia în criza umanităţii europene (în 
sala de conferinţe a Muzeului Austriac)”; „10 mai 
1935. Datorită succesului copleşitor, Husserl trebuie 
să repete conferinţa, a doua oară ţinând-o cu totul 
altfel" (Ibidem, p.461, 462). 

în legătură cu transpunerea terminologiei, 
menţionăm următoarele: a) termenul Menschen - 
turn" (însemnând: omenie, umanitatea din om, ge¬ 
nul uman, umanul ca dimensiune universală) este 
tradus aci prin „umanitate", înţelegând prin aceasta 
modul uman de a fi, realizat ca un anumit tip (aci 
„europeanul”); b) termenul „unendlichţe Aufgabe” a 
fost redat prin „temă infinită", uneori „sarcină infi¬ 
nită", sintagma exprimând constanţa angajării şi 
prezenţei omului european în contextul devenirii 
istorice, în teleologia istoriei umane, în intenţionali¬ 
tatea, orizontul acesteia; c) termenul „Lebenswelt” 
este tradus prin „lumea vieţii"; d) termenul grec 
„daimazein" (aci în transliterare) aduce dimensiunea 
teoretică, funcţia acesteia la nivelul comportamentu¬ 
lui obişnuit, pentru cel reflexiv (atitudinea teoretică 
propriu-zisă) potrivindu-se „episteme" (ştiinţă, spre 
deosebire de „doxa”, de opinie); e) alţi termeni care 
implică dificultăţi de traducere au fost păstraţi în 
paranteze. 

M-aş încumeta, în această conferinţă, să re¬ 
dobândesc interesul pentru tema atât de mult discu¬ 
tată a crizei europene, d e fapt să dezvo-t ide ea 
is torico-filoso fică (sau sensul teleologic) de umanHate 
europeană IntrucâTprin' aceasta arăFchiar funcţia 
esenţială pe care au să o exercite, ca ştiinţe ale 
noastre, filosofia şi ramificaţiile ei, criza europeană 
va dobândi ea însăşi o nouă elucidare. 

Să pornim de la un fapt bine cunoscut, anume 
de la deosebirea dintre medicina naturalist-ştiinţifică 
şi aşa-numita «terapeutică naturală». In timp ce în 
viaţa poporului aceasta din urmă corespunde în 
genere empiriei naive şi tradiţiei, medicina naturalist- 
ştiinţifică foloseşte înţelegerea împrumutată de la 


Sub titlul D/e Philosophie in der Krisis der europăischen 
Menschheit (FiloiedS^fţfj^fT^jmianitâtii europene), 
prezentată la 7 mai 1935 

(nota ed.) 

^t/r.'t 

ştiinţe pur teoretice, de la cele ale corpului uman, 
înainte de toate de la anatomie şi fiziologie. La rândul 
lor, acestea se sprijină pe ştiinţele explicative de bază 
ale naturii în genere, îndeosebi pe fizică şi chimie. 

Să ne îndreptăm acum privirea de la corpul 
uman către spiritualitatea umană - tema aşa nu¬ 
mitelor ştiinţe ale spiritului. în ele interesul teoretic 
conduce aproape în mod exclusiv la oameni ca 
persoane şi la viaţa şi realizările personale, precum 
şi, corelativ, la realizări în sfera creaţiei. Ca eu, şi noi, 
viaţa personală ia o formă comunitară, este o viaţă 
într-un orizont al comunităţii. Aceasta chiar şi în 
comunităţile diferitelor configuraţii mai simple sau 
mai complexe, ca familia, naţiunea, supranaţiunea. 
Aci termenul uiaţă nu are un sens fiziologic, ci 
înseamnă o viaţă acţionată de scopuri, care anga¬ 
jează creaţii spirituale: în sensul cel mai larg, ea este 
creatoare de cultură în unitatea unei istoricităţi. Toate 
acestea constituie tema diferitelor ştiinţe ale spiritu¬ 
lui. Este evident că diferenţa dintre prosperitate de¬ 
plină şi degenerare, deci, aşa cum s-ar putea spune, 
dintre sănătate şi boală, este valabilă şi pentru comu¬ 
nităţi, pentru popoare şi state. Prin urmare, nu se 
poate ocoli întrebarea: cum se face că nu s-a ajuns 
deloc, în această privinţă, la o medicină ştiinţifică, 
una a naţiunilor şi a comunităţilor supranaţionale? 
Naţiunile europene sunt bolnave, Europa însăşi se 
află, se spune, într-o criză. Ceva în genul terapeuticii 
naturale nu lipseşte însă cu totul de aci. într-un fel, 
suntem chiar inundaţi de un torent de propuneri de 
reformă, propuneri totodată naive şi exaltate. De ce 

însă, în ciuda puternicei lor dezvoltări, ştiinţele spiri¬ 
tului refuză să deţină rolul pe care ştiinţele naturii îl 
exercită în mod excelent în sfera lor? 

Oricine este familiarizat cu spiritul ştiinţelor mo¬ 
deme va găsi fără ezitare un răspuns. Măreţia ştiinţelor 
naturii constă în faptul că ele nu se mulţumesc cu o 
empirie de ordin intuitiv, deoarece pentru ele orice 
descriere a naturii vrea să fie numai un stadiu meto¬ 
dologic tranzitoriu către o explicare exactă, în cele din 
urmă de ordin fizico-chimic. Ele consideră că ştiinţele 
•«pur descriptive» ne leagă de realităţile diferite ale lumii 
înconjurătoare terestre. Ştiinţa matematic-exactă a 
naturii însă cuprinde, cu metodele ei, infinităţile sub 
aspectul realităţii lor, precum şi alte posibilităţi reale, 
mundane. Ea interpretează datul intuitiv ca aparenţă 
relativă pur subiectivă şi caută să cerceteze suprasubiec- 
tivul (natura «obiectivă») însăşi, degajând, printr-o a- 
proximaţie sistematică, aspectele lui absolut universale, 
fie acestea elemente sau legi. Prin aceasta ea ne învaţă 
cum să explicăm în mod unitar realităţile concrete date 
în prealabil intuiţiei, fie ele oameni, animale «sau» 
corpuri cereşti; şi aceasta pornind de la ţelul ultim, adică 
de a induce din aparenţele date efectiv în fiece clipă 
posibilităţi viitoare şi probabilităţi ce depăşesc în am¬ 
ploare şi precizie orice empirie mărginită la intuiţie. 
Consecinţa perfecţionării consecvente a ştiinţelor 
exacte a constituit, în epoca modernă, o veritabilă 
revoluţie în stăpânirea naturii prin tehnică. 

Din raţiuni ce ţin de fondul lucrurilor, starea 
metodologică în ştiinţele spiritului este, din păcate 
(în sensul înţelegerii devenite pentru noi de acum 

inteligibilă), cu totul diferită. Ordinea spiritului uman 
este fundată în phys/s-ul uman; fiecare viaţă sufletească 
umană particulară este fundată în corporalitate, aşa 
cum este şi fiecare comunitate, în corpurile oamenilor 
individuali, care sunt membri ai acesteia. Dacă, deci, 
trebuie să fie posibilă şi pentru fenomenele ştiinţelor 
spiritului o explicare realmente exactă, şi, în mod 
corelativ, o practică ştiinţifică de întindere asemănătoa¬ 
re celei din sfera naturii, atunci savanţii de această 
specialitate n-ar trebui să considere spiritul ca spirit, pur 
şi simplu, ci să se reîntoarcă la suportul corporal, 
desfăşurând explicaţii exacte cu ajutorul fizicii şi chi¬ 
miei. Deja în privinţa omului individual, şi cu atât mai 
îndreptăţit, a marilor comunităţi istorice, acest proiect 
eşuează însă (şi în privinţa aceasta nu se poate schimba 
nimic, oricare ar fi timpul, mai lung sau mai scurt) în 
complicarea cercetărilor psihofizic-exacte necesare. 
Dacă lumea ar fi o construcţie din două aşa-zise sfere 
de realitate, la fel de îndreptăţite, anume, natură şi 
spirit, nici una dependentă de cealaltă metodologic şi 
faptic, atunci situaţia ar fi cu totul alta. Numai natura 
este de tratat în ea însăşi ca o lume închisă; în ştiinţa 
naturii ea chiar şi este cercetată într-o deplină con¬ 
secvenţă, numai ca natură, făcându-se abstracţie de 
orice este spiritual. Pe de altă parte, pentru specialistul 
interesat în mod pur de spirit, o asemenea abstracţie 
consecventă a naturii nu conduce tot la o ..lume" 
închisă în sine, una conexată în mod pur spiritual, care, 
ca paralelă ştiinţei pure a naturii, ar putea deveni tema 
unei ştiinţe pure şi universale a spiritului. Căci spiri¬ 
tualitatea animală, cea a „sufletelor" uman şi animal, 

la care duce, în cele din urmă, orice spiritualitate 
obişnuită, este fundată cauzal într-o modalitate aparte 
în corporalitate. Se înţelege astfel că teoreticianul in¬ 
teresat în mod pur de spiritualul ca atare nu poate 
depăşi stadiul descrierii, al unei istorii a spiritului, şi 
rămâne înlănţuit în realităţile finite, de ordin intuitiv. 
Orice exemplu 1 ne dovedeşte aceasta. De pildă, un 
istoric nu poate să se ocupe de istoria greacă veche 
fără geografia fizică a Greciei antice, nu se poate ocupa 
de arhitectura ei fără a lua în considerare latura corpo¬ 
rală a edificiilor etc., etc. Faptele par pe de-a-ntregul 
lămuritoare. 

Ce ar fi însă dacă întreaga modalitate de gân¬ 
dire ce se anunţă în această prezentare s-ar baza pe 
prejudecăţi nefaste şi şi-ar avea partea sa de vină în 
maladia Europei? Că aceasta este situaţia, sunt pe 
deplin convins; în plus, sper să clarific prin aceasta 
că aici se află sursa esenţială pentru evidenţa cu care 
savantul modern nu ia în considerare deosebirile 
dintre domenii şi tăgăduieşte posibilitatea fundamen¬ 
tării unei ştiinţe riguros închise în sine şi universală a 
spiritului 2 . 

1 In Textkritische Anmerkungen zu den F.rgdnzenden 
Texten (în: Op cit., p. 548) se spune: „după orice exem¬ 
plu se arată la F (Fink. nn.) următorul text, care a fost 
împarantezat de Husserl: «dacă se vrea să se cuprindă 
teoretic o lume concretă închisă, o lume a spiritului, în 
analogie cu cea a naturii, aceasta este imposibil să se 
abstragă din corporal»" (nota trad .). 

2 fn Ibidem (p. 549): ..Text iniţial: «in fapt, aceasta este 
convingerea mea, şi o să mai auzim de aceasta; aci îşi află 

Chiar în interesul nostru pentru problema Eu¬ 
ropei trebuie să avansăm puţin în aceasta şi să 
înlăturăm argumentarea ce ne-a părut evidentă încă 
din prima clipă. Fără îndoială, istoricul, cercetătorul 
spiritului şi al culturii are în mod constant, printre 
fenomenele pe care le studiază, şi natura fizică, - în 
exemplul nostru natura Greciei antice. Aceasta nu 
este însă natura în sens naturalist-ştiinţific, ci ceea ce 
valora pentru vechii greci ca natură, ca realitate 
naturală a lumii înconjurătoare, aflată sub privirea 
lor. In alţi termeni: lumea înconjurătoare istorică a 
Grecilor nu este lumea obiectivă în sensul nostru, ci 
reprezentarea lor despre lume, adică propria lor 
evaluare subiectivă a lumii cu tot ce valora în aceasta 
pentru ei ca realitate, zei, demoni etc. 1 

sursa esenţială cecitatea savantului modern în faţa posi¬ 
bilităţii fundamentării unei ştiinţe universale pure, închisă 
în sine, a spiritului»" Formula introdusă în finalul textului 
..chiar o ştiinţă nesubordonată celei a naturii, ci supraor¬ 
donată ei' - se află tot aci (r.ota trad.). ® 

1 în ibidem. ..la textul premergător, Husserl adăuga ur¬ 
mătorul text. care se află la F.: «Tema unei ştiinţe universale 
exacte a spiritului, ca un analogon al ştiinţei exacte a 
naturii, constă in a interoga, referindu-se numai la spiritual, 
la ceea ce-i este propriu ca structurare de intenţii, asupra 
universalului necondiţionat şi a-l readuce la ceea ce-i este 
elementar, altfel spus la ABC şi la gramatica elementară a 
personalităţii creatoare. 

De ce nu este insă posibilă o analiză elementară, ana- 
loagă cu cea naturalist-ştiinţitică? Se obiectează aci in felul 
următor: cercetătorul naturii poate să facă abstracţie de 
orice spiritual, să renunţe !a orice e sufletesc, la orice 
semnificaţie culturală a lucrurilor, el putând să cerceteze cu 

«Lume înconjurătoare» este un concept ce-şi 
are locul în mod exclusiv în sfera spirituală. Că trăim 
într-o anumită lume a noastră, înconjurătoare, în 
raport cu care valorează orice grijă şi străduinţă a 
noastră, aceasta constituie un fapt ce caracterizează 
o ordine situată numai în planul spiritului. Lumea 

consecvenţă natura pură in ceea ce are ea caracteristic 
Dimpotrivă, cercetătorul sferei spiritului nu poate să re¬ 
nunţe la corpuri, la cele ale oamenilor, ca şi la cele ce 
constituie lumea sa înconjurătoare. Ele intervin necontenit 
in conexiune. De pildă, un istoric nu poate să vorbească 
despre Grecia fără să ia în considerare geografia fizică a 
Greciei, iar în cazul arhitecturii - materialul de care s-au 
servit cei care au executat-o etc. 

Aici este prezentă însă o eroare funestă, fundamentul 
naturalismului, care a derutat înţelegerea pură a lumii 
spiritului. Lumea înconjurătoare, care, în viata personală, 
constituie permanent câmpul străduinţelor, al grijilor, tra- 
valiilor. nu există mai puţin decât natura obiectivă, ale cărei 
structuri esenţiale, ale cărei legi naturale cercetătorul na¬ 
turii le are ca temă. Natura fizico-chimică este unica sferă 
căreia ii aparţinem la fel cum îi aparţin şi papuaşii. Dim¬ 
potrivă, lumea noastră înconjurătoare şi aceea a papuaşilor 
sunt lumi fundamental deosebite, iar aceasta nu este de 
caracterizat doar după deosebirea geografică a Australiei 
şi a Europei. Fiecare îşi are lumea sa înconjurătoare, fiecare 
unitate de viaţă supranaţională a naţiunilor îşi are lumea 
înconjurătoare corespunzătoare. Mediul ambiant al 
omenirii europene este cu totul altul decât cel al popoarelor 
hinduse sau decât cel al chinezilor, cu toate particularităţile 
lor naţionale. Mediul ambiant este ca atare mediu numai 
printr-un concept spiritual, el desemnează o configuraţie 
corespunzătoare a istoriei şi a tradiţiei omenirii, care şi-a 
construit din sine şi în sine, în mod istoric, o lume încon¬ 
jurătoare»." (nota trad.). 

care ne înconjoară este o configuraţie spirituală în 
noi şi în viaţa noasţră istorică. Nu există astfel aci nici 
un temei pentru cei care consideră drept temă spiritul 
ca spirit, preconizând pentru această lume încon¬ 
jurătoare o altă explicaţie decât cea pur spirituală. 
Ceea ce se poate spune în genere astfel: este absurd 
a considera natura doar în ea însăşi, străină, spirituală 
şi, ca urmare, a edifica ştiinţa spiritului pe ştiinţa 
naturii, a vrea să o facem o ştiinţă aşa-zis exactă. 

Se pierde cu totul din vedere faptul că termenul 
«ştiinţă a naturii» (ca in genere orice ştiinţă) desem¬ 
nează o activitate spirituală, anume cea a savanţilor 
naturalişti, care cooperează în ştiinţă, şi, ca atare, ea 
ţine, ca şi toate fenomenele spirituale, de sfera a ceea 
ce trebuie să fie explicat prin ştiinţa spiritului. Nu este 
oare absurd, şi un cerc în demonstraţie, să vrei să 
explici în mod naturalist-ştiinţific evenimentul istoric 
«ştiinţă a naturii», făcând să intervină aci legile naturii 
care, ca produse ale spiritului, aparţin ele-însele 
problemei de rezolvat? 

Orbiţi de naturalism (oricât de mult l-ar combate 
în vorbe), specialiştii în ştiinţele spiritului au omis chiar 
şi numai de a pune problema unei ştiinţe universale şi 
pure a spiritului, după cum au omis să se întrebe despre 
o doctrină a esenţei spiritului ca spirit, care, după 
elementele şi legile ei, cercetează un universal ne¬ 
condiţionat al spiritualităţii, cu scopul de a ajunge de 
aci la o explicaţie ştiinţifică în sens absolut. 

- Reflecţiile de până acum, consacrate filosofiei 
spiritului, ne oferă perspectiva convenabilă pentru a 
trata tema noastră, anume cea a situaţiei spirituale a 

Europei, ca pe o problemă pură a ştiinţei spiritului, 
înainte ele"toate a istoriei spiritului. Aşa cum s-a spus 
deja în cuvintele introductive, pe această cale devine 
vizibilă o teleologie remarcabilă, înnăscută numai 
Europei noastre, solidară şi intim legată cu apariţia 
şi inserţia filosofiei şi a ramurilor ei, ştiinţele, în 
spiritualitatea antică greacă. Presimţim deja că este 
vorba aci de o elucidare a temeiurilor mai profunde 
ale originii acestui naturalism funest, sau, aşa cum se 
va arăta, a dualismului modern al interpretării lumii, 
prin aceasta trebuind să se ajungă la adevăratul sens 
al crizei umanităţii europene. 

Problema pe care o punem este aceasta, cum se 
caracterizează configuraţia spirituală numită «Europa?»,; 
Prin urmare, nu Europa într-un sens geografic, 
înţeleasă ca o hartă, ca şi cum tocmai cercul oamenilor 
ce trăiesc împreună teritorial ar fi aci cel care ar delimita 
omenirea europeană. In sens spiritual, de Europa 
aparţin în mod evident şi dominioanele engleze, Statele 
Unite etc. Nu însă eschimoşii sau indienii din menajeri¬ 
ile târgurilor sau ţiganii ce vagabondează mereu în 
Europa. Este vorba aci de unitatea unei vieţi spirituale, 
a unei acţiuni, a unei creaţii spirituale, incluzând şi 
scopurile, interesele, grijile şi eforturile, instituţiile, mo¬ 
dalităţile de organizare. Indivizii acţionează aci în so¬ 
cietăţi multipledgdiferite grade, în familii, rase, naţiuni, 
toate corelate interior în mod spiritual, cum am spus, 
în unitatea unei. configuraţii şpjîityale. Persoanelor, 
legăturilor dintre persoane şi tuturor produselor lor de 
cultură trebuie să le fie conferit astfel un caracter 
atotunificator. 

«Configuraţia spirituală Europa?» - dar ce este 
aceasta? Este faptul de a dovedi ideea filosofică 
imanentă istoriei Europei (Europei spirituale) sau, 
ceea ce este acelaşi lucru, teleologia imanentă ei, 
care, din punctul de vedere al omenirii universale în 
genere, se face cunoscută ca breşa şi începutul 
dezvoltării unei noi epoci a omenirii, care de aci 
înainte, vrea să trăiască şi poate să trăiască, în 
configurarea liberă a existenţei sale concrete (ihres 
Daseins), a vieţii ei istorice, numai din ideile raţiunii, 
din teme infinite. 

Fiecare configuraţie spirituală se situează, 
prin natura ei, în spaţiul istoric universal sau, după 
coexistenţă şi succesiune, într-o unitate de timp isto¬ 
ric, adică îşi are istoria sa. Dacă, aşa cum e necesar, 
urmăm înlănţuirea istoriei plecând de la noi şi de la 
naţiunile noastre, continuitatea istoriei ne antrenează 
totdeauna mai departe, de la naţiune la naţiune şi de 
la epocă la epocă; în antichitate, în fine, de la romani 
la greci, la perşi, la egipteni etc., fiind evident că aci 
nu există sfârşit. Nimerim în protoistorie ( Ur-Zeit) şi 
nu vom fi scutiţi de a recurge la opera atât de 
semnificativă şi de bogată în idei a lui Menghin, la 
«Istoria universală în epoca de piatră». Intr-o ase¬ 
menea procedare, umanitatea apare ca o viaţă unică, 
cuprinzând oameni şi popoare legate numai prin 
trăsături spirituale, cu o multitudine de tipuri umane 
şi culturale, decurgând însă unele din altele în mod 
continuu. E ca şi o mare, în care oamenii şi popoarele 
ar fi valurile ce iau o formă trecătoare, se schimbă şi 

iarăşi dispar, unele ondulate mai bogat, mai compli¬ 
cat, altele mai primitiv. 

Totuşi, la o examinare mai consecvent riguroasă 
remarcăm noi afinităţi şi diferenţe specifice. Oricât de 
mult ar fi învrăjbite naţiunile europene, ele conservă 
totuşi în spirit o înrudire interioară specifică, de care 
sunt toate pătrunse, înrudire ce depăşeşte diferenţele 
naţionale. Este ceva similar cu o legătură între fraţi şi 
surori, care, în acest cerc, ne dă conştiinţa unui a fi la 
sine (einer Heimatlichkeit). Aceasta survine de îndată 
ce, de exemplu, ne transpunem în istoricitatea indică, 
cu multitudinea ei de popoare şi configuraţii de cultură. 
La rândul său, acest ansamblu comportă unitatea unei 
înrudiri de tip familial, însă una străină, ininteligibilă 
nouă. Pe de altă parte, indienii ne simt pe noi ca străini 
şi se consideră numai între ei ca părtaşi la aceeaşi vatră 
(a/s Heimgenossen). O asemenea diferenţă, care este 
relativizată prin multiplele sale trepte, între a :i la sine 
şi a fi străin nu poate însă satisface, cu toate că este o 
categorie fundamentală a oricărei istoricităţi. Ome¬ 
nirea ce umple spaţiul istoriei nu se articulează într-o 
manieră invariabilă în conformitate cu această cate¬ 
gorie. Noi o resimţim numai ă propos de Europa 
noastră. Aci se află însă ceva unic, sesizabil şi în cazul 
altor grupări umane, ceva care. în voinţa neîntreruptă 
de autoafirmare spirituală dincolo de orice preocupare 
utilitară, devine pentru sine un motiv de a europeniza 
mai mult sau mai puţin; aceasta dacă avem despre noi 
înşine o înţelegere corectă, dacă nu încercăm, de pildă, 
să ne indianizăm. Mi se pare, şi acesta este un senti¬ 
ment pe care-1 avem (şi care se justifică în ciuda oricărei 
neclarităţi) că omenirii noastre europene îi este 


27 



înnăscută o entelechie ce-i domină schimbarea în 
configuraţie de tip european şi îi conferă sensul unei 
dezvoltări orientate spre o formă ideală de viaţă şi 
fiinţare ca spre un pol etern. Nu însă ca şi cum ar fi 
vorba aci de una din acele cunoscute năzuinţe finaliste, 
ce conferă regnului fizic al existenţei organice carac¬ 
terul ce îi este propriu. Deci, nu-i vorba de un fel de 
dezvoltare biologică a unei forme germinale în trepte 
ce conduc la maturitate, urmată de bătrâneţe şi pierire. 
Nu există în esenţă nici un fe! de zoologie a popoarelor. 
Acestea constituie unităţi de ordin spiritual, nu au 
îndeosebi supranaţionalitatea Europa, nu comportă 
nici un fel de stadiu de maturitate atins sau de atins 
vreodată, ca formă a unei repetări reglate cumva. 
Omenirea, considerată din punct de vedere sufletesc, 
nu a fost niciodată, şi nu va fh^cîodată, împlinită şi nici 
nu se poate repeta. Te/os-ul spiritual al umanităţii 
europene, în care e cuprins te/os-ul particular al 
fiecăreia dintre naţiunile luate separat şi al oamenilor 
luaţi individual, se situează la infinit, este o idee infinită, 
în direcţia căreia, cumva în taină, devenirea spirituală, 
în ansamblul său, caută, cum s-ar spune, să se depă¬ 
şească. Aşa cum, în dezvoltare, aceasta a devenit 
conştientă ca te/os, ea devine de-acum şi practic un ţel 
al voinţei şi se erijează într-o nouă formă de dezvoltare, 
aflată sub cârmuirea normelor, a ideilor normative 1 . 

1 în Ibidem: „Text iniţial: «Aşa cum aceasta, mai departe şi 
in dezvoltarea însăşi, a devenit conştientă ca te/os, ea 
devine şi practic, ca scop al voinţei, şi se înalţă ca o nouă 
formă a dezvoltării, aflată sub cârmuirea normelor, a ideilor 
normative»" (nota trad). 

Toată această deliberare nu vrea să fie însă o 
interpretare speculativă a istoricităţii noastre, ci nu¬ 
mai expresia unui presentiment viu, ce se înalţă 
printr-o luare la cunoştinţă ( Besinnung) liberă de 
orice prejudecăţi. Acest presentiment ne oferă însă 
o călăuză intenţională pentru a discerne în istoria 
Europei o conexiune de cea mai înaltă semnificaţie, 
în a cărei urmărire presimţitul devine certitudine 
controlată. Presentimentul este îndreptarul afectiv 
pentru toate descoperirile. 

Să trecem la expunere 1 . Europa spirituală îşi are 
un loc de naştere bine dete rminai Cu aceasta nu am 
în vedere o ţară în sens geografic, cu toate că este vorba 
şi de un anumit teritoriu, ci un loc de naştere spiritual 
într-o naţiune, respectiv în oameni individuali şi grupuri 
umane ale acestei naţiuni. Este naţiunea g reacă anti că, 
aparţinând secolelor VIII şi VIIJ. Chr. In ea se înfiripa 
o atitudine de un fel deosebit, una exemplară, faţă de 
lumea înconjurătoare, se realizează în mod consecvent 
o breşă în direcţia unui tip cu totul nou de configuraţii 
spirituale, luând repede proporţiile unei forme culturale 
sistematic închisă; Grecii au numit-o,/i/oso/ie. Tradus 
corect, în sensul originar, acest termen nu înseamnă 
altceva decât ştiinţă universală, ştiinţă despre întregul 
lumii, despre unitatea ce cuprinde orice existent. Foarte 
curând însă interesul pentru totalitate, şi cu aceasta 

1 Ibidem: „după «Să trecem la expunere", următorul text, 
care a fost şters la F.: «Europa nu desemnează o undă 
trecătoare, ci îşi are un loc de naştere bine reliefat, unul 
spiritual, fireşte, care se află în persoane individuale, în 
oamenii une: naţiuni detenninate»' (nota Irad ). 

chestiunea privind atât devenirea ce înglobează totul, 
cât şi fiinţa ce subzistă în devenire, începe să se 
particularizeze în funcţie de formele generale şi regi¬ 
unile fiinţei, şi astfel filosofia, unica ştiinţă, se ramifică 
într-o diversitate de ştiinţe particulare. 

în breşa produsă în filosofia luată în acest sens, 
în care sunt incluse laolaltă toate ştiinţele, eu văd, oricât 
ar părea de paradoxal, fenomenul originar ce caracte¬ 
rizează din punct de vedere spiritual Europa. Prin 
elucidările ce urmează, în ciuda inevitabilei lor concizi- 
uni, se va înlătura de îndată aparenţa de paradox. 

Filosofie, ştiinţă - aceştia sunt termeni pentru 
o clasă specială de configuraţii culturale ( Kulturge - 
bilde). Mişcarea istorică, aceea care a luat forma stilis¬ 
tică a supranaţionalităţii, pe care o numim Europa, 
duce către o formă normativă situată în infinit, nu însă 
către una care s-ar putea discerne într-o simplă exami¬ 
nare morfologică exterioară a succesiunii formelor. 
Această proprietate permanentă de a fi orientată către 
normă este inerentă vieţii intenţionale a persoanelor 
izolate, iar de aci naţiunilor şi structurilor lor sociale 
particulare şi, în fine, naţiunilor legate prin forma 
..Europa ". Fireşte, nu tuturor persoanelor; adică, nu 
complet desfăşurată în personalităţile constituite prin 
acte intersubiective de ordin superior, dar constitutivă 
lor în forma normelor genera l-valabile ale cursului 
inevitabil al dezvoltării şi extinderii spiritului. Acest 
proces are totodată semnificaţia unei configurări pro¬ 
gresive a întregii omeniri, pornind de la mişcările de 
idei devenite eficiente în cercuri mici, chiar minuscule. 
Ideile, configuraţiile de sens cr6ate în persoane izolate, 

şi care au admirabila modalitate de a delimita în sine 
infinităţi intenţionale, nu sunt, ca lucrurile reale în 
spaţiu, care, intrând în câmpul experienţei umane, nu 
mai înseamnă ceva pentru omul ca persoană. O dată 
cu prima concepere de idei, omul devine treptat un 
om cu totul nou. Fiinţa sa spirituală păşeşte pe calea 
unei reconfigurări culturale progresive. Această mişca¬ 
re decurge, de la început chiar, în formă de comunica¬ 
re, trezeşte un nou stil al existenţei concrete personale 
în sfera vieţii proprii, iar, apoi, în înţelegerea ulterioară, 
o devenire corespunzătoare nouă. înainte de toate se 
extinde în ea (şi, în sens mai larg, în afară de ea) un tip 
uman aparte, care, deşi trăieşte în finitudine, tinde către 
polul infinităţii. Tocmai din aceasta rezultă o nouă 
modalitate de socializare şi o nouă formă de comunitate ( 
stabilă, a cărei viaţă spirituală, socializară prin cultul 
ideilor, prin crearea ideilor şi normare ideală, poartă în/ 
sine orizontul viitor al infinităţii: cel al unei infinităţi ce^ 
se înnoieşte prin generaţii, pornind de la spiritul ideilor. 
Ea se realizează mai întâi în spaţiul spiritual al unei 
naţiuni unice, cea greacă, ca dezvoltare a filosofiei 
şi a comunităţilor filosofice. Astfel se înfiripă, în 
această naţiune, un spirit cultural universal, care 
ţine în vraia lui întreaga umanitate, constituind, 
într-un fel, o metamorfozare progresivă în formă a 
unei noi istoricităţi. 

Această schiţă sumară vSjobbândi mai multă şi 
mai deplină inteligibila te dâra vom urmări ori qţnea. 
istorică a tipului umafltftosofic şi ştiinţific şi, pornind de 
aci, sensul a ceea ce numim «Europa», iar apoi vom 

clarifica noul tip de istoricitate ce se detaşează din istoria 
universală o dată cu acest fel de dezvoltare. 

Pentru început, să desprindem în mod clar 
acea particularitate remarcabilă a filosofiei, desfă¬ 
şurată în tot mai noi ştiinţe speciale; se evidenţiază 
atunci contrastul faţă de celelalte forme de cultură, 
întâlnite în universul preştiinţific al omului, incluzând 
aci meseriile, cultura pământului, cea a locuinţelor 
ş.a. Toate acestea desemnează clase de creaţii cultu¬ 
rale, laolaltă cu metodele corespunzătoare, cele care 
asigură obţinerea lor în mod sigur. Intr-un fel, în 
lumea înconjurătoare, ele au o existenţă concretă, 
dar trecătoare. Dimpotrivă, achiziţiile ştiinţifice, după 
ce şi-au dobândit metoda pentru reuşita construcţiei 
lor, au un cu totul alt mod de a fi, o cu totul altă 
temporalitate. Ele nu se uzează, nu sunt trecătoare, 
iar o producere repetată nu creează lucruri nici 
identice, nici de uz identic. Un număr oricât de mare 
de produceri permite unui număr tot aşa de mare de 
persoane să creeze în mod identic, dar identic numai 
după sens şi valabilitate. Atunci când unele persoane, 
în mod efectiv legate unele de altele, într-o compre¬ 
hensiune mutuală, întâlnesc un obiect creat de un 
altul într-un mod identic, ele nu pot să nu-l găsească 
asemănător celui creat de ele-însele. Cu un cuvânt: 
ceea ce se achiziţionează în activitatea ştiinţifică nu 
este real, ci ideal. 

Mai mult însă, ceea ce e astfel dobândit, ca 
valoarea şi adevărul său, devine de îndată •material 
pentru o creaţie posibilă de idealităţi de nivel mai 
înalt, iar din punctul de vedere al interesului teoretic 

fiecare nivel atins devine un termen pur relativ, o 
stare tranzitorie către scopuri tot mereu noi şi de nivel 
totdeauna mai elevat, într-o infinitate desemnată ca 
teren universal de lucru, ca „domeniu" al ştiinţei. 
Ştiinţa desemnează astfel ideea unei infinităţi de 
teme, în care, în orice moment, se execută deja o 
tranşă limitată, constituind astfel fondul de premise 
valabile pentru jalonarea unui orizont infinit de teme 
ce formează unitatea unei teme atotcuprinzătoare. 

Ca întregire la cele spuse, este de reţinut aci 
încă ceva foarte important. în ştiinţă, idealitatea 
creaţiilor izolate, a adevărurilor nu înseamnă simpla 
repetabilitate sub identificarea sensului şi a confir¬ 
mării: ideea de adevăr în sensul ştiinţei se detaşează 
(despre aceasta vom mai vorbi) de adevărul vieţii 
preştiinţifice, vrea să fie adevăr necondiţionat. în 
aceasta constă acea infinitate ce conferă oricărei 
confirmări faptice, şi oricărui adevăr, caracterul unei 
apropieri simple, numai relative, continuu raportată 
la orizontul infinit în care adevărul în sine valorează, 
ca să spunem aşa, ca punct infinit depărtat. în mod 
corelativ, această infinitate constă atunci şi în „exis¬ 
tentul real" în sens ştiinţific, după cum adesea e şi 
subiect de fundamentări creatoare în „universal” - 
valabilul pentru „fiecare"; acesta însă nu mai este un 
oarecare în sensul finit al vieţii preştiinţifice. 

După această caracterizare a idealităţii ştiin¬ 
ţifice specifice, împreună cu infinităţile ideale impli¬ 
cate în multiple chipuri în sensul ei, iese în relief, în 
examinarea istorică, contrastul pe care îl exprimăm 
astfel: înainte de filosof ie, în orizontul istoric, nici o 

altă configuraţie culturală nu este intr-un astfel de 
sens o cultură de idei care să procedeze prin teme 
infinite, prin universuri de idealităţi, care, şi ca întreg 
şi ca unităţi separate, precum şi după metodele de 
producere a acestora să poarte în sine în mod 
corespunzător infinitatea 1 . 

Cultura extraştiinţifică, pe care ştiinţa nu a atins-o 
încă, constituie o sarcină şi o prestaţie a omului în 
finitudinea sa. Orizontul deschis, nesfârşit, în care el 
trăieşte, nu este ferecat; scopurile pe care le ur¬ 
măreşte şi operele pe care el le întreprinde, acţiunea 
şi transformarea sa, motivaţiile sale de ordin per¬ 
sonal, colectiv, naţional, mitic, - totul se mişcă într-o 
ambianţă pe care chiar şi o privire finită o poate 
cuprinde. Nu există aci teme infinite, nici achiziţii 
ideale, în a căror infinitate să se deseneze câmpul de 
lucru însuşi, şi care să aibă modalităţile de a fi ale unui 
asemenea câmp de teme infinite. 

O dată cu ivirea filosof iei greceşti însă, precum 
şi cu prima ei configurare în idealizarea consecventă 
a sensului nou al infinităţii se realizează, în privinţa 
aceasta, o prefacere continuă, care, în cele din urmă, 
ţine laolaltă, în cercul ei de vrajă, toate ideile finitu- 
dinii, şi cu aceasta întreaga cultură a spiritului şi 
umanitatea acesteia. Pentru noi, europenii, există 
astfel, în afară de sfera filosofico-ştiinţifică, încă o 

1 îri Ibidem (p. 549): ..pentru aceasta se află următorul text, 
care a fost mai târziu şters: «cunoaşte asemenea idealităţi, 
ale căror metode de creare posedă in In finii um însăşi 
idealitatea repetabilităţii identice, extinzăndu-se asupra în¬ 
tregii infinităţi a persoanelor reale şi posibile»" (nota trad.) 

multitudine de idei, idei infinite (dacă este permisă 
această expresie), însă ele posedă caractere analoage 
infinităţii (teme infinite, scopuri, confirmări, ade¬ 
văruri, „valori adevărate", „bunuri veritabile", norme 
„absolut” valabile) şi îşi datorează idealităţile numai 
reconfigurării omenirii prin filosofie. Cultura ştiinţifi¬ 
că sub ideea de infinitate înseamnă astfel o revo¬ 
luţionare a întregii culturi, o revoluţionare chiar în 
modalitatea omului de a se afirma prin cultură. Ea 
înseamnă şi o revoluţionare a istoricităţii, care devine 
astfel istoria ridicării omenirii la tipul uman capabil 
de sarcini infinite. 

Aci am vrea să preîntâmpinăm o obiecţie uşor 
de înţeles, anume că filosofia, ştiinţa Grecilor, nu ar 
reprezenta creaţia lor distinctivă, ci cu ei, ea n-a făcut 
altceva decât să se difuzeze în lume. Ei înşişi poves¬ 
tesc despre înţelepciunea egiptenilor, babilonienilor 
etc., şi realmente au învăţat multe de la aceştia. 
Astăzi, noi posedăm o mulţime de lucrări asupra 
filosofiilor indiană, chineză etc., care s-au format pe 
un cu totul alt plan decât cea greacă, şi constituie 
configurări istorice diferite înăuntrul uneia şi aceleiaşi 
idei culturale. Fireşte, nu lipsesc elementele comune. 
Totuşi, pornind numai de la universalul morfologic, 
nu trebuie acoperite profunzimile intenţionale şi nici 
neglijate deosebirile principiale, cu totul esenţiale. 

înainte de toate, fundamental deosebită este 
însăşi atitudinea „filosofilor" de ambele părţi, orien¬ 
tarea generală a intereselor lor. Se poate constata, 
şi aici şi acolo, un interes cuprinzător, care conduce 
de ambele părţi, adică şi la „filosofiile" indiană. 

chineză şi altele asemănătoare, la cunoaşteri univer¬ 
sale asupra lumii, peste tot acţionând în modalitatea 
unui interes specializat al vieţii şi conducând, în 
motivaţii inteligibile, la comunităţi specializate, în 
care, de la generaţie la generaţie, se implantează, 
respectiv se continuă rezultatele generale. Numai la 
Greci avem însă un interes de viaţă universal („cos¬ 
mologic"), în configurarea esenţialmente nouă a unei 
atitudini pur „teoretice”, şi ca formă de comunitate, 
în care acţionează, din temeiuri interioare, tipul co¬ 
respunzător cu totul nou de filosof, de savant (ma¬ 
tematicianul, astronomul etc,). Sunt oameni care nu 
în mod izolat, ci laolaltă şi unul pentru altul, deci într-o 
comunitate de lucru corelată interpersonal, obţin şi 
pun în acţiune teoria; şi nu oricum, ci ca teorie a cărei 
creştere şi perfecţionare neîncetată, o dată cu lăr¬ 
girea cercului celor care colaborează şi a succesiunii 
generaţiilor de cercetători, este receptată, în cele din 
urmă, cu sensul unei teme infinite şi universale. Ati¬ 
tudinea teoretică îşi află originea ei istorică la Greci. 

în general vorbind, atitudine, TriTriod"obişnuit, 
exprimă un stil statornic al vieţii voluntare, manifestat 
în orientarea prescrisă voinţei sau intereselor, în 
scopurile ultime, în produsele de cultură, al căror stil 
global este în felul acesta întru totul determinat. în 
acest stil constant decurge, ca formă normală, orice 
viaţă determinată. Conţinuturile concrete de cultură 
se schimbă într-o istoricitate relativ închisă. în starea 
ei istorică (respectiv o comunitate închisă, ca naţiune, 
neam etc.), omenirea vieţuieşte constant sub semnul 

unei luări de atitudine. Viaţa ei îşi are aci totdeauna 
un stil normal şi o istoricitate constantă. 

Atitudinea teoretică, în noua ei modalitate, 
trimite astfel îndărăt la o atitudine normală trecută, 
una mai timpurie; ea se caracterizează ca schimbare 
de poziţie (Umstellung). în examinarea generală a 
istoricităţii existenţei umane, în toate formele ei de 
comunitate şi pe toate treptele ei istorice, se evi¬ 
denţiază că, în mod esenţial, o anumită atitudine este 
în sine primă, respectiv că un anumit stil normal al 
existenţei umane (exprimat în generalitate formală) 
desemnează o primă istoricitate, în cadrul căreia un 
stil faptic normal oarecare al existenţei creatoare de 
cultură rămâne formal acelaşi în toate ridicările sau 
scăderile sau stagnările. în această privinţă, noi vor¬ 
bim de o atitudine primară iniţială, naturală, cea a 
vieţii naturale originare, cea a celor dintâi forme 
naturale ale culturilor, a celor mai elevate sau a celor 
mai de jos, a ceior care se dezvoltă neîncetat sau a 
celor ce stagnează. Raportate invers, la această ati¬ 
tudine naturală, toate celelalte atitudini sunt ca atare 
numai reaşezări, Mai concret spus, într-una dintre 
comunităţile umane istorice, cu atitudine naturală, 
trebuiau să se ivească, la un moment dat, în funcţie 
de o situaţie internă şi externă dată, a aceleiaşi 
comunităţi, motivele, care justifică, mai întâi la indi¬ 
vizi şi apoi la grupuri din interiorul acestora, o schim¬ 
bare radicală de atitudine. 

Cum ar trebui caracterizată dar atitudinea în 
mod esenţial originară, modalitatea istorică funda¬ 
mentală a existenţei umane? La aceasta răspundem: 

incontestabil, din raţiuni de gen, oamenii trăiesc 
totdeauna în comunităţi, în familie, neam, naţiune, 
acestea fiind, la rândul lor, împărţite ele însele în 
societăţi particulare mai bogate sau mai sărace. Viaţa 
naturală se caracterizează astfel ca o trăire în mod 
naiv în lume, în lumea de care, ca orizont universal, 
este conştientă într-o modalitate determinată, însă 
prin aceasta nu şi tematic. De fapt, tematic ea este 
ca atare numai după ce este orientată. Viaţa de veghe 
este totdeauna orientată existenţial, asupra scopului 
sau mijlocului, fie el relevant sau nu, asupra a ceea 
ce este interesant sau indiferent, privat sau public, 
asupra a ceea ce impune obişnuit sau asupra a ceea 
ce survine ca nou. Toate acestea se află în orizontul 
lumii; pentru a face însă din ele o temă, pentru a le 
sesiza în scopul unui interes durabil, era nevoie însă 
de motive determinate, care să conducă la repoziţio- 
narea a ceea ce este conceptualizabil într-o aseme¬ 
nea viaţă a lumii. 

Aci este nevoie însă de dezvoltări mai largi. Ca 
membri ai comunităţii lor de viaţă (ai naţiunii lor), 
luaţi fiecare în parte, oamenii care îşi schimbă atitu¬ 
dinea, îşi au şi pe mai departe interesele lor naturale, 
fiecare pe ale sale, individuale; prin nici un fel de 
schimbare ei nu pot să se piardă pur şi simplu, adică 
nici unul nu încetează să fie ceea ce este, cel care a 
fost de la naştere. în toate circumstanţele, repoziţio- 
narea poate să fie astfel numai una provizorie; în 
mod obişnuit ea poate avea o durată valabilă pentm 
întreaga viaţă, numai în forma unei decizii necondiţio¬ 
nate a voinţei, reluând totdeauna aceeaşi atitudine, 

dar în temporalităţi periodice unitare; prin aceasta 
noul lor tip de interese păstrează ca valabilă şi re¬ 
alizabilă continuitatea intenţional depăşibilă tocmai 
prin aceste discontinuităţi, realizând-o în configuraţii 
culturale corespunzătoare. 

Ceva asemănător recunoaştem în înclinaţiile 
ce apar, oarecum firesc, chiar în viaţa originară a 
culturii, cu temporalităţile ei profesionale (orele de 
serviciu ale funcţionarilor etc.) periodice impuse de 
viaţa obişnuită şi de temporalitatea ei concretă. 

Sunt posibile de acum două cazuri. Ori intere¬ 
sele noii atitudini vor să servească interesele vieţii 
naturale, ori, ceea ce este în esenţă acelaşi lucru, să 
servească practicii naturale, şi atunci noua atitudine 
este ea însăşi una practică. Aceasta poate să aibă 
astfel un sens asemănător cu atitudinea practică a 
politicianului, care, ca funcţionar naţional, este ori¬ 
entat către bunăstarea generală, adică, în cazul lui 
totul (şi nemijlocit el însuşi) vrea să servească practicii. 
Fireşte, aceasta ţine încă de domeniul atitudinii na¬ 
turale, care se diferenţiază în mod esenţial pentru 
tipuri diferite de membri ai comunităţii, iar în fapt 
este pentru «aceia» care conduc comunitatea o cu 
totul alta decât pentru «cetăţeni» - evident, ambele 
luate într-un sens extrem de larg. Analogia face însă 
de fiecare dată inteligibil faptul că universalitarea unei 
atitudini practice, acum a uneia ce trimite la întreaga 
lume, nu trebuie nicidecum să însemne o existenţă 
interesată şi preocupată de sine, laolaltă cu toate 
particularităţile cin interiorul lumii, ceea ce, fireşte, 
ar fi ceva cu totul ininteligibil. 

Faţă de atitudinea practică elevată se impune 
însă şi o altă posibilitate esenţială de schimbare a 
atitudinii naturale generale (pe care o recunoaştem 
de îndată în tipul de poziţie mitico-religioasă), anume 
atitudinea teoretică - aşa cum este ea numită, 
numai preliminar, deoarece din ea rezultă, într-o 
dezvoltare necesară, teoria filosofică, şi se ajunge la 
scopul propriu sau la câmpul intereselor. Fiind, în 
schimb, o atitudine profesională, atitudinea teoretică 
este total nepractică. Ea se bazează astfel pe o 
epoche intenţionată a oricărei practici naturale, şi cu 
aceasta şi a naturalităţii elevate care serveşte practicii 
în cadrele vieţii proprii unei profesiuni. 

Fie deci spus că, o dată cu aceasta nu este 
vorba de nici o ..dezlegare" definitivă a vieţii teoretice 
de cea practică, respectiv de a se impune o descom¬ 
punere a vieţii concrete a teoreticianului în două 
continuităţi de viaţă lipsite de conexiune, ceea ce, 
vorbind din punct de vedere social, ar avea astfel 
semnificaţia instituirii a două sfere de cultură lipsite 
de legătură spirituală. Dar este posibilă încă o a treia 
formă de atitudine generală (faţă de cea mitico-re¬ 
ligioasă fundată în natural şi, pe de altă parte, de 
atitudinea teoretică), anume cea a sintezei celor două 
feluri de interese, care se realizează în trecerea de la 
atitudinea teoretică la cea practică, în aşa fel încât 
teoria (ştiinţa universală) ce rezultă din unicitatea 
închisă şi aflată sub semnul epochd-ului a oricărei 
practici este chemată (şi din punct de vedere teoretic 
îşi dovedeşte însăşi chemarea ei) să servească, într-o 
nouă modalitate, omenirii care, în existenţa ei 

concretă, vieţuieşte întâi de toate în mod natural. 
Aceasta se petrece în forma unui nou tip de practică, 
cea a criticii generale a oricărei vieţi şi a oricăror 
scopuri ale vieţii, a tuturor configuraţiilor şi sistemelor 
de cultură ce rezultă chiar din viaţa omenirii, iar cu 
aceasta ea e şi practica unei critici a omenirii însăşi 
şi a valorilor ce o călăuzesc, în mod expres sau tacit; 
şi, într-un sens mai larg, este o practică chemată 
astfel să ridice omenirea, prin raţiunea ştiinţifică 
universală, la normele de adevăr ale tuturor formelor, 
să o transforme din temelie într-o omenire capabilă 
de responsabilitate de sine absolută, pe baza unei 
înţelegeri teoretice absolute. Deci, înaintea acestei 
sinteze a universalităţii teoretice şi a practicii în mod 
universal interesată se află, evident, o altă sinteză a 
teoriei şi a practicii - anume cea a utilizării limitate 
a rezultatelor teoriei; prin specializarea din ştiinţele 
particulare, universalitatea interesului teoretic cade în 
sfera practicii vieţii naturale. Aci se leagă astfel laolaltă 
atitudinea originar-naturală şi cea teoretică. 

* Pentru înţelegerea mai profundă a ştiinţei£U=- 
ropeano-greceştj (exprimat în general: filosofia), în 
deosebirea ei principială de „filosofiile’* orientale de 
aceeaşi talie, este însă necesar să privim mai în¬ 
deaproape atitudinea universală-practică, aşa cum 
şi-au creat-o acele filosofii înaintea ştiinţei europene 
şi să o concepem ca mitico-religioasă. Este un fapt 
recunoscut, dar şi o necesitate pe deplin inteligi¬ 
bilă, că motivele mitico-religioase şi o practică 
mitico-religioasă coaparţin oricărei omeniri naturale 
vii - chiar înainte de pătrunderea şi acţiunea filosofiei 

greceşti, şi cu aceasta a unei concepţii ştiinţifice 
despre lume. Atitudinea mitico-religioasă constă în 
aceea că lumea ca totalitate devine tematică, ba chiar 
în mod practic tematică; lumea, adică aci, fireşte, cea 
care valorează tradiţional-concret în omenirea cores¬ 
punzătoare (cumva naţiunea), adică cea percepută în 
mod mitic. De atitudinea mitico-naturală ţin, înainte 
de toate, nu numai oameni şi animale, precum şi 
obişnuitele existenţe subumane şi subanimale, ci şi 
cele supraumane. Ca totalitate, privirea cuprinză¬ 
toare este practică, nu însă precum omul, care, în 
trăirea naturală, este interesat actualmente numai de 
realităţi separate şi de motive în care ar putea să 
parvină la acestea, ca şi cum, pe neaşteptate, pentru 
el totul ar fi practic relevant în aceeaşi modalitate, 
întrucât însă întreaga lume este domţnată de puteri 
mitice, iar de modul în care valorează îryele depinde 
nemijlocit sau mijlocit destinul uman, o concepţie 
mitică-generală este impulsionată, pe cât posibil, de 
practică, fiind ea însăşi una în mod practic interesată. 
Bineînţeles, corespunzători în această atitudine mi¬ 
tico-religioasă sunt preoţii unor interese mitico-re- 
ligioase, precum şi tradiţia lor t în uniformitatea 
îndeletnicirii pe care ei o exercită. în această atitudine 
se naşte şi se extinde ..ştiinţa'' (IVissen) marcată de 
puterile mitice (gândite personal într-un sens foarte 
larg). Aceasta ia de la sine însăşi forma speculaţiei 
mitice, care, prezentându-se ca interpretare naiv- 
convingătoare, transformă mitul însuşi. Bineînţeles, 
în aceasta, privirea este orientată constant spre 
lumea obişnuită, dominată de puterile mitice, iar 

ceea ce îi aparţine, ca esenţă umană şi subumană 
(care de altfel, în fiinţa ei proprie este deschisă către 
inserţia momentelor mitice) spre modalităţile în care 
ele domină întâmplările acestei lumi, în care ele 
însele trebuie să concorde într-o ordine unitară supe¬ 
rioară a puterii. în care creând, executându-şi 
acţiunea în funcţii separate şi în reprezentanţi ai 
acestor funcţii, angrenează implacabil destinul. 
Toată această ştiinţă speculativă are însă menirea de 
a servi omului în scopurile sale să-şi configureze, în 
modul cel mai fericit posibil, viaţa sa mundană, 
putând să-l păzească de boală, de orice soartă, de 
nevoie şi moarte. Bineînţeles, în această concepţie 
despre lume şi cunoaştere a lumii mitico-practice pot 
să se prezinte uneori şi cunoaşteri valorificabile 
cândva în mod ştiinţific despre lumea faptică, respec¬ 
tiv lumea cunoaşterii din experienţa ştiinţifică. In 
conexiunea lor de sens, ele sunt însă, şi rămân, 
practic, mitice, şi ar fi ceva cu totul de-a-ndoaselea, 
ar fi o falsificare, dacă modalităţile ştiinţifice de 
gândire, create în Grecia şi continuate în epoca 
modernă, s-ar considera ca fiind exprimate deja de 
filosofia şi ştiinţa indiană şi chineză, adică dacă s-ar 
interpreta în mod european India, Babilonia, China. 

Din atitudinea generală, practic-mitică, din atitu¬ 
dinea considerată ca nepractică în orice sens de până 
acum, se reliefează puternic cea a i'kxupdc^eiv-ului (ati¬ 
tudinea teoretică), la care marile personalităţi ale primei 
perioade culminante a filosofiei greceşti, Platon şi 
Aristotel, reîntorc originea filosofiei. Pe om îl cuprinde 
aci pasiunea unei concepţii - şi cunoaşteri a lumii, care 

greceşti, şi cu aceasta a unei concepţii ştiinţifice 
despre lume. Atitudinea mitico-religioasă constă în 
aceea că lumea ca totalitate devine tematică, ba chiar 
în mod practic tematică; lumea, adică aci, fireşte, cea 
care valorează tradiţional-concret în omenirea cores¬ 
punzătoare (cumva naţiunea), adică cea percepută în 
mod mitic. De atitudinea mitico-naturală ţin, înainte 
de toate, nu numai oameni şi animale, precum şi 
obişnuitele existenţe subumane şi subanimale, ci şi 
cele supraumane. Ca totalitate, privirea cuprinză¬ 
toare este practică, nu însă precum omul, care, în 
trăirea naturală, este interesat actualmente numai de 
realităţi separate şi de motive în care ar putea să 
parvină la acestea, ca şi cum, pe neaşteptate, pentru 
el totul ar fi practic relevant în aceeaşi modalitate, 
întrucât însă întreaga lume este domţnată de puteri 
mitice, iar de modul în care valorează îryele depinde 
nemijlocit sau mijlocit destinul uman, o concepţie 
mitică-generală este impulsionată, pe cât posibil, de 
practică, fiind ea însăşi una în mod practic interesată. 
Bineînţeles, corespunzători în această atitudine mi¬ 
tico-religioasă sunt preoţii unor interese mitico-re- 
ligioase, precum şi tradiţia lor,, în uniformitatea 
îndeletnicirii pe care ei o exercită. In această atitudine 
se naşte şi se extinde „ştiinţa" (W/issen) marcată de 
puterile mitice (gândite personal într-un sens foarte 
larg). Aceasta ia de la sine însăşi forma speculaţiei 
mitice, care, prezentându-se ca interpretare naiv- 
convingătoare, transformă mitul însuşi. Bineînţeles, 
în aceasta, privirea este orientată constant spre 
lumea obişnuită, dominată de puterile mitice, iar 

ceea ce îi aparţine, ca esenţă umană şi subumană 
(care de altfel, în fiinţa ei proprie este deschisă către 
inserţia momentelor mitice) spre modalităţile în care 
ele domină întâmplările acestei lumi, în care ele 
însele trebuie să concorde într-o ordine unitară supe¬ 
rioară a puterii, în care creând, executându-şi 
acţiunea în funcţii separate şi în reprezentanţi ai 
acestor funcţii, angrenează implacabil destinul. 
Toată această ştiinţă speculativă are însă menirea de 
a servi omului în scopurile sale să-şi configureze. în 
modul cel mai fericit posibil, viaţa sa mundană, 
putând să-l păzească de boală, de orice soartă, de 
nevoie şi moarte. Bineînţeles, în această concepţie 
despre lume şi cunoaştere a lumii mitico-practice pot 
să se prezinte uneori şi cunoaşteri valorificabile 
cândva în mod ştiinţific despre lumea faptică, respec¬ 
tiv lumea cunoaşterii din experienţa ştiinţifică. In 
conexiunea lor de sens, ele sunt însă, şi rămân, 
practic, mitice, şi ar fi ceva cu totul de-a-ndoaselea, 
ar fi o falsificare, dacă modalităţile ştiinţifice de 
gândire, create în Grecia şi continuate în epoca 
modernă, s-ar considera ca fiind exprimate deja de 
filosofia şi ştiinţa indiană şi chineză, adică dacă s-ar 
interpreta în mod european India, Babilonia, China. 

dinea considerată ca nepractică în orice sens de până 

Aristotel, reîntorc originea filosofiei. Pe om îl cuprinde 
aci pasiunea unei concepţii - şi cunoaşteri a lumii, care 

se îndepărtează de la orice interese practice şi, în cercul 
delimitat al activităţilor ei cognitive şi al timpului con¬ 
sacrat lor, nu acţionează altfel şi nu tinde a fi altceva 
decât teorie pură. Cu alte cuvinte: omul devine spec¬ 
tator indisociabil, cu privire de ansamblu asupra lumii, 
devine filosof; mai mult, chiar numai pornind de aci, în 
această atitudine viaţa sa dobândeşte receptivitate pen¬ 
tru motivaţiile posibile ale unor noi scopuri şi metode 
de gândire, în care, în cele din urmă, se ajunge la 
filosofie, iar omul însuşi devine filosof. 

Fireşte, ca orice fenomen istoric, instaurarea 
atitudinii teoretice îşi află motivaţiile ei faptice în 
înlănţuirea concretă a devenirii istorice. în această 
privinţă, este astfel de clarificat cum din modul de a 
fi şi din orizontul de viaţă al omului grec a putut, în 
secolul al 7-lea, în raportul său cu marile şi deja 
înalt-cultivatele naţiuni ale lumii sale înconjurătoare, 
să se instituie acel decupateiv, şi cum a putut să 
devină, în cele din urmă în detaliu, ceva obişnuit. La 
explicarea acestui fenomen nu putem ajunge; este 
însă mult mai important pentru noi să înţelegem 
motivaţia ce conduce conferirea şi crearea de sens 
de la simpla schimbare, respectiv de la simplul 
ftaupâ^eiv, la teorie - un fapt istoric ce trebuie să-şi 
aibă el însuşi raţiunea de a fi. Se poate explica 
schimbarea de la teoria iniţială, de la cea cu totul 
..neinteresată" (rezultată într-o epochG cu privire la 
orice interes practic) a privirii lumii (cunoaşterea lumii 
pornind de la simpla privire generală) la teoria oferită 
de ştiinţa ca atare, ambele mediate prin contrastul 
dintre 56£,a şi E 7 liaTr)pr|. Ca riaupcit^eiv, interesul 

teoretic o dată instituit reprezintă, în mod evident, o 
transformare a curiozităţii, care îşi află locul iniţial în 
viaţa naturală, ceea ce echivalează cu o breşă în 
mersul „celei dintâi vieţi", o influenţă a intereselor de 
viaţă formate iniţial sau o trecere în revistă a modului 
în care sunt satisfăcute nevoile actuale ale vieţii sau 
cum se scurg orele de muncă. Curiozitatea (aci nu ca 
un „viciu” obişnuit) este, de asemenea, o schimbare de 
orientare, o necesitate pe care nu o mai pot înăbuşi. 

Tocmai într-o asemenea atitudine se ia mai 
întâi în considerare multitudinea naţiunilor, cele pro¬ 
prii şi cele străine, fiecare cu mediul ei înconjurător, 
care, laolaltă cu tradiţiile sale, cu zeii săi, demonii săi, 
potenţele sale mitice valorează pentru fiecare naţiune 
ca o lume reală de sine stătătoare. Din acest contrast 
uimitor se iveşte diferenţa dintre reprezentarea lumii 
şi lumea reală şi survine noua problemă a adevărului; 
deci, nu adevărul cotidian, legat de tradiţie, ci un 
adevăr valabil în mod identic pentru toţi cei care nu 
mai sunt orbiţi de tradiţionalitate, un adevăr în sine. 
Atitudinea teoretică a filosofului îi permite să decidă 
în mod constant şi anticipat, să-şi dedice neîncetat 
viaţa sa viitoare tematicii teoriei, să dea vieţii sale un 
caracter universal şi să construiască in infinitum 
cunoaştere teoretică pe cunoaştere teoretică. 

In personalităţi izolate, ca Thales etc., se naşte 
astfel o nouă umanitate. Oamenii, care sunt cei 
chemaţi să creeze viaţa filosofică, creează şi filosofia, 
ca o nouă configuraţie a culturii. Bineînţeles, de 
îndată se dezvoltă corespunzător şi un nou tip de 
relaţii de comunitate. Fără îndoială, aceste configuraţii 

ideale ale teoriei sunt preluate şi duse mai departe în 
înţelegerea şi în creaţia ulterioară. Ele antrenează cu 
uşurinţă un travaliu colectiv, un ajutor reciproc, prin 
mijlocirea criticii. Chiar şi cei ce se află în afară, 
nefilosofii, sunt atenţionaţi asupra acestei activităţi şi 
îndeletniciri însolite. Dacă, la rândul lor, şi înţeleg, 
atunci fie devin ei înşişi filosofi, fie, dacă profesiunea 
lor îi acaparează cu totul, se ataşează de cei instruiţi, 
lojelul acesta, filoşofia se răspândeşte într-o dublă 
manieră: lărgindu-se ca o comunitate a filosofilor de 
profesie, şi, paralel, extinzându-se ca o mişcare co 1 
munitară consacrată formării prin educaţie. Aci se 
află însă şi originea divizării, ulterior atât de fatală, a 
unităţii interne a poporului în cultivaţi şi necultivaţi. 
Evident, această tendinţă de extindere nu se măr¬ 
gineşte la naţiunea natală. Spre deosebire de toate 
celelalte opere de cultură, această mişcare nu purcede 
dintr-un interes legat de solul tradiţiei naţionale. Şi 
străinii se iniţiază în cunoaştere şi iau parte, în 
genere, la puternica conversiune culturală ce iradiază 
de la filosofie. Tocmai de aceea este nevoie de o 
caracterizare mai amplă a acestui proces. 

Lărgindu-se în formele 1 cercetării şi ale acţiunii 
educative, filoşofia exercită o dublă acţiune spirituală. 
Pe de o parte, trăsătura esenţială a atitudinii teoretice 
a filosofului o constituie universalitatea tipică a atitudinii 
critice, hotărâtă să nu accepte fără examinare nici o 

1 în Ibidem (p. 550): „în loc de «Lărgindu-se în forma»... mai 
înainte în Ms: «Cu aceasta se instituie deosebirea semnifi¬ 
cativă, însă şi fatală, în acţiunea ulterioară, între cultivaţi şi 
incultivaţi»' (nota trad.). 

opinie prealabilă, nici o tradiţie, fiarele îndată ce e vorba 
de întreg universul, dat tradiţional, să pună orice 
problemă în funcţie de adevărbKn sine, în funcţie de o 
idealitate 1 . Filosofia nu se reduce^însă numai la o nouă 
atitudine în cunoaştere. Din exigenţa de a supune 
întreaga experienţă unor norme ideale, anume cele ale 
adevărului necondiţionat, rezultă şi o transformare 
profundă a întregii practici a existenţei umane, şi, deci, 
a întregii vieţi a culturii; ea nu mai poate fi reglementată 
de experienţa naivă a vieţii cotidiene şi de tradiţie, ci 
numai de adevărul obiectiv. Adevărul ideal devine astfel 
o valoare absolută, antrenând cu sine o transformare, 
într-un sens universal, a practicii din mişcarea de for¬ 
mare culturală şi din acţiunea constantă de educaţie a 
copiilor. Dacă examinăm ceva mai de aproape această 
conversiune, atunci înţelegem şi caracterul ei inevitabil: 
de îndată ce ideea generală de adevăr în sine devine 
normă universală a oricărui adevăr relativ, care survine 
în viaţa umană, respectiv a adevărurilor situaţionale 
reale şi a celor presupuse, atunci schimbarea afectează 
şi normele tradiţionale, cum sunt cele ale dreptului, ale 
frumosului, ale finalităţii, ale valorilor dominante, ale 
persoanei, precum şi valorile de caracter personal etc. 

în felul acesta, corelativ cu crearea unei noi 
culturi, rezultă atât o umanitate ( Menschentum ) apar¬ 
te, cât şi o menire specifică a vieţii. Dar cunoaşterea 
filosofică a lumii nu produce numai aceste rezultate 

1 In Ibidem: „Textul iniţial: "esenţialul atitudinii filosofice, ca 

atitudine teoretic universală, ca poziţie faţă de adevărurile 
in sine, şi de existentul din adevăr*" (nota trad.). 

speciale, ci şi un comportament uman care se im¬ 
primă de îndată în tot restul vieţii practice; prin 
scopurile şi exigenţele sale, el preia şi scopurile 
tradiţiei istorice în care a fost produs şi în care îşi află 
chiar sursa de valabilitate. Se formează astfel o nouă 
comunitate, am putea spune, o comunitate intimă 
de interese pur ideale, între oameni care trăiesc 
pentru filosofie, sunt uniţi în devotamentul faţă de o 
sferă de idei, care nu numai că le sunt tuturor utile, 
dar le şi sunt în mod identic atribuite. Se constituie 
cu aceasta o formă de comunitate de un fel deosebit, 
în care fiecare lucrează cu şi pentru celălalt, exercită 
o critică constructivă în beneficiul celuilalt, din care 
rezultă, ca un bine comun, valabilitatea pură şi 
necondiţionată a adevărului. La aceasta intervine şi 
tendinţa necesară de răspândire a unui tip de interes, 
ce face să se înţeleagă ce s-a vrut şi ce s-a obţinut, 
adică o tendinţă de a încorpora persoane totdeauna 
noi, încă nefilosofi, în comunitatea celor care 
filosofează. Aceasta se produce mai întâi în interiorul 
naţiunii natale. Dar extinderea nu poate decurge în 
mod exclusiv ca o cercetare ştiinţifică de natură 
profesională: «dimpotrivă», ea depăşeşte cercul pro¬ 
fesional, «iradiind» în jurul acestuia sub formă de 
mişcare de educaţie culturală. 

Ce se întâmplă însă dacă această mişcare de 
educaţie culturală se extinde la cercuri tot mai largi 
ale poporului şi, firesc, la cele superioare, domi¬ 
nante, mai puţin absorbite de grijile vieţii? E clar însă 
că aceasta nu conduce numai la o transformare 
omogenă a vieţii normale, în întregime satisfăcătoare 


48 



ca viaţă statal-naţională, ci, cu toată probabilitatea, 
şi la mari tensiuni interne, în care această viaţă şi 
întreaga cultură naţională sunt aruncate într-o stare 
de dezrădăcinare. Cei satisfăcuţi în mod conservativ 
în tradiţie şi cercurile filosofice umane se înfruntă 
reciproc, aceasta repercutându-se şi în planul forţelor 
politice. încă la începuturile filosofiei se declanşează 
şi persecuţia: oamenii care trăiesc în aceste idei sunt 
proscrişi. Şi totuşi: ideile sunt mai tari decât toate 
forţele empirice (subl. n.), 

Aci mai este de luat în considerare un fapt, 
anume că filosofia, rezultată dintr-o atitudine critică 
universală îndreptată împotriva oricărui dat prealabil 
al tradiţiei, nu este împiedicată, în extinderea sa, de 
nici un fel de bariere naţionale. Numai că trebuie să 
fie prezentă aci capacitatea de atitudine critică uni¬ 
versală care, fireşte, îşi are presupoziţii într-un anumit 
nivel al culturii preştiinţifice. Astfel, dezmembrarea 
culturii naţionale se poate propaga, înainte de toate, 
întrucât ştiinţa universală, aflată ea însăşi pe calea 
progresului, devine un bun comun al naţiunilor 
cândva străine una de alta, iar unitatea unei comu¬ 
nităţi ştiinţifice şi de formare culturală traversează de 
acum majoritatea naţiunilor. 

Trebuie să evocăm încă ceva important privitor 
la comportamentul filosofului faţă de tradiţie. Două 
posibilităţi sunt de luat în considerare aci. Sau valorile 
tradiţionale sunt totalmente aruncate la o parte, sau 
se preia în mod filosofic conţinutul lor, iar acesta în 
spiritul idealităţii filosofice nou constituite. Un caz 
edificator este aci acela al religiei. în acest sens, aş vrea 

să las la o parte ..religiile politeiste". Zei la plural, puteri 
mitice de orice fel constituie deja obiecte ale lumii 
înconjurătoare, având aceeaşi realitate ca şi animalul 
sau omul. In conceptul de Dumnezeu esenţial este 
singularul. Văzut din latura umană însă, el implică faptul 
că valabilitatea fiinţei sale, şi valabilitatea valorii ei, sunt 
resimţite ca o constrângere interioară absolută. Aci 
intervine uşor tentaţia de a amesteca această absoluti- 
tate cu cea a idealităţii filosofice. In procesul general de 
idealizare, pe care îl angajează filosofia, Dumnezeu 
este, ca să zicem aşa, logicizat, devine chiar purtător al 
Logosului absolut. Logicul aş putea să-l recunosc deja 
în faptul că, pe jilan teologic, religia revendică evidenţa 
credinţei ca fiind modul propriu şi cel mai profund al 
înţelegerii fiinţei adevărate. Zeii naţionali sunt conside¬ 
raţi, fără îndoială, ca fapte reale ale lumii înconju¬ 
rătoare. înainte de filosofie nu se pune nici o chestiune 
critico-gnoseologică, nici o chestiune a evidenţei. 

Deşi cumva schematic, am indicat, totuşi, în 
esenţă motivaţia istorică ce permite a înţelege cum, 
plecând de la câţiva extravaganţi Greci, s-a putut 
ajunge la o conversiune a existenţei umane şi a 
întregii sale vieţi culturale; aceasta mai întâi în propria 
lor naţiune, apoi la cele învecinate. Este evident însă 
că de aci putea să rezulte o comunitate supranaţio- 
nală de un cu totul alt gen, care să depăşească 
naţiunile. Am în vedere, fireşte, configuraţia spiritu¬ 
ală pe care o numim «Europa». Aceasta nu mai este 
pur şi simplu o juxtapunere de naţiuni diferite, in- 
fluenţându-se una pe alta numai prin filiaţie, prin 
comerţ sau prin lupte, ci un nou spirit, unul provenit 

din filosofie şi din ştiinţele particulare ce depind de 
ea; este un spirit al criticii libere şi al normării tuturor 
sarcinilor infinite, spirit ce domină omenirea şi cre¬ 
ează idealuri noi, infinite. Toate acestea există atât 
pentru indivizii separaţi în sânul naţiunii de care 
aparţin, cât şi pentru naţiunile înseşi. Există, în fine, 
şi idealuri infinite pentru sinteza totdeauna mai vastă 
a naţiunilor, în care fiecare naţiune, chiar prin faptul 
că aspiră la propria-i sarcină ideală în spiritul infi¬ 
nităţii, dăruieşte ceea ce are ea mai bun în comoara 
naţiunilor asociate. în această dăruire şi receptare se 
ridică un întreg supranaţional, cu o ierarhie specifică 
de structuri sociale, plin de spiritul unei supraabun¬ 
denţe jnfini||iţi, articulată în multiple infinitunTHâr 
rămânând o unică sarcină infinită. în această socie¬ 
tate totală orientată de ideal, filosofia însăşi îşi păs¬ 
trează funcţia diriguitoare şi sarcina sa infinită 
particulară, funcţia conştiinţei de sine teoretice libere 
şi universale, care îmbrăţişează în mod egal şi toate 
idealurile şi idealul total: deci universul tuturor nor¬ 
melor. într-o omenire de tip european, filosofia tre¬ 
buie să-şi exercite constant funcţia sa arhontică 
privitoare la umanitatea în genere. 

II 

Trebuie însă să ne îndreptăm acum atenţia la 
neînţelegerile bătătoare la ochi şi la temerile care, aşa 
cum mi se pare, îşi trag forţa lor sugestivă din 
prejudecăţile la modă şi din frazeologia care le 

ornează. Ceea ce a fost expus aci nu este oare o 
tentativă, foarte puţin receptată în vremea noastră, 
de a salva onoarea raţionalismului, a luminării, a 
intelectualismului, care se pierde într-o teorie străină 
de lume, cu consecinţele sale dezastruoase, nu este 
cumva o manie a culturii căutate, a snobismului 
intelectualist? Nu înseamnă aceasta a vrea să te 
reîntorci la eroarea fatală, după care ştiinţa îl face pe 
om înţelept, este chemată să creeze o omenire 
veritabilă, una stăpână şi satisfăcută de soarta sa? Cine, 
în zilele noastre, va mai lua în serios asemenea idei? 

Pentru stadiul de dezvoltare europeană din 
secolul 17 şi până la sfârşitul secolului 19, această 
obiecţie îşi are, desigur, îndreptăţirea sa. Dar cu 
aceasta sensul propriu al interpretării mele încă nu 
este atins. Mi s-ar părea că eu, pretinsul reacţionar, 
sunt mult mai radical şi mai revoluţionar decât acei 
care, la ora actuală, îşi dau în vorbe aere de radicali. 

Şi eu sunt sigur de faptul că numita criză 
europeană îşi află rădăcinile într-un raţionalism care 
a pierdut drumul adevărat. Aceasta nu autorizează 
însă părerea că raţionalitatea,ca atare sau în întregul 
existenţei umane ar avea numai o importanţă 
subordonată. Raţionalitate: în sensul elevat şi auten¬ 
tic, singurul de care vorbim, în sensul în care devenise 
idealul însuşi în perioada clasică a filosofiei greceşti, 
raţiunea ar necesita astăzi mai mult ca oricând o 
temeinică elucidare; căci ea este chemată să ghideze 
dezvoltarea omenirii spre maturitate. Pe de altă 
parte, concedem oarecum voluntar (iar idealismul 
german ne este în această privinţă predecesor) că 


52 



forma de dezvoltare a numitei ratio ca raţionalism al 
perioadei luminării a constituit o rătăcire, deşi una 
comprehensibilă. 

«Raţiune» este un termen foarte larg. După 
vechea şi excelenta definiţie, omul este o fiinţă vie 
dotată cu raţiune, şi numai în acest sens larg şi 
papuaşul este un om, şi nu animal. El îşi are scopurile 
sale, şi acţionează în mod inteligibil, supunând re¬ 
flecţiei înseşi posibilităţile practice. Operele şi me¬ 
todele rezultate intră astfel într-o anumită tradiţie, şi 
pot oricând să fie înţelese în raţionalitatea lor. Dar 
de îndată ce omul, chiar şi papuaşul, reprezintă, în 
opoziţie cu animalul, un nou stadiu al animalităţii, 
atunci şi raţiunea filosofică reprezintă un nou stadiu 
în umanitate şi în raţiunea ei. Treapta existenţei 
umane şi a normelor ideale pentru sarcini infinite, 
treapta existenţei înţeleasă sub specie aeterni, este 
posibilă însă numai sub semnul universalităţii abso¬ 
lute, de fapt tocmai aceea care este inclusă dintru 
început în ideea de filosofie. Fără îndoială, filosofia 
universală, împreună cu toate ştiinţele particulare, 
constituie doar un fenomen parţial al culturii eu¬ 
ropene. în sensul interpretării mele însă, această 
parte îndeplineşte, pentru a o spune astfel, rolul de 
creier, de a cărui funcţionare normală atârnă verita¬ 
bila, sănătoasa spiritualitate europeană. Omenescul 
din omenirea sau din raţiunea elevată reclamă astfel 
o filosofie autentică. 

* Dar tocmai în aceasta rezidă punctul periculos! 
Căci atunci când spunem „filosofie", trebuie să deo¬ 
sebim bine între filosofie ca fapt istoric, legat de o 

anumită epocă, şi filosofie ca idee, idee a unei sarcini 
infinite. în fiecare perioadă istorică, filosofia efectivă 
reprezintă tentativa, mai mult sau mai puţin reuşită, 
de a realiza ideea directoare a infinităţii, iar prin 
aceasta chiar totalitatea adevărurilor. Privite ca poli 
eterni, de la care nu putem devia nicicum în cursul 
întregii vieţi, fără a încerca remuşcări, fără a deveni 
infideli, şi cu aceasta nefericiţi, idealurile practice nu 
sunt în nici un fel dotate cu claritate şi ppecizie 
prealabilă; ele sunt doar anticipate într-o generalitate 
vagă, ambiguă. Determinarea se obţine abia în între¬ 
prinderile concrete, şi cel puţin în favoarea acţiunilor 
reuşite. Atunci însă aceste idealuri sunt continuu 
ameninţate de căderea în unilateralitate şi de satis¬ 
facţii premature, care se răzbună însă sub forma 
contradicţiilor ulterioare. De aci şi contrastul între 
marile aspiraţii ale sistemelor speculative, care sunt 
totuşi incompatibile unele cu altele. La aceasta se 
adaugă necesitatea specializării care, la rândul ei, 
constituie o sursă de pericol. 

Şi astfel raţionalitatea unilaterală poate deveni 
un rău. Se pot spune şi următoarele: în virtutea esenţei 
raţiunii, filosof iile nu-şi pot înţelege şi pune în aplicare 
sarcina lor infinită decât într-o manieră care, înainte de 
toate, trebuie să rămână în mod necesar unilaterală. 
Nu există în aceasta nici un fel de deviere, nici o eroare, 
ci, aşa cum se spune, calea, care pentru ele este directă 
şi necesară, nu le permite să sesizeze decât o latură a 
sarcinii; aceasta fără ca mai întâi să remarce că o 
cunoaştere a sarcinii infinite, a totalităţii existentului, 
prezintă încă şi alte faţete. Dacă acest caracter inac¬ 
cesibil al sarcinii infinite se relevă în obscurităţi şi 

contradicţii, atunci se motivează recursul la-o reflecţie 
universală. Filosoful trebuie astfel să fie totdeauna în 
starea de a stăpâni sensul adevărat şi deplin al filosofiei, 
totalitatea orizonturilor sale infinite. Nici un fel de 
cunoaştere parţială, nici un fel de adevăr separat nu 
trebuie absolutizate şi izolate. Numai în această 
conştiinţă de sine supremă, ce devine, la rândul ei, o 
ramură a sarcinii infinite, filosofia poate să-şi înde¬ 
plinească funcţia ei de a se înălţa pe sine, şi prin aceasta 
de a promova o umanitate autentică. Căci oricare ar fi 
condiţia sa, aceasta aparţine domeniului cunoaşterii 
filosofice în stadiul suprem al conştiinţei de sine 
( Selbstbesinnurig ). Numai prin această reflexivitate 
constantă o filosofie devine o cunoaştere universală. 

Aşa cum am spus, drumul filosofiei trece prin 
naivitate 1 . Tocmai aci îşi află locul critica exercitată 
de iraţionalismul de care s-a făcut atâta caz, respectiv 
locul de denunţare a naivităţii acelui raţionalism care 
a fost luat pur şi simplu drept raţionalitate filosofică 
şi care, trebuie s-o recunoaştem, este caracteristic 
pentru filosofia întregii epoci moderne, de la Re¬ 
naştere încoace, fiind considerat drept raţionalism 
veritabil, deci universal. în această naivitate, inevi¬ 
tabilă la început, sunt învăluite prin urmare toate 
ştiinţele, între altele şi «acelea» ajunse la dezvoltare 
deja în antichitate. Mai exact: numele cel mai general 

1 în Ibidem. după «naivitate» în ms. următorul text „care a 
fost şters mai târziu: «atunci, prin depăşirea ei. către o 
treaptă mai înaltă a conştiinţei de sine, iar aceasta neavând 
nicidecum nevoie să fie ceva ultim - iată ceea ce trebuie 
văzut ca o necesitate esenţială»" (nota trad ). 

ce convine acestei naivităţi se cheamă obiectivism, 
înfăţişat în diferitele tipuri ale naturalismului, ale 
naturalizării spiritului. Vechile şi noile filosofii au fost 
şi rămân în mod naiv obiectiviste. Pentru a fi echita¬ 
bil, trebuie să adăugăm că idealismul german pornit 
de la Kant s-a străduit, chiar cu pasiune, să depăşeas¬ 
că această naivitate deja extrem de sensibilă, fără însă 
să fi putut atinge realmente acea treaptă de reflecţie 
superioară, decisivă pentru noua configuraţie a fi- 
losofiei şi a omenirii europene. 

Numai în câteva sumare indicaţii aş putea să fac 
inteligibil ceea ce e de spus aci. Omul natural (să zicem, 
al perioadei prefilosofice) este, prin toate grijile şi 
întreaga sa activitate, orientat către lume. Câmpul lui 
de viaţă şi de acţiune îl constituie lumea înconjurătoare, 
desfăşurată în spaţiu şi timp, lume în care se înscrie şi 
el însuşi. Acest caracter persistă în atitudinea teoretică 
întrucât aceasta nu poate să fie alta decât cea a 
spectatorului dezinteresat, în a cărui privire lumea, prin 
însuşi acest fapt, se demitizează. Filosofia vede în lume 
universul a ceea ce este, iar lumea devine lume obiectivă, 
în opoziţie cu reprezentările asupra lumii, variabile după 
naţiuni şi după subiectivităţi individuale; adevărul însuşi 
devine adevăr obiectiv. Şi astfel, filosofia debutează sub 
forma cosmologiei; aşa cum este, ea este de la sine, 
mai întâi în interesul ei teoretic, orientată spre natura 
corporală; căci tot ceea ce este dat spaţio-temporal 
prezintă de fiecare dată, cel puţin după temelie, forma 
corporalităţii. Oamenii şi animalele - acestea nu sunt 
pur şi simplu corpuri, ci, pentru o privire orientată spre 
o lume înconjurătoare, ele apar ca ceva ce există 

corporal, şi cu aceasta ca realităţi incluse în ordinea 
spaţio-temporală universală. Astfel toate procesele 
psihice, cele ale fiecărui eu, ca experienţă, gândire, 
voire au o anumită obiectivitate. Viaţa în comunitate, 
cea a familiilor, popoarelor ş.a., pare a se dizolva astfel 
în cea a indivizilor, luaţi separat şi consideraţi ca obiecte 
psihofizice; prin cauzalitatea psihofizică legătura spiri¬ 
tuală este lipsită de o continuitate pur spirituală, pretu¬ 
tindeni intervine natura fizică. 

Cursul dezvoltării istorice este jalonat într-o 
manieră precisă tocmai prin această atitudine cu 
privire la lumea înconjurătoare. Deja privirea cea mai 
rapidă aruncată asupra lucrurilor corporale, aflate în 
lumea înconjurătoare, arată că natura este o totalitate 
omogenă ce leagă toate lucrurile, aşa zicând, este o 
lume pentru sine, cuprinsă în ordinea spaţio-tempo¬ 
rală omogenă, împărţită în lucruri singulare, toate 
asemănătoare între ele ca res extensae şi determi- 
nându-se unul pe altul în mod cauzal. Foarte repede 
s-a făcut un mare şi prim pas, o mare descoperire: 
victoria asupra finitudinii naturii, gândită deja ca ceva 
obiectiv în sine, o finitudine ce subzistă, în ciuda 
caracterului deschis şi indefinit al naturii. Infinitatea 
este descoperită; şi aceasta mai întâi sub forma 
idealizării mărimilor, masei, numerelor, figurilor, drep¬ 
telor, polilor, suprafeţelor etc. Natura, spaţiul, timpul 
devin în mod ideal extensibile în infinit şi în mod ideal 
divizibile în infinit. Din arta măsurării suprafeţelor se 
degajă geometria, din cea a numerelor - aritmetica, 
din mecanica vulgară - mecanica matematică ş.a. 
Totuşi, şi fără ca vreo ipoteză să fi fost în mod expres 

avansată în acest sens, natura şi lumea intuitivă se 
transmută într-o lume matematică, lumea ştiinţelor 
matematice ale naturii. Antichitatea a premers aces¬ 
teia, iar cu matematica ei s-a realizat totodată şi 
prima descoperire a idealurilor infinite şi a sarcinilor 
infinite. Pentru toate epocile ulterioare aceasta va 
deveni steaua călăuzitoare a ştiinţelor. 

Cum a acţionat, dar, asupra cuceririi ştiinţifice a 
domeniului spiritual această fericită descoperire a infi¬ 
nităţii fizice? în atitudinea orientată spre lumea încon¬ 
jurătoare, prizonieră a obiectivismului, tot ce e spiritual 
apărea ca suprapus ordinii corporalităţii fizice. O trans¬ 
punere a modalităţilor naturalist-ştiinţifice de gândire 
era aproape, şi o întâlnim deja la începuturi, în mate¬ 
rialismul şi determinismul lui Democrit. Dar cele mai 
mari spirite s-au dat înapoi, speriate, din faţa acestor 
doctrine, ca şi din faţa oricărei psihofizici de stil mai 
recent. De la Socrate, omul ca persoană, în specifici¬ 
tatea sa umană, omul, sesizat în viaţa sa comunitară de 
nivel spiritual, devine temă a reflecţiei. Omul rămâne 
inclus în lumea obiectivă, dar el devine deja temă 
majoră de reflecţie încă la Platon şi Aristotel. Aci este 
sesizabilă o sciziune stranie: omenescul aparţine de 
universul faptelor, însă ca persoană, ca eu, oamenii 
vizează ţeluri, urmăresc scopuri, se referă la normele 
tradiţiei, normele adevărului - la normele eterne. Pa¬ 
ralizată în antichitate, această dezvoltare nu s-a stins 
niciodată. Să sărim, de aceea, în aşa-numita epocă 
modernă, unde, cu un entuziasm ardent, se preia 
sarcina infinită a unei cunoaşteri matematice a naturii' 
şi, în genere, a unei cunoaşteri a lumii. Succesele 

gigantice ale cunoaşterii naturii trebuie acum să fie 
împărtăşite şi de cunoaşterea spiritului. Raţiunea şi-a 
probat forţa ei în ordinea naturii. ..Aşa cum soarele este 
unicul soare care luminează şi încălzeşte totul, tot aşa 
şi raţiunea este unica raţiune" (Descartes). Metoda 
naturalist-ştiinţifică trebuie să dezvăluie şi misterele 
spiritului. Spiritul este real, obiectiv în lume, fundat ca 
atare în corporalitate. Astfel concepţia despre lume ia 
de îndată, şi în mod dominant, forma unui dualism, 
chiar a unuia psihofizic. Aceeaşi cauzalitate, numai că 
scindată în două, cuprinde o unică lume; sensul ex¬ 
plicaţiei raţionale este pretutindeni acelaşi, însă astfel 
încât orice explicare a spiritului, dacă ea trebuie să fie 
unică, şi cu aceasta universală în mod filosofic, conduce 
la planul fizic. O cercetare explicativă pură şi închisă în 
sine a spiritului, o psihologie sau o doctrină a spiritului 
pură, orientată spre interior, care să poată pătrunde în 
psihicul altora, pornind de la eu, de la psihicul trăit de 
fiecare, nu poate fi oferită; căci trebuie străbătută calea 
ce pleacă din afară, calea fizicii şi a chimiei. Toate 
discursurile asupra spiritului comunităţii, voinţei po¬ 
porului, scopurilor ideale, politice ale naţiunilor etc., nu 
sunt decât romantism şi mitologie, provenind dintr-o 
transpunere analogică a conceptelor şi nu au sens 
propriu decât în sfera personală a individului. Fiinţa 
spirituală este fragmentată. La întrebarea despre 
izvorul oricărei nevoi este de răspuns astfel: acest 
obiectivism sau această concepţie psihofizică despre 
lume, în ciuda evidenţei ei aparente, reprezintă o naivă 
unilateralitate, care, ca atare, a rămas neînţeleasă. Este 
absurd să conferim spiritului o realitate ca şi cum el ar 

fi o anexă reală a corpurilor, o existenţă spaţio-tempo- 
rală în interiorul naturii. 

Aici suntem îndreptăţiţi însă să arătăm cum se 
face că, în „epoca modernă”, problema crizei, care 
de-a lungul secolelor şi-a vădit urmările ei teoretice şi 
practice, ajunge, în cele din urmă, la o insatisfacţie 
crescândă, starea ei trebuind chiar să fie simţită ca o 
stare de nenorocire. în toate ştiinţele trebuinţa se 
inserează, în cele din urmă, ca o nevoie de metodă; 
chiar şi neînţeleasă însă, trebuinţa noastră 
europeană priveşte încă foarte multe lucruri 1 . 

Există însă probleme ce provin din naivitatea 
în care ştiinţa obiectivistă reţine pentru universul 
oricărui existent ceea ce ea numeşte «lume obiec¬ 
tivă», fără ca prin aceasta să dea atenţie faptului că 
subiectivitatea creatoare nu poate intra în drepturile 
ei în nici o ştiinţă obiectivă. Cel ce creează în modali¬ 
tatea naturalist-ştiinţifică găseşte, evident, că orice 
este subiectiv pur şi simplu trebuie să fie eliminat, şi 

1 în Ibidem (p. 550- 551): „după «foarte multe...», in 
manuscris următorul text, care la F. nu a fost preluat: «în 
cele din urmă, criza europeană este cea a viziunii europene 
asupra lumii, înţeleasă ca cea a filosofiei comprehensive. 
Boala îşi are fundamentul ei în obiectivismul dominant în 
toate formele, forme ale unui cras materialism sau cumva 
ale unui ascuţit naturalism psihofizic. 

Toate ştiinţele, începând de la sfârşitul secolului trecut, se 
străduiesc în jurul aşa-numitei probleme a fundamentelor, 
dar acestea sunt străduinţe zadarnice. Ele privesc concep¬ 
tele fundamentale ale domeniilor şi metodei, care deter¬ 
mină întregul sens al tuturor adevărurilor şi teoriilor 1 " (nota 
trad.FJ. 

că metoda naturalist-ştiinţifică, prezentându-se în 
modalităţile obiective de reprezentare, determină în 
mod obiectiv. In felul acesta, el caută şi adevărul 
obiectiv pentru psihic. Aci se preconizează totodată 
că subiectivul, eliminat de fizician, e de cercetat în 
psihologie chiar ca psihic, fireşte în psihologia psi- 
hofizică. Cercetătorului naturii nu-i este clar însă că 
fundamentul permanent al travaliului său intelectual 
subiectiv îl constituie lumea înconjurătoare a vieţii; 
aceasta este presupusă mereu ca teren, câmp de 
lucru, la nivelul căruia au sens ca atare chestionările 
sale, metodele sale de gândire)Unde este însă supus 
criticii şi elucidării fragmentul de metodă capabilă să 
conducă de la lumea intuitivă înconjurătoare la ide¬ 
alizările matematicii şi la interpretarea lor ca exis¬ 
tenţă obiectivă? Transformările lui Einstein privesc 
formulele în care se tratează despre lumea fizică 
idealizată şi obiectivată în mod naiv. Cum însă 
formulele în genere, ca şi obiectivarea matematică în 
genere, capătă sens pe fondul vieţii şi al lumii încon¬ 
jurătoare intuitive, despre aceasta nu aflăm însă, iar 
Einstein nu reformează spaţiul şi timpul în care se 
desfăşoară viaţa noastră trăită. 

Ştiinţa matematică a naturii constituie o ad¬ 
mirabilă tehnică de a săvârşi inducţii, pornind de la 
o capacitate creativă, de la o probabilitate, exactitate, 
calculabilitate, pe care mai devreme niciodată n-am 
fi putut s-o bănuim. Ca putere ( Leistung) creatoare, 
ea constituie un triumf al spiritului uman. In ceea ce 
priveşte însă raţionalitatea metodelor şLteoriilor ei, 
aceasta este numai una relativă. Ea presupune deja 

principiul fundamental de care duce lipsă însăşi ra¬ 
ţionalitatea reală. Deoarece intuiţia lumii încon¬ 
jurătoare, anume, acest subiectiv pur şi simplu, a fost 
dat uitării în tematica ştiinţifică, este uitat şi subiectul 
activ însuşi, iar pentru savant nu mai constituie o 
temă (pornind de la acest punct de vedere, raţionali¬ 
tatea ştiinţelor exacte stă astfel în aceeaşi linie cu 
raţionalitatea piramidelor egiptene). 

Fireşte, de la Kant încoace avem o teorie 
proprie a cunoaşterii, iar, pe de altă parte, este 
prezentă aci şi psihologia care, cu pretenţiile ei la 
exactitate naturalist-ştiinţifică, vrea să fie ştiinţa fun¬ 
damentală generală a spiritului. Speranţa noastră 
însă într-o raţionalitate reală, adică o înţelegere reală, 
este, aci ca şi pretutindeni, decepţionată. Psihologii 
nu observă câtuşi de puţin că nici ei înşişi, ca savanţi 
creatori, şi lumea lor înconjurătoare, nu ajung să 
constituie tema unei asemenea ştiinţe. Ei nu observă 
că ei înşişi, ca oameni socializaţi, în lumea lor încon¬ 
jurătoare şi în timpul istoric, îi premerg în mod 
necesar chiar prin aceea că vor să obţină adevărul în 
sine, ca valabil în genere pentru fiecare. Prin obiec¬ 
tivismul ei, psihologia nu poate câtuşi de puţin să aibă 
ca temă, în sensul propriu, sufletul, ceea ce înseamnă, 
deci, Eul care acţionează şi suferă. Poate ea să 
obiectiveze şi să trateze inductiv trăirea valorizatoare, 
trăirea de voinţă distributivă asupra vieţii corporale, 
poate ea să aibă ca temă şi scopuri, valori, norme, 
chiar raţiune, oarecum ca „dispoziţie?" Nu este de 
trecut cu vederea faptul că obiectivismul, ca rezul¬ 
tat autentic al cercetătorului orientat către norme 

veritabile, premerge chiar acestor norme; căci el nu 
este nici deductibil din fapte, deoarece acestea din 
urmă sunt deja vizate ca adevăruri şi nu ca închipuiri. 
Ce-i drept, dificultăţile implicate aci se simt deja, şi 
astfel izbucneşte disputa în jurul psihologismului. O 
dată cu respingerea unei fundamentări psihologice a 
normelor, înainte de toate a normelor pentru 
adevărul în sine, nu s-a sfârşit însă cu acesta. Nevoia 
de reformă a întregii psihologii moderne se resimte 
în genere, însă nu se înţelege încă faptul că obiecti¬ 
vismul ei o face nefuncţională, că ea nu se apropie 
nicidecum de esenţa proprie a spiritului, izolarea de 
sufletul gândit în mod obiectiv şi resemnificarea psiho- 
fizică a ceea ce-există-în-comunitate constituind o 
absurditate. In mod cert, ea nu a lucrat zadarnic, iar 
multe reguli empirice se arată şi practic valabile. Ea 
este însă o psihologie reală tot atât de puţin pe cât o 
statistică morală, împreună cu cunoaşterile ei nu mai 
puţin valabile, este o ştiinţă a moralei. 

în vremea noastră se anunţă însă pretutindeni 
nevoia arzătoare a unei înţelegeri a spiritului, iar 
neclaritatea relaţiei metodice şi faptice dintre ştiinţele 
unturii şi ştiinţele spiritului a devenit aproape insu¬ 
portabilă. Dilthey, unul dintre cei mai mari teo¬ 
reticieni ai spiritului, şi-a pus toată energia vieţii sale 
iu clarificarea relaţiei dintre natură şi spirit, într-o 
elucidare a problemei creării psihologiei psihofizice, 
mie, aşa cum menţiona el, trebuie întregită printr-o 
nouă psihologie, una descriptivă, analitică. Nici stră¬ 
duinţele lui Windelband şi Rickert nu au dus, din 
parate, la înţelegerea scontată. Şi ei, ca şi toţi ceilalţi, 

rămân îndatoraţi obiectivismului; abia noii psihologi 
reformatori sunt cei care consideră, pe bună drep¬ 
tate, că întreaga vină ar consta în prejudecata, pre¬ 
dominantă lungă vreme, a atomismului, iar o nouă 
epocă ar veni abia o dată cu psihologia totalităţii. 
Situaţia nu poate deveni însă mai bună atâta timp cât 
obiectivismul, rezultat dintr-o atitudine naturală faţă 
de lumea înconjurătoare, nu este considerat în naivi¬ 
tatea sa, iar cunoaşterea nu scoate la iveală faptul că 
înţelegerea dualistă a lumii, în care natura şi spiritul 
valorează ca realităţi de acelaşi sens, deşi construite 
succesiv în mod cauzal, este o absurditate. înainte de 
orice, o ştiinţă obiectivă a spiritului, precum şi o 
doctrină obiectivă a sufletului, obiectivă cred în sensul de 
a face să parvină în suflete, în comunităţile personale, în 
existenţa în forme spaţio-temporale, - o asemenea 
ştiinţă nu a fost dată până acum, şi nici nu va fi dată. 

Spiritul şi numai spiritul este în sine însuşi 
şi fiinţând pentru sine însuşi, este de-sine-stătător, 
şi în această autonomie a sa, şi numai în ea, poate 
să fie tratat într-o modalitate ueritabilă raţională, 
una ueritabil şi radical ştiinţifică. în ceea ce priveşte 
natura, în adevărul ei naturalist-ştiinţific însă, ea este 
numai aparent de sine stătătoare, numai aparent este 
luată pentru sine, în ştiinţele naturii, drept cunoaştere 
raţională. Căci veritabila natură, în sensul ei naturalist- 
ştiinţific, este un produs al spiritului, care o cerce¬ 
tează, presupune deci ştiinţa despre spirit. în esenţă, 
spiritul este capabil să antreneze cunoaşterea de sine, 
iar ca spirit ştiinţific - cunoaşterea de sine ştiinţifică, 
şi aceasta în mod iterativ. Numai în cunoaşterea 

spiritual-ştiinţifică pură, savantul nu este afectat de 
obiecţia de autoascundere a prestaţiei sale. Cu totul 
invers trebuie procedat însă cu ştiinţele spiritului, 
pentru a le egala în drepturi cu ştiinţele naturii. îndată 
ce acestora din urmă li se consideră obiectivitatea ca 
autonomie, se cade în greşeala obiectivismului. Aşa 
cum sunt formate acum, împreună cu multiplele lor 
discipline, ştiinţele naturii duc lipsă de raţionalitatea 
înlesnită de viziunea spirituală asupra lumii. Tocmai 
acest neajuns, al unei raţionalităţi autentice sub toate 
aspectele, constituie izvorul neclarităţii, devenită in¬ 
suportabilă, a omului cu privire la existenţa sa proprie 
şi la temele sale infinite. Toate acestea sunt unite 
inseparabil într-o singură temă: Numai dacă se reîn¬ 
toarce. din orientarea naiuă exterioară, către sine 
însuşi şi rămâne la sine şi numai la sine, spiritul 
poate atunci să-şi fie sieşi suficient. 

Cum s-a ajuns însă la un început al unei astfel 
de conştiinţe de sine? Un început nu a fost posibil 
atâta timp cât senzualismul, sau mai bine zis psi- 
liologumul datelor (empirice), psihologia unei tabula 
rasa a dominat terenul. Abia când Brentano a pre¬ 
conizat psihologia ca ştiinţă despre trăirile intenţio¬ 
nale s-a dat un impuls care putea conduce mai 
departe, deşi Brentano însuşi nu depăşise încă obiec¬ 
tivismul şi naturalismul psihologist. Constituirea unei 
metode efective, care să sesizeze în intenţionalităţile 
sale esenţa spiritului şi, pornind de aci, să construiască 
o analitică a spiritului consecventă în mod absolut, a 
condus însă la fenomenologia transcendentală. 
Obiectivismul naturalist, ca şi orice obiectivism în 

genere, se poate depăşi numai într-o unică modali¬ 
tate, anume în aceea că cel care filosofează porneşte 
de la Eul său, considerat ca realizator al tuturor 
valabilităţilor sale, în raport de care el devine un 
spectator teoretic pur. Numai în forma unei con¬ 
secvente inteligibilităţi de sine şi a unei înţelegeri a 
«lumii» ca prestaţie spirituală se poate ajunge, în 
această atitudine, la construirea unei ştiinţe cu totul 
autonomă a spiritului. în aceasta, spiritul nu este 
spirit în sau alături de natură, căci aceasta se mişcă 
ea însăşi în sfera spirituală. Astfel, Eul nu mai este un 
lucru izolat, alături de alte lucruri asemănătoare, 
într-o lume dinainte dată; existenţa exterioară şi una 
lângă alta a Eului persoanelor încetează în favoarea 
unei existenţe unitare, una pentru sine, interioară. 

^Despre aceasta nu se poate însă vorbi aci; nici 
măcar încă o conferinţă nu ar putea epuiza această 
temă. Nădăjduiesc însă să fi arătat că nu vechiul 
raţionalism, care a fost un naturalism absurd şi inca¬ 
pabil, constituie în genere problema spiritului, care 
ne preocupă iarăşi îndeaproape aci. Ratio despre 
care e vorba aci nu reprezintă altceva decât autoîn- 
ţelegerea, cu adevărat universală şi cu adevărat radi¬ 
cală a spiritului în forma unei ştiinţe universale 
responsabile, în care se ajunge la un mod cu totul 
nou de ştiinţificitate, în care îşi găsesc locul toate 
chestiunile imaginabile, cele privind fiinţa şi cele 
privind norma, precum şi cele privind aşa-numita 
existenţă. Este convingerea mea 1 că fenomenologia 

l în Ibidem (551): „ înainte de «Este convingerea mea» în ms. 
şters cu creionul următorul text, care ulterior, împreună cu 
textul până la «încadrată ca plăsmuire spirituală», a fost 

intenţională este cea care, pentru prima dată, a făcut 
din spiritul ca spirit domeniul însuşi al experienţei 
sistematice şi al ştiinţei, determinând prin aceasta şi 
schimbarea totală a temei cunoaşterii. Universali¬ 
tatea spiritului absolut cuprinde orice existent într-o 
istoricitate absolută, în care se află şi «natura», înca¬ 
drată ca plăsmuire spirituală. Abia fenomenologia 
intenţională, chiar transcendentală, prin punctul ei 
de plecare şi metodele ei, este cea care a adus lumină 
în acest domeniu. Numai pornind de la ea se înţelege, 
şi din raţiuni adânci, ce este obiectivismul naturalist 
şi îndeosebi se înţelege că, prin naturalismul ei, 
psihologia trebuia, în genere, să nu nimerească prin¬ 
cipalul, anume problema radicală şi autentică a vieţii 
spirituale. 


III 


Să rezumăm ideea fundamentală a dezvol¬ 
tărilor noastre: „Criza existenţei umane europene" 
(des europaischen Daseins), atât de mult blamată 
astăzi, şi care se manifestă în nenumărate simptome 
de decădere a vieţii, nu reprezintă un destin sumbru, 
o fatalitate impenetrabilă, ci devine inteligibilă şi 
penetrantă privirii din planul-fundal al teleologiei 
istoriei europene sesizabilă în mod filosofic. Presu¬ 
poziţia acestei inteligibilităţi o constituie însă faptul 

şters. «în obiectivism spiritul a fost presupus totdeauna, 
însă, în adevăr, nu ca el însuşi devenit temă «cercetabilă» 
in mod sistematic pe bază a experienţei şi analizei care îi 
este proprie*" (nota trad.). 

că a fost sesizat, în esenţa sa veritabilă, fenomenul 
..Europa". Pentru a putea face inteligibil caracterul 
inesenţial al „crizei" contemporane, trebuia să se fi 
degajat conceptul de Europa ca fiind teleologia 
istorică a scopurilor raţiunii infinite-, trebuia să se 
arate cum ..lumea" europeană s-a născut din ideile 
raţiunii, adică din spiritul filosofiei. „Criza" putea să 
se clarifice atunci ca eşecul aparent al raţionalismu¬ 
lui. Temeiul refuzului unei culturi raţionale constă 
însă - cum s-a spus - nu în esenţa raţionalismului 
însuşi, ci numai în alienarea sa, în cufundarea sa în 
„naturalism" şi „obiectivism”. 

Criza existenţei umane europene are numai 
două ieşiri: sau declinul Europei în înstrăinare faţă de 
propriul său sens raţional de viaţă, căderea în duşmănie 
faţă de spirit şi în barbarie, sau renaşterea Europei din 
spintul filosofiei printr-un eroism al raţiunii, care va 
depăşi definitiv raţionalismul. Pericolul cel mai mare 
care ameninţă Europa îl constituie oboseala. Să luptăm 
împotriva acestui pericol al pericolelor ca „buni 
europeni”, animaţi de curajul pe care nici chiar o luptă 
fără de sfârşit nu-1 sperie. Din flama nimicitoare de 
incredulitate, din focul în care se consumă orice dispe¬ 
rare privind misiunea umană a Occidentului, din ce¬ 
nuşa oboselii apăsătoare va învia atunci Phoenix-ul 
unei noi vieţi intenoare şi al unei noi spiritualităţi, 
constituind astfel garanţia trainică a unui mare şi durabil 
viitor al omului, căci numai spiritul este nemuritor. 

FENOMENOLOGIE 

Articol pentru 
Enciclopedia Britanică. 
în voi. XVII (1927) 


Prima variantă 




NOTA INTRODUCTIVA 


Variantele articolului Phenomenology, elabo¬ 
rat de Husserl pentru Encyclopaedia Britannica. A 
New Suruey of Universal Knowledge (voi. XVII, ed. 
1927), toate fiind scrise în a doua jumătate a anului 
1927, prezintă un deosebit interes atât în istoria 
fenomenologiei, cât şi, aşa cum s-a precizat, ca „o 
dovadă, unică în felul ei, a colaborării dintre Husserl 
şi Heidegger” (W. Biemel, Einleitung des Heraus- 
gebers la: Phdnomenologische Psychologie, Vorle- 
sungen.Sommer-Semester, 1925, în: Husserliana. 
Edmund Husserl. Gesammelte Werke, Bd. IX, 
Martinus Nijhoff, Den Haag, 1962, p. XV). 

în acest din urmă sens, mărturie stau: a) scri¬ 
soarea adresată de Heidegger lui Husserl la 22 
octombrie 1927 (în: Op. cit., p. 600- 601), cuprin¬ 
zând observaţii la textul primului proiect al articolului; 
b) prezenţa unor observaţii ale lui Heidegger pe textul 
proiectului amintit; c) reredactarea introducerii şi a 
primei părţi (în Op. cit. până la p. 263: Introducere. 
Jdeea de fenomenologie şi orientarea asupra 

conştiinţei ) a unei „a doua prelucrări” de către 
Heidegger. restul textului (partea II: Psihologia feno¬ 
menologică şi fenomenologia transcendentală ) ră¬ 
mânând cel redactat de Husserl; d) observaţiile lui 
Heidegger la această redactare (Op. cit., p. 264- 277). 
O ..a patra, ultimă versiune" (p. 277- 301) a articolu¬ 
lui este întregită de Husserl cu o a treia parte, 
intitulată: Fenomenologia transcendentală şi 
filosofia ca ştiinţă universală în fundamentare 
absolută, conţinând următoarele teme: „feno¬ 
menologia transcendentală ca ontologie"; „feno¬ 
menologia şi criza de fundamente a ştiinţelor 
exacte"; „fundamentarea fenomenologică a 
ştiinţelor despre fapte şi fenomenologia empirică"; 
„fenomenologia completă ca filosofie universală”; 
„problemele «supreme şi ultime» ca probleme feno¬ 
menologice"; „soluţionarea fenomenologică a tu¬ 
turor opoziţiilor filosofice". 

Două „anexe” din „1927 - toamna” se află, 
prima ca „Anexa XXIX” (la p. 278 în Op. cit.), a 
doua ca „Anexa XXX” (la p. 296, în Op. cit.), la „a 
treia versiune" a articolului, ceea ce arată că „a patra, 
ultimă versiune" este, de fapt, o perfectare a celei 
de-a treia. „Toate cele patru versiuni - sublinia W. 
Biemel (Op. cit., p. 590) - mărturisesc o activitate 
febrilă şi au rezultat într-o succesiune rapidă din vară 
până în decembrie 1927”. Pe bună dreptate, arti¬ 
colul a fost considerat în rândul „textelor întregi¬ 
toare” la: Psihologia fenomenologică, o critică a 
„psihologiei naturaliste” şi o depăşire a interpretării 
diltheyene a psihologiei. Căci Husserl „vrea să arate 

că cercetările fenomenologice se sprijină pe un nou 
gen de psihologie"; „psihologia implicată în feno¬ 
menologie se caracterizează prin două momente 
aparent opuse: 1) descrierea şi 2) aprioricul. Cum e 
posibilă unirea acestor opuse?" (W. Biemei, Einlei- 
tung des Herausgebers, în #p. cit., p. XXI. XXII). 

Ce se înţelege prin „psihologia feno¬ 
menologică" o arată şi articolul în discuţie, dintre ale 
cărui variante am tradus „primul proiect", particulari¬ 
zat prin claritate şi concizie. însăşi forma din Ency- 
clopaedia Britannica are la bază acest proiect. „în 
aceste proiecte - preciza W. Biemei in alt context 
(Husserls Encyclopaedia-Brilannica-Artikel und 
Heideggers Anmerkungen dazu, în: Husserl, hrsg. 
von H. Noack. Wissenscha/tliche Buchgesell 
schaft , Darmstadt, 1973, p. 282, 283), - Husserl 
încearcă să explice, în formă concisă, esenţa feno¬ 
menologiei"; „construcţia articolului, la care Husserl 
a ajuns după diferite completări ale expunerii, poate 
fi schiţată astfel: în secţiunea 1 tratează ideea unei 
psihologii pure; în a 11-a secţiune - raportul psiholo¬ 
giei cu fenomenologia transcendentală, iar în 
secţiunea a IlI-a, în fine, o determinare esenţială a 
fenomenologiei transcendentale". în fond - continuă 
W. Biemei (Op. cit., p. 297) - ,. funcţia psihologiei 
pure este dublă: ea trebuie să ofere psihologiei em¬ 
pirice o bază, un fundament a priori, în mod analog 
cu cel dat de ştiinţele pure ale naturii, ştiinţelor 
empirice ale naturii... Ha trebuie, în afară de aceasta, 
să servească drept propedeutică pentru fenomenolo¬ 
gia ca atare. Din aceste pricini, Husserl începe 

lămurirea chestiunii: «Ce este fenomenologia?» cu o 
explicare a psihologiei pure". 

Grăitor prin el însuşi, într-un fel, o introducere 
în fenomenologie, aşa cum Husserl mai oferise prin 
Filosofia ca ştiinţă riguroasă (1911) şi cum va mai 
oferi prin Meditaţii carteziene (1931), proiectul 
articolului „Fenomenologie”, pregătit pentru Ency- 
clopaedia Britannica, se află în Husserliana, B. IX, 
1962 hrsg., von Walter Biemel, p. 237- 257 (Ergăn- 
zende Texte. A. Abhandlungen. Der Encyclopae- 
dia Britannica Artikel ), după care şi oferim 
traducerea ce urmează 1 . 


1 Asupra genezei, structurii şi datării acestui text şi a rapor¬ 
turilor lui cu cel publicat în Enciclopedia Britanică, oferă 
informaţii utile editorul voi. IXdin Husserliana, W. Biemel, 
în formula: Textkritische Anmerkungen zu den Ergăn- 
zenden Texten, în: Op. cit., p. 589- 597. Câteva dintre 
aceste note le vom prelua interpretativ în notele din sub¬ 
solul textului. 

PSIHOLOGIA 

FENOMENOLOGICĂ 


Texte suplimentare 
A STUDII 

Articolul din Enciclopedia Britanică 

PRIMUL PROIECT 


Prin fenomenologie înţelegem o mişcare filo¬ 
sofică născută în pragul secolului nostru, mişcare ce 
viza o fundamentare radical nouă a unei filosofii 
ştiinţifice, şi prin aceasta a tuturor ştiinţelor. „Feno¬ 
menologie” desemnează însă şi o ştiinţă fundamen¬ 
tală nouă, pusă în slujba acestui scop, ştiinţă prin care 
se face deosebirea între fenomenologia în sens psi¬ 
hologic şi cea în sens transcendental. 

1. Fenomenologia psihologică în calitate de 
psihologie „pură” 

1. Orice experienţă şi orice altă modalitate 
de a ne ocupa în mod conştient de obiecte admite. 

evident, o „orientare fenomenologică”, o transpu¬ 
nere într-un proces de „experienţă fenomenolo¬ 
gică . în perceperea curentă suntem orientaţi către 
ceea ce percepem. în amintire către faptul amintit, 
în gândire suntem orientaţi spre gânduri, în eva¬ 
luări spre valori. în voinţă spre scopuri şi mijloace 
etc. Fiecare dintre aceste preocupări îşi are ..tema' 
ei. Dar în once moment putem efectua o schim¬ 
bare de atitudine ( Einstellung ) care deviază vizi¬ 
unea noastră tematică de la acele fapte, gânduri, 
valori, scopuri etc., către ..modalităţile subiective” 
schimbătoare multiple în care ele „apar”, aşa cum 
sunt conştiute. ®e exemplu, în perceperea unui 
cub de alamă, forma lui de cub, diferitele suprafeţe, 
canturile, colţurile, ca şi culoarea sa, luciul şi deter¬ 
minările lui spaţiale obişnuite sunt cele ce răzbat 
mai întâi, cele care aduc astfel cubul în cunoaştere, 
în loc însă să continuăm în acest mod, putem 
proceda fenomenologic, ca, de exemplu: în ce 
..perspective' multiplu schimbătoare se prezintă 
cubul perceput ca neschimbat, cum el, acelaşi ca 
„obiect văzut de aproape", apare altfel decât ca 
obiect văzut de la distanţă", ce modalităţi de 
apariţie oferă el în schimbarea de orientare, şi cum 
în cursul acestui proces al perceperii fiecare deter¬ 
minare în parte se prezintă ca un unicat în ansam¬ 
blul variat al modurilor multiple de apariţie ce îi 
aparţin. Perceput progresiv, nici un lucru, nici un 
moment sesizat în el ca determinare. nu apare (aşa 
cum o arată această revenire la experienţa 

reflexivă) ca şi cum, în timpul perceperii, ar fi el 
■Buşi prezent în varietatea diferitelor sale apariţii: 
aceasta cu toate că tocmai el este cel care persistă, 
este dat şi perceput ca unul şi acelaşi 1 . 

în perceperea nereflectată, care progresea¬ 
ză. se află însă în câmpul vizual numai această 
unitate, numai lucrul însuşi, în timp ce desfăşurările 
trăirii fondatoare rămân în afara temei, necuprin¬ 
se. latente. Perceperea nu este o posedare goală 
a faptelor percepute, ci o trăire continuă a feno¬ 
menelor subiective, unindu-se în mod sintetic în 
conştiinţa unuia şi aceluiaşi existent. „Modul de 
apariţie” trebuie înţeles deci într-un sens mai larg. 
Astfel, în reamintirea cubului sau a ceva complet 
identic din fantezia noastră modurile de apariţie 
sunt „aceleaşi" ca şi în percepere, numai că schim¬ 
bate toate într-un anumit fel, anume în acord cu 
amintirea sau fantezia. Din nou există deosebiri, 
cum ar fi cele dintre amintire clară şi neclară, cele 
ale gradualităţii clarităţii, precum şi cele ale deter¬ 
minării şi indeterminării relative, toate deosebiri ale 
„modurilor de apariţie”. La fel sunt şi deosebirile 
perspectivei de timp, ale atenţiei etc. 

într-un fel asemănător sunt şi ideile, valorile, 
deciziile etc., în trăirile corespunzătoare ale gândini. 
evaluării, voinţei etc., anume sunt unităţi ale 

1 în Textkritische Anmerkungen, Op. cit. (p. 592) se 
adaugă: „Numai prin multitudinea apariţiilor fondatoare 
sunt posibile unitatea faptului cunoscut şi unitatea unui 
indiciu cognitiv al faptului" (nota trad.). 

funcţionării în ascuns a „modurilor de apariţie " I . De 
exemplu, aceeaşi judecată, cu acelaşi subiect şi pre¬ 
dicat, este conştiută în diferite moduri ale gândirii, 
anume: când evidentă, când neevidentă, iar în ultimă 
instanţă este considerată când explicit ca o acţiune 
în etape, când neexplicit, ca o idee vagă; în cazul din 
urmă în trecerea de la un mod la altul conştiinţa 
identificatoare a aceleiaşi judecăţi intervine pentru 
ceea ce a fost vizat o dată în primul şi apoi în cel de-al 
doilea mod. Ceea ce este valabil pentru întregul unei 
judecăţi, sau chiar al unui argument, al unei întregi 
teorii este valabil şi pentru fiecare element tematic, 
pentru fiecare concept, pentru fiecare formă de 
judecare etc. Unitatea tematică se constituie şi aici, 
ca şi pretutindeni, în multiplicităţi ale „fenomenelor - ' 
ascunse, fenomene care însă în orice moment pot fi 
dezvăluite prin reflecţia fenomenologică, prin 
analiză, prin descripţie. 

De aici reiese ideea unei teme universale: în 
loc de a trăi în „atitudinea naturală” şi, ca să spunem 
astfel, ca un monden în «lume», adică în loc de a trăi 
în viaţa conştiinţei care acţionează latent şi, deci, a 
vedea lumea şi numai pe ea ca unic domeniu de 

1 în Op. cit. (p. 593. se adaugă: ,.în ele ne sunt date 
•temele»), numai acestea sunt, în câmpul privirii noastre: 
în gândire - ideile care s-au constituit, subiectele predica¬ 
tive. predicate, premise, concluzii etc.; în valoare-valorile, 
v«lorile-mijloc şi valorile-scop; în voinţă scopurile şi căile 
voinţei Pretutindeni putem să efectuăm reducţia fenomeno¬ 
logică şi să scrutăm cu privirea modalităţile multiple, schim¬ 
bătoare cu totul ascunse ale conştiinţei ... (nota trad.). 

existenţă - adică pentru noi: ca acum (prin percepţii), 
ca un ceva trecut (din amintiri), sau ce va veni (din 
aşteptări) - în loc, deci, de a aprecia, evalua această 
lume a experienţei, prefăcând-o într-un câmp al 
proiectelor teoretice sau practice, să încercăm mai 
bine o reflexie universală fenomenologică asupra 
întregii vieţi preteoretice, teoretice şi de orice alt fel. 
Deci, să încercăm să o dezvăluim sistematic, şi astfel 
să înţelegem acel „cum” al capacităţii sale de unifi¬ 
care, să înţelegem astfel în care forme tipice variate 
se prezintă această viaţă a conştiinţei despre”, cum 
se constituie în mod conştient unităţii sintetice, cum 
şi în ce forme decurg aceste sinteze, ca atare forme 
ale pasivităţii şi ale activităţii spontane, şi astfel cum 
se constituie ca obiectiv existente sau neexistente 
unităţile ei specifice ş.a.; în sfârşit, cum poate fi şi 
este valabilă pentru noi din punct de vedere ontic o 
lume unitară a experienţei şi cunoaşterii. Dacă ceea 
ce aflăm este dat şi posibil numai în experienţă, ideea 
numai în gândire, adevărul unic numai în înţelegere, 
atunci cercetarea multilaterală şi concretă a lumii, 
care există pentru noi şi este înţeleasă ştiinţific, cere 1 
şi o cercetare fenomenologică universală a varie¬ 
tăţilor conştiinţei, în al cărei dinamism sintetic ea 
(lumea) se configurează subiectiv ca valabilă şi, even¬ 
tual, ca înţeleasă. Problema se pune pentru întreaga 
viaţă, atât cea estetică, cât şi cea evaluată şi cea 

1 «Obs. lui Heidegger:» De ce? Mai întâi numai prezentarea 
în lumină ontologică a câmpului parcă aflat în spatele ei 
(nota ed.). 

practică, prin care lumea vie ( Lebenswelt ), concretă 
mi se înfăţişează totdeauna cu un conţinut variat, con¬ 
figurată atât ca o lume a valorii, cât şi ca una practică 1 . 

2 . Conduce o astfel de punere a problemei la 
o nouă ştiinţă? Corespunde ideii unei experienţe 
universale, îndreptată în exclusivitate asupra „feno¬ 
menului subiectiv" o arie de experienţă universală 
încheiată, şi de aici un teren favorabil unei ştiinţe 
încheiate? Se va spune, înainte de toate, că nu este 
necesară o nouă ştiinţă; căci în psihologie, ca ştiinţă 
a psihicului, sunt cuprinse ca atare toate fenomenele 
subiective simple, toate modalităţile de apariţie ale 
fenomenelor. 

Aceasta este neîndoielnic. Rămâne însă des¬ 
chisă problema necesităţii unei discipline psihologice 
încheiate, întocmai ca în orientarea cercetării teo¬ 
retice asupra mişcării şi forţelor motrice (ca simplă 
structură a naturii), ca în mecanică. Să aprofundăm. 
Care este tema generală a psihologiei? Existentul 
sufletesc şi viaţa sufletului, care apar în lume în mod 
concret atât în realitatea umană, cât şi în cea animală. 
Conform acestei teorii, psihologia este o ramură 
concretă a antropologiei, respectiv a zoologiei. Re¬ 
alităţile animale prezintă două niveluri, mai întâi cel 
al unei concepţii de bază privind realităţile fizice; 
pentru că, la fel ca toate realităţile, ele sunt spaţio- 
temporale şi permit un punct de vedere consecvent 

1 în Texikr Anm. (p. 593): iniţiat... "Lumea vie ca o lume 
a valorii şi ca o lume practică este totdeauna prezentă şi 
constituită neîncetat din izvoarele ascunse ale vieţii noas¬ 
tre» (nota trad ). 

abstract asupra experienţei, pentru tot ceea ce este 
pur ..res extensa" în ele. Această reducţie la ceea ce 
este pur fizic ne transpune în contextul închis al 
naturii fizice, căreia trupurile animalelor i se subor¬ 
donează ca pure corpuri. Cercetarea lor ştiinţifică se 
încadrează, de aceea, în unitatea universală a ştiinţei 
naturii, în special în biologia fizică - ştiinţa generală 
despre organismele aflate în experienţă fizică pură. 
Animalele nu sunt doar natură; ca ..subiecte”, ele 
reprezintă o „viaţă psihică", a unei fiinţe care simte, 
cunoaşte, gândeşte, aspiră etc. Mişcându-ne con¬ 
secvent într-o concepţie orientată abstract, printr-o 
experienţă psihică cu totul nouă (care, expres psi¬ 
hologic, este izvorul specific al psihologiei), ne este 
dat atunci psihicul în esenţa sa. proprie cea mai pură, 
ceea ce conduce, în cazul stăruirii asupra acestui 
punct de vedere, întotdeauna de la psihic pur la psihic 
pur. Dacă împletim, în schimbarea de atitudine, cele 
două moduri ale experienţei, atunci rezultă expe¬ 
rienţa combinată psihofizică, în care se evidenţiază 
tematic relaţiile reale ale psihicului cu cele ale cor¬ 
poralităţii fizice. De aici sunt uşor de întrevăzut şi 
sensul şi necesitatea unei psihologii pure. Toate 
noţiunile specific psihologice provin în mod evident 
din experienţa pur psihică, aşa cum provin şi toate 
noţiunile specific naturale (ale ştiinţelor naturii) din 
experienţa naturii. Deci, orice psihologie ştiinţifică se 
bazează pe formarea conceptuală ştiinţifică a 
noţiunilor în câmpul pur psihic al experienţei. Dacă 
în astfel de concepte sunt conţinute cunoştinţe cu 
caracter apodictic, care pot fi dobândite în orientarea 

asupra psihicului pur, atunci ele trebuie să premeargă 
ca ..pur psihologice’’ tuturor cunoştinţelor psiho-fi- 
zice. Chiar şi în apercepţia naturală a unui om, ca 
realitate concretă, e dată subiectivitatea sa psihică, 
psihicul multilateral care poate fi perceput ca surplus 
al fizicului său trupesc, ca o unitate experimentală 
încheiată şi ca un întreg. Dacă ..sufletul’’ (în sensul 
experienţei) are o structură esenţială generală, o 
caracteristică a structurii sale după condiţia sa psi¬ 
hică, acte şi forme ale unei sinteze pur psihice, atunci 
aceasta trebuie să constituie mai întâi sarcina funda¬ 
mentală a psihologiei ca „pură "psihologie şi trebuie 
să cerceteze în mod sistematic această caracteristică. 
Indiferent cât de vast ar fi domeniul cercetării psi- 
hofizice, indiferent cât ar contribui ea la cunoaşterea 
sufletului, ea poate realiza ceva doar pe baza psiholo¬ 
giei pure, adică a sublinierii relaţiilor reale dintre 
psihic şi fizic. Toate celelalte indicii indirecte posibile 
despre psihic presupun o experienţă ştiinţifică a 
psihicului pur şi cunoaşterea structurii sale funda¬ 
mentale. Conform acestui principiu, printre „con¬ 
ceptele de bază" psihologice se află şi elemente 
originare ale teoriei psihologice; primordiale în sine, 
cele pur psihologice preced pe cele psţhofizice, şi 
acestea preced în genere şi toate celelalte concepte 
psihologice. 

Cunoaşterea prin experienţă în genere se 
bazea j6, în cele din urmă, pe experienţa originară, 
pe perceperea şi transformările reactualizate ce de¬ 
curg din ea. Fără de exerciţiu semnificativ iniţial nu 
există generalizare originară, formare conceptuală. 

Aşa se întâmplă şi în acest caz. Toate conceptele pur 
psihologice fundamentale - ultimele elemente teo¬ 
retice ale întregii psihologii, cele care preced tuturor 
celorlalte concepte psihologice, - trebuie să fie create 
pornind de la intuiţia originară a psihicului ca atare. 
Ea conţine trei etape, care decurg una din aha: 
experienţa de sine, experienţa intersubiectivă şi ex¬ 
perienţa colectivităţii ca atare. Prima se realizează, 
chiar dacă este luată după origine, în forma per¬ 
ceperii de sine şi variantele acesteia (amintirea de 
sine, fantezia de sine); ea livrează psihologului intuiţii 
psihologice originare numai despre propriul său psi¬ 
hic (atât cel prezent, cât şi cel trecut). Desigur, ca sens 
al fiecărei experienţe intersubiective a „interiorităţif 
străine se află ceea ce noi numim o variantă analoagă 
celei personale, astfel că ea nu poate sta sub nici un 
alt concept de bază decât cele create iniţial din însăşi 
experienţa mea. Noi concepte fundamentale oferă 
însă experienţa care se bazează pe experienţa de sine 
şi experienţa străină din viaţa comunităţii personale 
şi din viaţa comunităţii ca atare, concepte care pre¬ 
supun, în orice caz, pe cele ale experienţei de sine. 

Dacă ne întrebăm ce aduce mai întâi experi¬ 
enţa de sine, reală şi posibilă, la o intuiţie originară, 
atunci formula clasică a lui Descartes, ego cogito, 
este singurul răspuns posibil, cu condiţia însă să 
eliminăm toate interesele transcendental-filosofice din 
această formulă. Cu alte cuvinte, nu ne izbim de nimic 
altceva decât de eu, de conştiinţă şi de conştientul 
(Bewusstes) ca atare. Psihicul pur nu este nimic 
altceva decât aşa-numitul „eu’‘ ( Ichliche) specific: 

viaţa conştientă şi fiinţa ca eu într-o astfel de viaţă. 
Dacă în examinarea colectivităţilor umane ţinem 
cont şi de orientarea către psihicul pur, reiese că, 
dincolo de subiectele individuale (suflete), legate pur 
psihic de modalităţile conştiinţei intersubiectivităţii, 
printre care şi „actele sociale" (a se adresa celuilalt, 
a stabili ceva cu el, a domina voinţa lui etc.), atunci 
şi pentru acestea sunt date anumite legături perma¬ 
nente interpersonale ale persoanelor pure cu comu¬ 
nităţile personale din diferite straturi. 

3 . Efectuarea corectă a unei reflexii pur feno¬ 
menologice, ca intuire originară a psihicului în pura sa 
specificitate, îşi are marile ei dificultăţi, de a căror 
cunoaştere şi depăşire depinde posibilitatea unei psi¬ 
hologii pure, a unei psihologii propriu-zise. Metoda 
„reducţiei fenomenologice" este metoda fundamentală 
de delimitare a câmpului psihologico-fenomenologic; 
abia prin ea a fost posibilă o „psihologie pură". Dacă, 
de exemplu, o oarecare percepţie exterioară, cum ar 
fi a acestui copac, este concepută şi descrisă ca un 
datum pur psihic, atunci, fireşte, copacul însuşi, care 
se află undeva, în grădină, nu apai-ţine acestui dat, ci 
naturii exterioare, psihicului. Cu toate acestea, din 
punct de vedere psihic percepţia este ceea ce este 
numai ca percepţie „a acestui pom"; fără acest „a cuiva" 
nu poate fi descrisă, după starea sa psihică proprie, nici 
o percepţie. Indivizibilitatea acestui moment constă în 
aceea că percepţia rămâne, chiar dacă ea se înfăţişează 
ca o iluzie. Indiferent dacă obiectul natural există cu 
adevărat sau nu, percepţia lui rămâne percepţie şi îmi 
este dată ca atare în reflexia fenomenologică. 

înţelegerea psihicului pur al unui cogito de felul per¬ 
cepţiei cere, pe de o parte, ca psihologul să excludă 
orice luare de poziţie faţă de existenţa veritabilă a ceea 
ce se percepe (a cogifatum-ului), pentru ca, în această 
privinţă, el să exercite o epoche, şi, potrivit cu aceasta, 
să nu admită nici o judecată de percepţie de al cărei 
sens s-ar lega o afinnaţie fermă despre existenţa sau 
nonexistenţa obiectivă. Pe de altă parte, nu trebuie să 
trecem cu vederea ceea ce constituie esenţialul, 
anume că percepţia, chiar şi după această epoche 
purificatoare, este percepţia acestei case, şi astfel îm¬ 
preună cu ea e dată şi valabilitatea a ceva ..real exis¬ 
tent'. Cu alte cuvinte, stării pure a percepţiei mele îl 
aparţine obiectul percepţiei, dar numai vizat ca pur 
perceptibil, chiar ca un conţinut de sens (sens al per¬ 
cepţiei) al încrederii în percepţie. Dar „această casă 
percepută" în epoche (..împarantezat"-ul, cum se spune) 
aparţine stării fenomenologice nu ca un moment în¬ 
cremenit, ci ca o unitate vie. care se constituie în 
multilateralitatea fluctuantă a modurilor fenomenale, 
dintre care, fiecare în paile are caracterul unui „feno¬ 
men al" (de exemplu, perspectiva - a ceva, panorama 
- a ce va etc.) şi, în derularea fenomenelor care fac parte 
din aceeaşi familie, fonnează conştiinţa sintetică a 
unuia şi aceluiaşi fenomen. Desigur, aceasta este valabil 
pentru orice fel de cogito, pentru orice „eu cunosc", 
„eu gândesc", „eu simt, râvnesc" etc. Peste tot reducţia 
la ceea ce este fenomenologic, adică ceva pur psihic, 
cere inhibarea metodică a oricărei atitudini naturale 
obiective; şi aceasta priveşte nu numai fiecare atitudine 
obişnuită, ci şi atitudinea faţă de valori, bunuri etc.. 

valabile ca nişte cogitaţii activate în mod firesc de către 
subiect. Peste tot sarcina constă în a urmări mai întâi 
abundenţa de moduri în care se „constituie” treptat 
.obiectualităţi intenţionale" (perceputul ca atare, amin¬ 
titul, gânditul, evaluatul ca atare etc.) ca unităţi sintetice 
ale multiplicităţilor ce se ivesc în conştiinţă şi dezvăluie 
multe forme de sinteză, prin care o conştiinţă dată 
ajunge numai împreună cu o altă conştiinţă la unitatea 
unei conştiinţe ca atare. Dar aici nu putem găsi nimic 
altceva decât „conştiinţa a ceva”, tot mai mult concen¬ 
trată în acelaşi pol unitar: ego. Orice datum psihic se 
prezintă ca unitate numai dacă se referă la o multitudine 
constituantă. Psihologia pură (şi, deci, psihologia în 
genere) trebuie să înceapă cu datele experienţei reale, 
cu propriile mele trăiri pure deci, ca percepţii despre, 
amintiri despre etc., dar nu cu substracţii şi abstracţii, 
aşa cum se întâmplă în cazul datelor senzoriale şi al 
celorlalte. 

4 . Psihologia fenomenologică sau pură, ca o 
disciplină unitară, închisă în sine şi strict delimitată de 
ştiinţa naturii, nu se poate fundamenta, din motive 
serioase, ca o ştiinţă despre fapte, ci numai ca o ştiinţă 
pur raţională („apriorică”, „eidetică”). Ca atare, ea este 
baza necesară a oricărei ştiinţe riguroase empirice a 
legităţilor psihicului, aşa cum disciplinele pur raţionale 
ale naturii, geometria pură, foronomia, cronologia, 
mecanica constituie fundamentele oricărei ştiinţe posi¬ 
bile „exacte” empirice a naturii. Aşa cum în fundamen¬ 
tarea acestora este nevoie de o dezvăluire sistematică 
a formelor esenţiale ale unei naturi în genere, fără de 
care natura, mai exact spus, forma spaţio-temporală a 

mişcării, schimbării, substanţialitatea şi cauzalitatea psi¬ 
hică ar fi de neconceput, şi pentru o psihologie ştiin¬ 
ţifică „exactă” este nevoie de o dezvăluire a specificului 
aprioric, fără de care eul (respectiv „noi"), conştiinţa, 
obiectualitatea conştiinţei şi, prin urmare, o viaţă psi¬ 
hică în genere ar fi de neconceput; şi aceasta cu toate 
deosebirile şi formele esenţiale posibile de sinteză, care 
nu sunt despărţite de ideea unei totalităţi psihice indi¬ 
viduale şi sociale. 

De metoda reducţiei fenomenologice se leagă 
apoi şi metoda de cercetare psihologică a esenţei ca 
eidetică: deci eliminarea nu numai a judecăţilor care 
depăşesc viaţa pură a conştiinţei (şi, deci, a tuturor 
ştiinţelor pozitive naturale), ci şi eliminarea oricărei 
facticităţi pur psihologice. Aceasta serveşte în mod 
exemplar doar ca suport al variaţiei libere a posi¬ 
bilităţilor, în timp ce ţelul cercetărilor îl constituie 
invarianta ce apare în variaţii, stilul necesar al 
formei, de care este legată posibilitatea gândirii. 
Astfel, de exemplu, fenomenologia perceperii spa¬ 
ţiale nu este o ştiinţă a percepţiilor externe faptic, 
existente sau empiric posibile, ci este punerea în 
evidenţă a sistemului necesar de structuri, fără de care 
o sinteză multilaterală a percepţiilor ca percepţii ale 
unuia şi aceluiaşi lucru nu ar fi de conceput. Printre cele 
mai importante şi mai cercetate sinteze psiho-feno- 
menologice se situează sintezele autentificării, de 
exemplu modalităţile în care, în percepţia exterioară, 
în forma concordanţei şi a împlinirii anticipărilor 
credinţei netăgăduite în existenţă, conştiinţa se 

consideră pe sine drept conştiinţă a lucrului care este 
pus în evidenţă. în mod corelativ: cercetarea mo- 
dalizării, a problematicului, a simplei prezumţii şi, 
eventual, a evidenţei ineficacităţii ca forme opuse de 
sinteze concordante - şi aşa în toate genurile de 
activitate (psihologia pură a raţiunii) 1 . 

5. Prima reducţie fenomenologică, cea de¬ 
scrisă mai sus, este cea egologică, şi astfel şi fenome¬ 
nologia este mai întâi fenomenologia posibilităţilor 
esenţei singurului meu ego, intuit originar {feno¬ 
menologie egologică). Dar o fenomenologie a in- 
tropatiei şi a modului în care ea decurge unitar, ca 
sinteză a fenomenelor corespunzătoare ale psihicului 
meu. putând apoi să indice consecvent autentic 
„subiectivitate străină", conduce la lărgirea sferei 
reducţiei fenomenologice, anume ca reducţie la 
intersubiectiuitatea pură. De aici rezultă o feno¬ 
menologie psihologică cu totul pură, ştiinţa despre o 
comunitate constituită pur psihologic, în ale cărei 
acte, împletite în mod intersubiectiv (acte ale comu¬ 
nităţii), se constituie lumea „obiectivă” (lumea pentru 
fiecare) ca natură „obiectivă”, ca o lume a culturii şi 
ca lume „obiectivă” a comunităţii existente. 

6. ldeea unei psihologii pure, creatoare, a 
uneia nu doar psihofizice, ci care să decurgă numai 
din experienţa pur psihologică, ne reîntoarce la 
opera memorabilă a lui Loc/ce, iar dezvoltarea şi 

1 «Adnotaţia lui Heideggei la ultimele 1 0 rânduri ale lucrării:» 

Probleme transcendentale! (nota ed.}. 

acţiunea principiilor lockeene se realizează în miş¬ 
care empiristă care porneşte de la el. Ea culminează 
în genialul Treatise a lui D. Hume. Acesta poate fi 
considerat ca primul proiect al unei psihologii pure, 
introdusă în mod consecvent (chiar dacă este numai 
una egologică); deci, nu mai puţin decât prima ten¬ 
tativă a unei filosofii fenomenologice transcenden¬ 
tale. Căci, încă la Locke. se amestecă două tendinţe 
separabile, anume cea psihologic-pozitivă şi cea trans- 
cendental-filosofică. In ciuda multor prezumţii pro¬ 
funde, mişcarea, atât de bogată în consecinţe, 
eşuează, şi încă în ambele direcţii. îi lipseşte con¬ 
ştiinţa de sine radicală cu privire la scopul unei 
psihologii pure şi posibilităţile ei, îi lipseşte metoda 
fundamentală a reducţiei fenomenologice. Cecitatea 
in faţa conştiinţei, considerată drept conştiinţă- 
despre (în faţa ..intenţionalităţii"), înseamnă şi ceci¬ 
tatea în faţa temelor şi metodelor specifice care 
izvorăsc din aceasta. în cele din urmă, empirismului 
îi lipseşte de asemenea înţelegerea necesităţii unei 
ştiinţe raţionale a esenţei sferelor pur psihice. Toate 
acestea au făcut imposibilă şi pe mai departe o 
fundare radicală a psihologiei pure, şi cu aceasta a 
unei psihologii riguros ştiinţifice. 

Un impuls hotărâtor l-a dat abia F.Brentano 
(Psychologie I, 1874), prin marea descoperire care 
constă în reevaluarea conceptului scolastic de 
intenţionalitate, în considerarea acestuia ca o carac¬ 
teristică esenţială a „fenomenelor psihice". Dar nici el. 
încă reţinut de prejudecăţi naturaliste, nu sesizează 

problemele sintezei şi ale constituirii intenţionale şi 
nu află calea către fundamentarea unei psihologii în 
sensul fenomenologic pur, după noi chiar eidetică. 
Numai prin descoperirea sa a fost posibilă însă 
mişcarea fenomenologică înfiripată în pragul secolu¬ 
lui nostru: paralelismul acestei psihologii pure şi 
apriorice cu ştiinţa naturii pură şi apriorică (de exem¬ 
plu, geometria) face evident faptul că aci nu este 
vorba doar de o „speculaţie a priori” sterilă, ci de o 
elaborare strict ştiinţifică în cadrele intuiţiei psiho¬ 
logice concrete: anume formarea sistematică de con¬ 
cepte psihologice pure aparţinând, în valabilitatea lor 
necesară, legităţilor esenţiale evidente; şi aceasta 
într-o ierarhie sistematică nelimitată..Altfel nici nu 
am putea presupune aici caracterul ştiinţific al unor 
ştiinţe a priori binecunoscute nouă, în care modului 
fundamental diferit al psihicului îi corespunde modul 
fundamental diferit al sistemului aprioricului său şi al 
întregii metode. 

II. Fenomenologia transcendentală faţă de 
fenomenologia psihologică 


1, Noua fenomenologie nu s-a dezvoltat iniţial 
ca o psihologie pură, deci nu în interesul fundamen¬ 
tării 1 unei psihologii ştiinţifice strict empirice, ci, mai 
mult, ca ..fenomenologie transcendentală", în folo¬ 
sul unei reforme a filosofiei în direcţia unei ştiinţe 
riguroase. Fenomenologia transcendentală şi cea 

1 ..Nota lui Heidegger la «Fundamentare»': Psihologie 
raţională! (nota ed.). 

psihologică, ca diferite în fondul lor, trebuie să fie 
însă strict delimitate una de alta. Cu toate că una 
poate trece în cealaltă prin simpla schimbare de 
atitudine şi apar la ambele „aceleaşi" fenomene şi 
caracteristici esenţiale, acestea prezintă alte indicii, 
ceea ce le schimbă sensul în mod principial. Nici 
interesul lui Locke nu-1 constituia, de fapt, iniţial 
fundamentarea unei psihologii pure, căci aceasta 
trebuie să fie doar un mijloc pentru o soluţionare 
universală a problemei „intelectului”. Tema sa pri¬ 
mară a constituit-o astfel dezlegarea enigmei ca¬ 
pacităţii intelectuale aflată în subiectivitate ca o 
cunoaştere şi ca ştiinţă, dezlegare realizată cu preten¬ 
ţii la valabilitate obiectivă. Prin urmare, Eseul lui 
Locke vrea să fie proiectul unei teorii a cunoaşterii, 
al unei filosofii transcendentale. Lui şi şcolii sale li se 
potriveşte reproşul de „psihologism”. Dacă însă, în 
sensul problemei transcendentale survine chestiunea 
unei obiectivităţi, care se conştientizează în imanenţa 
subiectivităţii pure şi se realizează în procesul subiec¬ 
tiv de fundamentare, atunci sensul şi justificarea 
acestei probleme privesc în aceeaşi măsură şi tot ce 
este obiectiv 1 . încă în Meditaţiile lui Descartes (şi 
prin aceasta el a fost declanşatorul epocal al 
problematicii transcendentale) se afla deja pregătită 
părerea că, ceea ce considerăm totdeauna ca 
existent real şi existent în mod esenţial determinat, 

1 In Op. cit. (p. 596): „iniţial:... «transcendenţa doveditoare: 
astfel această chestiune priveşte în aceeaşi modalitate totul 
şi fiecare transcendent, înainte de toate. deci. întreaga 
lume obiectivă reală»" {nota trad ). 

deci, în cele din urmă întregul univers, este pentru 
ego-ul cunoscător doar existent ca ceva crezut în 
sensul subiectiv, iar existentul ca atare ca ceva re¬ 
prezentat în simţuri, ca ceva gândit etc. Deci, viaţa 
subiectivă a conştiinţei, în pura ei imanenţă, este 
focarul oricărei conferiri de sens şi al oricărei instituiri 
de fiinţare, oricărei autentificări a existenţei. Este deci 
nevoie de o conştiinţă de sine pură şi sistematică a 
actului cunoaşterii, de o dezvăluire a vieţii raţionale 
numai în mod pur, din ..experienţa internă”; aceasta 
pentru a lămuri ce poate şi ce realizează aci subiec¬ 
tivitatea în imanenţa ei ascunsă. Cu toate că şi Locke 
a fost călăuzit de această părere, el a greşit în ceea 
ce priveşte puritatea principială şi a căzut în eroarea 
psihologismului. Era absurd, atunci când şi expe¬ 
rienţa obiectiv-reală şi cunoaşterea transcendentală 
în genere erau puse sub semnul întrebării, să se 
presupună anumite experienţe şi cunoaşteri obiec¬ 
tive, ca şi cum sensul şi justificarea valabilităţii lor 
obiective nu ar fi aparţinut ele însele aceleiaşi pro¬ 
bleme. O psihologie ca atare nu putea fi temei al 
filosofiei transcendentale. Până şi psihologia pură în 
sens fenomenologic, delimitată tematic prin reducţia 
psiho-fenomenologică, rămâne oricând numai şti¬ 
inţă pozitiva, are ca pretins teritoriu lumea însăşi. 
Sufletele pure şi comunităţile sufleteşti sunt pre¬ 
zumtiv suflete, doar corpurile în natură sunt lăsate la 
o parte. însăşi această psihologie pură 1 este, din 
punct de vedere transcendental, problematică, ca şi 

1 “Nota lu; Heidegger:” ca empirică (nota ed.). 

oricare ştiinţă pozitivă. Pentru scopurile unei filosofii 
transcendentale este nevoie însă de o reducţie feno¬ 
menologică lărgită şi pe deplin universală (cea trans¬ 
cendentală), care face pe deplin satisfăcătoare 
universalitatea problemei, iar în ce priveşte întregul 
univers al experienţei şi orice cunoştinţă şi ştiinţă 
pozitivă bazată pe ea, exercită o epoche ", le trans¬ 
formă cu totul în fenomene, anume în fenomene 
transcendentale. 

încă Descartes atinsese, în treacăt, această 
reducţie, în măsura în care (conform principiului său 
metodic al unei epoche. anume de a pune totul sub 
semnul îndoielii) el scotea total din cauză lumea 
experienţei; el a recunoscut însă că ego cogito ră¬ 
mâne în discuţie ca un univers al subiectivităţii pure 
şi că aceasta, care nu trebuie să fie luată nici drept 
eu. nici ca acest om 1 , este existentul în măsura în 
care e presupus în valabilitatea sa imanentă în orice 
cunoaştere pozitivă, faţă de ea acesta este chiar un 
în sine, primul. Dacă adăugăm aci şi faptul că Locke 
cunoştea necesitatea de a descrie în mod concret, 
după toate regulile şi treptele ei de bază, viaţa cunos¬ 
cătoare precum şi descoperirea intenţionalităţii de 
către Brentano, în noua ei evaluare, apoi cunoaşterea 
necesităţii metodei apriorice, rezultă atunci de aci atât 
tema, cât şi metoda fenomenologiei transcendentale 
actuale. în loc de reducţia simplă la subiectivitatea 

1 «Însemnarea lui Heidegger la ..acest om":» inţeles însă pe 
deplin ca «umanitate», iar aceasta in(eleasâ ca esenţă a 
«omului», (nota ed ). 

psihică pură (la psihicul pur al omului în lume) este 
posibilă o reducţie la subiectivitatea transcendentală 
printr-o epoche metodică privind lumea reală şi toate 
obiectivităţile ideale („lumea” numerelor etc.). Ră¬ 
mâne valabil, în exclusivitate, universul subiectivităţii 
„transcendental-pure”, cuprinzând în el toate „feno¬ 
menele” reale şi posibile ale obiectivităţilor, toate 
modurile de apariţie, modurile de conştiinţă etc., 
referitoare la ea. Numai prin această metodă radi¬ 
cală, fenomenologia transcendentală evită paradoxul 
cercului teoretico-gnoseologic: ceea ce îndeosebi 
premerge (ca şi cum ar fi de netăgăduit) este de la 
sine înţeles chiar şi în sensul general al problemei 
transcendentale. Abia acum devine pe deplin clară 
tentaţia psihologismului. Fenomenologia pur psi¬ 
hologică coincide, într-o anumită măsură, aşa cum 
se poate uşor observa acum, cu fenomenologia trans¬ 
cendentală*, cu deosebirea că, prin ceea ce consideră 
ca fiind pur fenomenologic în orice expresie, ea 
înţelege, o dată ceea ce este sufletesc, un strat 
existenţial înăuntrul lumii naturale, iar altă dată 
subiectiv-transcendental, în care îşi află originea sen¬ 
sul şi valabilitatea existenţei acestei lumi. Reducţia 
transcendentală (subl. ns. - Al. B.) ne pune în faţa 
unei experienţe de un fel cu totul aparte, o experi¬ 
enţă ce trebuie continuată consecvent, anume, cea 
transcendentală. Prin ea se dezvăluie subiectivi¬ 
tatea absolută care acţionează peste tot din as¬ 
cunziş (Verborgenheit), împreună cu toată viaţa ei 
transcendentală, în ale cărei sinteze intenţionale se 
constituie, ca pozitiv valabile existenţial, toate 

obiectele reale şi ideale. Ea oferă cadrul tematic al 
unei ştiinţe fenomenologice absolute, care' se 
numeşte transcendentală, deoarece cuprinde în sine 
toate problemele transcendentale sau teoretico- 
raţionale. Pe de altă parte, teoria transcendentală a 
raţiunii se deosebeşte de ea doar prin problematica 
iniţială, deoarece dezvoltarea unei astfel de teorii 
presupune studiul general al întregii subiectivităţi 
transcendentale. Este una şi aceeaşi ştiinţă apriorică. 

2. Toate ştiinţele pozitive sunt ştiinţe în sensul 
unei naivităţi transcendentale. Ele cercetează unila¬ 
teral, fără să înţeleagă integral, rămânându-le as¬ 
cunse unităţile reale ale cunoaşterii şi experienţei 
vieţii, unităţi care se constituie în mod transcenden¬ 
tal; aceasta cu toate că (fapt ce poate fi constatat abia 
după reducţiile noastre) toate unităţile sunt ca atare 
ceea ce sunt, după sensul lor cognitiv propriu, numai 
ca unităţi ale multitudinii transcendental-constituite. 
Abia fenomenologia transcendentală (şi idealismul ei 
transcendental nici nu constă în altceva) înlesneşte 
ştiinţelor accesul la concreţiuni depline, le justifică 
multilateral ca ştiinţe propriu-zise. Tema ei (a feno¬ 
menologiei) priveşte orice subiectivitate posibilă în 
genere, în a cărei viaţă conştientă, în ale cărei expe¬ 
rienţe şi cunoaşteri constitutive devine conştientă de 
sine orice lume obiectivă posibilă. 

Lumea cunoscută în experienţa faptică este 
tema sistemului ideatic complex al ştiinţelor pozitive. 
Pe baza variaţiilor ideale libere ale experienţei faptice 
în raport de lumea experienţei se naşte ideea unt 
experienţe posibile în genere, înţeleasă ca aceea £ 

imei lumi posibile: de aici şi ideea unui sistem posibil 
ai ştiinţelor experimentale ca aparţinând a priori 
unităţii unei lumi posibile. Deci, pe de o parte, o 
ontologie a priori , care cercetează în mod sistematic 
structurile ce aparţin în mod necesar unei lumi posi¬ 
bile, toate structurile fără de care o lume ca atare nu 
ar putea fi concepută din punct de vedere ontic. Pe 
de altă parte, lumea posibilă şi structurile sale ontice 
sunt cercetate, din punct de vedere al corelaţiei 
fenomenologice, după formele unui sens posibil şi 
ale fundamentării fiinţei ei (ca lume a experienţei 
posibile), forme fără de care ea ar fi de neconceput. 

în acest fel, fenomenologia transcendentală, o 
dată expusă, cuprinde în sine o ontologie universală 
în sens larg, o ontologie completă, multilaterală, 
concretă, în care toate conceptele ontologice core¬ 
lative decurg dintr-o originalitate transcendentală, 
care, la rândul ei nu lasă nelămurită nici o problemă 
de sens şi de justificare. Ştiinţele apriorice formate 
istoriceşte nu realizează niciodată ideea deplină a 
unei ontologii pozitive. Ele se referă (şi chiar şi în 
acest sens în mod unilateral) doar la forma logică a 
oricărei lumi posibile (mathesis uniuersalis în sens 
formal) şi la formele esenţiale ale unei naturi fizice 
posibile. Ele rămân implantate în naivitatea transcen¬ 
dentală şi, deci, şi cu neajunsurile inerente fundamen¬ 
tării, a căror consecinţă necesară sunt. în această formă 
naivă, ele funcţionează ca nişte instrumente metodice 
ale ştiinţei pozitive „exacte" corespunzătoare, mai 
exact spus, ele servesc la raţionalizarea domeniilor 
pozitive, pentru a procura, prin raportarea la structura 
esenţială a unui fapt al unei lumi posibile în genere, 

«crederea în necesitate, şi astfel să atribuie legi 
znpielor reguli inductive. „Conceptele fundamen- 
■aie* ale tuturor ştiinţelor pozitive, acelea din care 
asurg toate celelalte concepte ale realului, sunt, 
aatodată, conceptele fundamentale ale ştiinţelor 
raionale corespunzătoare. Dacă ceva este neclar 
■icâ de la început şi, deci, neclar pentru cunoaşterea 
adevăratului sens, atunci această neclaritate se trans- 
?rete asupra întregului domeniu teoretic al ştiinţelor 
pozitive. In ultimul timp, criza de fundamente în care 
au intrat toate ştiinţele pozitive, empirice şi apriorice, 
a dezvăluit lupta în jurul ..paradoxurilor", în jurul 
evidenţei, reale sau aparente, a conceptelor şi prin¬ 
cipiilor de bază aritmetice, cronologice etc. ale tra¬ 
diţiei şi totodată imperfecţiunea tuturor ştiinţelor 
pozitive. După tipul lor metodologic, ele nu mai pot 
fi considerate drept ştiinţe exacte, ştiinţe care se 
înţeleg şi justifică de la sine, putând să-şi indice, într-o 
examinare multilaterală, drumul lor sigur. Din aceas¬ 
tă situaţie nestatornică, ştiinţa modernă poate fi 
salvată doar printr-o reformă fenomenologică. Din 
cele spuse până acum, fenomenologia transcenden¬ 
tală este chemată să transpună în realitate, prin 
ridicarea în transcendental, ideea ascunsă în ea a unei 
ontologii universale, deci ideea unei ştiinţe a sistemului 
formelor esenţiale ale oricărei lumi posibile a 
cunoaşterii ca atare şi a formelor corelative constituirii 
intenţionale a acestora. Deci, fenomenologia este iz¬ 
vorul originar al conceptelor fundamentale ale tuturor 
ştiinţelor apriorice (ca ramuri ale unei ontologii), create 
din veridicitatea iniţială şi într-o maturitate feno¬ 
menologică eliberată de orice incertitudine, si deci şi 

de conceptele corespunzătoare ştiinţelor pozitive 
privitoare la lumea noastră faptică. In evoluţia ei 
sistematică, această ontologie fenomenologică pre¬ 
găteşte toate aceste ştiinţe, încă nefondate aprioric, 
pregătind totodată constituirea tuturor ştiinţelor des¬ 
pre fapte ca ştiinţe „exacte"’ (raţionalizate). Un pas 
hotărâtor în acest sens îl reprezintă crearea unei 
psihologii pure apriorice, cu o funcţie asemănătoare 
pentru cea empirică, cum este cea a geometriei 
apriorice pentru fizica empirică. O problemă serioa¬ 
să se ridică însă în interpretarea fenomenologică a 
istoriei şi a „sensului" universal închis în unicitatea ei. 

3. Fenomenologia vieţii afective şi voliţionale, 
cu intenţionalitatea specifică ei, şi bazată pe fenome¬ 
nologia experienţei şi cunoaşterii naturale, cuprinde 
întreaga cultură, după configuraţiile ei necesare şi 
posibile, precum şi aprioricul corelativ, care aparţine 
formelor esenţiale ale socializării. Bineînţeles, orice 
disciplină normativă, cât şi oricare dintre cele fi¬ 
losofice în sens special, ţine de sfera fenomenologiei; 
şi aceasta aşa cum s-a impus, din punct de vedere 
istoric, fenomenologia filosofică, în explicarea ideii 
unei logici pure şi a unei axiologii şi practici formale. 
Fenomenologia este antimetafizică atâta timp cât ea 
respinge 1 orice metafizică care se mişcă în abstracţii 
formale goale. Dar, ca şi toate problemele cu 
adevărat filosofice, şi cele metafizice se reîntorc toate 

1 «Observaţia lui Heidegger:» sau şi tocmai atâta timp cât 
prin metafizică se înţelege prezentarea unei imagini a lumii 
care se realizează doar în atitudinea naturală şi îşi înîă- 
ţişează posibilităţile sale faptice cognitive numai în anumite 

situaţii ale vieţii, determinate istoriceşte (nota ed ). 

pe terenul fenomenologiei, găsindu-şi aici forma şi 
metoda lor transcendentală veritabilă, născută din 
intuiţie. în afară de aceasta, fenomenologia nu este 
cu nimic mai prejos de o filosofie sistematică în stil 
tradiţional, chiar de o ştiinţă care se mişcă în cadrul 
unor cercetări sistematice concrete. Chiar şi treapta 
inferioară, analiza pur descriptivă a esenţei struc¬ 
turilor unei subiectivităţi pur transcendentale (a unui 
ego ca monadă) constituie un câmp vast pentru o 
muncă de cercetare concretă, ale cărei rezultate sunt 
fundamentale pentru întreaga filosofie (şi psihologie), 
în munca sistematică a fenomenologiei, muncă ce 
merge de la datul intuitiv către sfera progresivă 
abstractă, se rezolvă de la sine şi fără intervenţiile 
unei dialectici argumentative, chiar fără încercări de 
compromisuri, vechile opoziţii ale punctelor de vede¬ 
re filosofice, opoziţii cum ar fi cea dintre raţionalism 
(platonism) şi empirism, subiectivism şi obiectivism, 
idealism şi realism, ontologism şi transcendentalism, 
psihologism şi antipsihologism, pozitivism şi metafi¬ 
zică, concepţie despre lume teologică şi cauzalistă. 
Peste tot motive bine întemeiate, peste tot însă 
jumătăţi de măsură sau absolutizare de unilateralităţi 
numai relativ şi abstract îndreptăţite. Subiectivismul 
poate fi depăşit doar prin cel mai universal ei cel mai 
consecvent subiectivism (cel transcendental). în această 
formă el este în acelaşi timp obiectivism; aceasta în 
măsura în care reprezintă dreptul oricărei obiec¬ 
tivităţi dobândite prin experienţă, dar exprimă toto¬ 
dată şi sensul ei deplin şi real, caz în care aşa-zisul 
obiectivism realist păcătuieşte prin neînţelegerea 

constituirii transcendentale. Trebuie să adăugăm-. 

empirismul poate „să fie depăşit" doar prin empiris¬ 
mul cel mai universal şi consecvent, care, în loc de 
experienţa ..limitată" a empiricilor, pune conceptul 
de experienţă în mod necesar lărgită, anume intuiţia 
originară în care toate formele ei (intuiţia eidos-ului, 
evidenţa apodictică, intuirea fenomenologică a esenţei 
etc.) îşi află îndreptăţirea, ca modalitate şi formă, prin 
analiza fenomenologică. 

Ca o eidetică, fenomenologia este, pe de altă 
parte, raţionalistă, ea depăşind însă raţionalismul 
dogmatic limitat prin cel universal, prin cel care se 
referă în mod unitar la subiectivitatea transcenden¬ 
tală, la conştiinţa eului şi la obiectualitatea (Gegen- 
stândlichkeit) conştientă. La fel stau lucrurile şi cu 
celelalte opoziţii menţionate. în doctrina despre ge¬ 
neză, fenomenologia tratează teoria esenţei aso¬ 
ciaţiilor, purifică şi justifică descoperirea lui Hume, 
dovedind, totodată, că esenţa subiectivităţii transcen¬ 
dentale şi legitatea ei esenţială este de natură pur 
teleologică. Idealismul ei transcendental scapă total 
de realismul natural, manifestăndu-se însă nu prin 
argumentări aporetice, ci prin însăşi consecvenţa 
travaliului fenomenologic. 

împreună cu Kant, fenomenologia combate 
ontologismul găunos al analizei conceptuale 1 , dar 
este ea însăşi ontologie, creată însă din ..experienţa" 
transcendentală. Fenomenologia respinge orice re¬ 
naştere filosofică: ca filosofie. ea este autodeterminarea 

1 în Op. cit. (p. 597): ..iniţial:... « Ontologismul scolasticii şi 
al şcolii wolfiene” (nota trad.). 

sa mai originară şi universală, orientată către con¬ 
cepte. probleme şi cercetări prelucrate de ea, 
şrzrimd impulsuri de la personalităţile trecutului, ale 
căror intuiţii iniţiale le confirmă, transpunându-le însă 
pe terenul cercetării concrete, constante şi exigente. 
Ea cere fenomenologilor să renunţe la a căuta pentru 
*ie idealul unei filosofii proprii şi să trăiască pentru 
o philosophia perennis , deci, ca nişte lucrători mo¬ 
deşti în comunitate cu ceilalţi oameni. 




POSTFAŢA (1930) 
LA 


„IDEI PENTRU O 
FENOMENOLOGIE PURĂ 
ŞI O FILOSOFIE 
FENOMENOLOGICĂ” 




POSTFAŢĂ 1 


Observaţie prealabilă 

Considerate în ansamblu, filele următoare 
oferă textul dezvoltărilor explicative pe care le-am 
alăturat ca Prefaţă la ediţia engleză (aflată într-o 
perspectivă apropiată ) 2 a Ideilor mele. întrucât mă 
pronunţ aci asupra neînţelegerilor care au învăluit 
sensul veritabil al fenomenologiei transcendentale, 
elaborată de mine, textul nu poate să nu fie de folos 
şi cititorului german al acestei scrieri (publicată numai 
ca fragment al unui mare întreg). Stăpâniţi de 

1 Nachwort zu den „Ideen I", text publicat pentru prima 
dată în Jahrbuch fur Philosophie und phanomenologi- 
sche Forschung, voi. 11.1930. Niemeyer, Halle a.d. Saale. 
Traducerea de faţă redă celebnil Nachwort după: HUS- 
SERLIANA F.drnund Husserl, Gesarnmelte Werke. 
Bând V; Ideen zu einer reinen Phanomenologie und 
phânomenologischen Philosophie. Drittes Buch: Die 
Phanomenologie und die Fundamente der Wissen- 
schaften. hrsg. von Marly Biemel, Den Haag. Martinus 
Nijhoff. 1952. p. 138- 162. 

2 Ediţia engleză a primei cărţi a ..Ideilor" a spână în 1931, 
în traducerea lui W.R. Gibson (nota ed. I. 

deprinderile de cugetare ale tradiţiei filosofice, tre¬ 
cem uşor cu vederea peste modalitatea, după metodă 
şi domeniu de activitate, radical nouă a acestei feno¬ 
menologii. Nu se înţelege astfel câtuşi de puţin rolul 
ei hotărâtor în deschiderea unei noi căi, în orientarea 
gândirii către un travaliu lucid, condus în spiritul celei 
mai radicale ştiinţificităţi, spirit prin care oricare 
dintre problemele imaginabile ale filosofiei ar putea 
in principal să ajungă treptat la o formulare şi o 
soluţionare corectă. 

Desigur, nu este de luat în consideraţie aci si¬ 
tuaţia filosofiei germane (deosebită mult de a celei 
engleze), cu a sa filosof ie a vieţii ce se luptă pentru 
predominare, cu noua ei antropologie şi filosofie a 
..existenţei". Nu sunt de luat în considerare, în sfârşit, 
reproşurile de «intelectualism” sau «raţionalism», aduse 
fenomenologiei mele, precum şi expunerii, foarte în¬ 
deaproape corelată cu aceasta, a conceptului de 
filosofie. Tocmai în acest concept eu am restituit ideea 
cea mai originară de filosofie, care, începând cu prima 
ei formulare expresă de către Platon, se află la baza 
filosofiei şi ştiinţei noastre europene, şi circumscrie 
pentru ele o temă imperisabilă. 

De fapt, după ideea ei, filosofia valorează 
pentru mine ca ştiinţă universală şi, în sensul cel mai 
radical, «riguroasă». Ca atare, ea este ştiinţă rezultată 
din fundamentarea ultimă sau, ceea ce este acelaşi 
lucru, din responsabilitatea de sine autonomă (Selbst- 
verantwortung ) ultimă, în care, deci, nici o înţelege¬ 
re de sine, predicativă sau prepredicativă, nu mai 
funcţionează ca domeniu cognitiv indiscutabil. 

Aceasta este, îmi permit să afirm, o Idee care, aşa 
cum o arată explicitarea analitică ce urmează, este 
de realizat numai într-un mod relativ, în forma vala- 
bilităţilor relative, temporare şi într-un proces istoric 
infinit - aşa cum în fapt şi este de realizat. Potrivit 
originii ei istorice, această idee dăinuie în ştiinţele 
noastre pozitive; aceasta oricât de puţin ar fi satis¬ 
făcută, în virtutea prezenţei sus-numitei idei, modali¬ 
tatea de a le fundamenta. După cum este cunoscut, 
în cea mai recentă dezvoltare a acestora au rezultat, 
pentru ele, destule dificultăţi şi, totodată, şi-a făcut 
loc un scepticism care ameninţă să discrediteze 
marele proiect al unei ştiinţe riguroase ca atare şi, în 
genere, al unei filosofii ca ştiinţă riguroasă. 

Pentru a considera intenţional o filosof ie, pentru 
a indica posibilitatea realizării ei, şi în loc de a ceda 
pripit acestui scepticism, îmi pare mai corect, şi toto¬ 
dată ca marea sarcină a epocii noastre, să realizăm o 
reflecţie ( Bessinung ) radicală. într-o modalitate hotă¬ 
râtoare şi dătătoare de roade, aceasta se poate realiza 
numai prin reconfigurarea sistematică a metodei de 
interoqare privind premisele ultime ale cunoaşterii. 
Reinterogarea conduce, înainte de toate, la fiinţa 
subiectivă universală şi la viaţa care este presupusă deja 
ca preştiinţifică în orice teoretizare, iar de aci - şi acesta 
este pasul hotărâtor - la «subiectivitatea transcenden¬ 
tală» (numită astfel cu vechiul termen, însă cu un nou 
sens), lăcaşul conferirii de sens şi al păstrării fiinţei. 
«Filosofie ca ştiinţă riguroasă», chiar fondatoare în mod 
universal şi absolut, nu este de conceput înainte de a 
fi făcut, din nou şi cu seriozitatea cea mai radicală, 

încercarea de a regândi condiţiile de fundamentare a 
ei: căci este vorba de ştiinţa fenomenologică, anume 
cea a unui nou principiu, a unui nou început. 

Nu pot să intru aci în detalii cu privire la o 
confruntare mai îndeaproape cu orientările contem¬ 
porane opuse care, în contrast cu totul exterior cu 
filosofia mea fenomenologică, vor să distingă între 
ştiinţă riguroasă şi filosofic. Aş vrea numai să o spun 
în mod expres că tuturor obiecţiilor ridicate pe ase¬ 
menea laturi - anume: cea a intelectualismului, a 
împotmolirii demersului meu metodic într-o unilate¬ 
ralitate abstractă, în ceea ce, în genere şi principial, 
ar fi neapropierea de subiectivitatea originar-con- 
cretă, practic-acţională, precum şi de problemele 
aşa-numitei «existenţe», adică problemele metafizice 
- tuturor acestora nu le pot recunoaşte nici un fel de 
justificare. Căci toate se bazează pe neînţelegeri, în 
cele din urmă pe neînţelegerea faptului că feno¬ 
menologia mea se resemnifică la un nivel a cărui 
depăşire constituie întregul ei sens; sau, în alţi ter¬ 
meni. pe neînţelegerea modalităţii principial noi a 
«'reducţiei fenomenologice» şi astfel şi cea a ridicării 
de la subiectivitatea mundană (a omului) la «subiec¬ 
tivitatea transcendentală», căci se rămâne la o antro¬ 
pologie, fie aceasta empirică sau apriorică, care, 
după concepţia mea, nu atinge câtuşi de puţin do¬ 
meniul filosofic specific şi care, din punctul de vedere 
al filosofiei, înseamnă o cădere în «antropologismul 
transcendental», respectiv în «psihologism». 

Pentru a explica aceasta în amănunt ar fi 
nevoie însă de un studiu special. în rest, mă menţin 


108 



la vechea mea convingere, anume că în faptul ştiinţei 
se ajunge mai puţin la critică decât la un travaliu 
efectuat, care rezistă până la urmă, oricât de greşit 
ar fi înţeles, şi oricum s-ar fi argumentat în legătură 
cu el. Ceea ce relatează «Ideile» constituie - pe cât 
sunt eu deja convins - o piesă de început a unui 
travaliu pe care între timp m-am străduit neîncetat 
să-l duc mai departe. O carte 1 ce se află în lucru, şi 
care va apare probabil la începutul anului viitor, va 
dovedi, sper, tuturor celor ce, în această perioadă de 
irascibilitate, au timp pentru teorii etalate obiectiv 
atât de greu şi atât de chibzuit, că o fenomenologie 
transcendentală, în sensul iniţiat de mine, cuprinde 
de fapt orizontul universal de probleme ale filosofiei 
şi are pregătită pentru aceasta însăşi metodica; căci 
astfel ea are în vedere efectiv, în domeniul ei propriu, 
toate problemele ce sunt de ridicat, pornind de la 
omul concret şi până la cele aşa-numite metafizice; 
aceasta în măsura, desigur, în care ele au în genere 
un sens posibil şi cărora, fireşte, numai această 
fenomenologie este chemată să le dea forma origi¬ 
nară şi să le delimiteze în mod critic. 


1 Husseri trimite la Meditaţiile cartesiene, care au apărut în 
1931 în traducere franceză la Colin, şi a căror primă 
publicare în textul iniţial a avut loc la Martinus Nijhoff, 
Haga, ca primul volum al Operelor corn pieţe, în îngrijirea 
prof. S. Strasser (nota ed.). 

„Idei pentru o fenomenologie pură şi o filo¬ 
sof ie fenomenologică”, din care a apărut numai un 
prim volum', fac tentativa, sub titlul fenomenologie 
pură sau şi transcendentală, de fundamentare a unei 
ştiinţe noi. Deşi pregătită prin întregul mers al dez¬ 
voltării filosofice de la Descartes încoace, această 
ştiinţă se referă la un nou câmp al experienţei, unul 
propriu numai ei, anume cel al «subiectivităţii trans¬ 
cendentale». Aci însă «subiectivitate transcendentală» 
nu înseamnă un produs al construcţiei speculative; 
împreună cu trăirile, capacităţile, realizările (Leistun- 
gen) ei transcendentale, ea constituie un domeniu 
absolut aparte al experienţei directe, chiar dacă al 
uneia, din motive esenţiale, rămasă până acum inac¬ 
cesibilă. în sens teoretic, şi mai întâi descriptiv, 
experienţa transcendentală este posibilă numai într-o 
schimbare radicală a acelei atitudini (Einstellung) în 
care decurge experienţa naturală, mundană (welt- 
liche), o schimbare de atitudine care, ca metodă de 
acces la sfera transcendental-fenomenologică, se chea¬ 
mă «reducţie fenomenologică». 

Ca ştiinţă empirică a faptelor acestui câmp 
al experienţei, fenomenologia transcendentală nu 
este fundamentată în acest volum. Faptele care se 
oferă aci servesc numai ca exemple - pentru ceea 
ce este universal, aşa cum servesc matematicianului 

1 Hdiţia de faţă redă pentru prima oară textul complet al 

..Ideilor'. Vezi introducerea editorului (nota red.). 

exemplele empirice. De pildă, aşa cum servesc ca 
simple exemple grupele de numere faptice intuitive 
ale tabelei de calcul, pentru a înţelege ceva în genul 
2, 3, 4 ... în genere în pură universalitate, numerele 
pure în genere şi, raportate la ele, propoziţiile ma¬ 
tematice, esenţele matematice. 

în acest volum este vorba astfel despre o ştiinţă 
«apriorică» (una orientată eidetic asupra universalului 
originar-intuitiv), care, ca pură posibilitate doar, se 
ocupă de câmpul faptic al experienţei subiectivităţii 
transcendentale şi trăirile sale faptice, pune pe aceeaşi 
treaptă oricare dintre posibilităţile intuitive pure trans¬ 
formate, şi astfel lasă în afară, ca «a priori» al ei, 
structura esenţială inaccesibilă ce străbate prin toate 
transformările libere ale subiectivităţii transcendentale. 
Deoarece reducţia la transcendental, şi totodată, mai 
departe reducţia la eidos, constituie metoda de acces 
la câmpul de lucru al noii ştiinţe, rezultă (şi aceasta este 
de afirmat dinainte cu tărie) că începutul propriu af 
inaugurării sistematice a acestei ştiinţe se află în capi¬ 
tolele care se ocupă de reducţiile indicate aci. Numai 
pornind de aci, şi urmând pas cu pas dovezile, cititorul, 
care merge împreună cu noi, poate să judece dacă aci 
este elaborat sau nu ceva cu totul nou - elaborat şi nu 
construit, creat şi descris pornind efectiv de la intuiţia 
universală a esenţei. 

în această carte, reducţia eidetică este re¬ 
strânsă numai la domeniul «descripţiei» eidetice, adi¬ 
că la domeniul structurilor sesizabile nemijlocit ale 
subiectivităţii transcendentale. Căci acest domeniu 
constituie în sine deja o infinitate sistematic închisă 

de proprietăţi esenţiale. Se renunţă astfel la intro¬ 
ducerea sistematică, eventual dobândită prin de¬ 
ducţie logică, a cunoştinţelor transcendentale. Chiar 
şi sfera descriptivă se limitează la un nivel mai uşor 
accesibil; rămâne exclusă problematica temporizării 
(Zeitigung) sferei imanente a timpului (Vezi în acest 
sens lucrarea mea Prelegeri asupra conştiinţei in¬ 
terne a timpului, din anul 1905, apărută în 
Jahrbuch furPhânomenologie undphanomenolo- 
gische Forschung). Pentru volumul al doilea au fost 
rezervate problemele Eului, problemele personali¬ 
tăţii, precum şi problema transcendentală a «intropa- 
tiei» ( «Einfiihlung« ] ). Descripţia eidetică constituie una 
(însă nu unica) dintre distincţiile întregului stil al 
acestei noi ştiinţe apriorice faţă de ştiinţele ma¬ 
tematice. Acestea din urmă sunt ştiinţe «deductive», 
ceea ce înseamnă că în stilul lor teoretico-ştiinţific 
prevalează cunoaşterea deductivă mediată, de ne¬ 
comparat în raport cu toate deducţiile fondatoare 
axiomatic nemijlocit. în acest caz, o infinitate de 
deducţii se bazează pe câteva axiome. în ceea ce 
priveşte sfera transcendentală, avem însă o infinitate 
de cunoaşteri, care se află înaintea oricărei deducţii 
şi ale căror mijlociri (mijlociri de implicaţie intenţio¬ 
nală) nu au de a face cu deducţia; tocmai pentru că 
sunt intuitive, ele se sustrag oricărei simbolistici me- 
todic-constructive. 


1 Aceste cercetări au fost publicate pentru prima dată în voi. 
IV al Operelor complete (nota red.). 

Să ne mai aşteptăm acum la încă o neîn¬ 
ţelegere, una ce survine adeseori. Dacă, încă de la 
început, s-a spus, oarecum semnificativ, că, după 
concepţia (ce urmează să se fundamenteze în părţile 
anunţate ale lucrării) autorului, orice filosofie în mod 
radical-ştiinţifică se reazemă pe fundamentul feno¬ 
menologiei, iar, într-un sens larg, prin aceasta ea este 
«filosofie fenomenologică», nu decurge de aci că ar 
exista filosof ia în genere şi numai o ştiinţă apriorică. 
Punctul de vedere al acestui volum, cel al unei ştiinţe 
a subiectivităţii transcendentale de esenţă eidetică, 
nu implică mai puţin şi părerea că prin aceasta ar fi 
efectuată deja o ştiinţă a subiectivităţii transcenden¬ 
tale faptice. Chiar referirea la ştiinţele matematice ar 
trebui să prevadă şi contrariul, anume ştiinţele factu- 
ale corespunzătoare pentru instrumentele lor logice. 
Căci ştiinţă despre fapte în sens riguros, ştiinţă cu 
adevărat raţională a naturii a fost posibilă numai pe 
baza formării de-sine-stătătoare a unei matematici 
pure a naturii. în felul acesta, ştiinţa despre posi¬ 
bilităţile pure trebuie să premeargă totdeauna ştiinţei 
despre realităţile faptice şi să indice direcţia acestora 
în forma logicii lor concrete. Dacă demnitatea re¬ 
alizărilor sistemului aprioricului transcendental este 
una mai înaltă, atunci va fi la fel şi pentru filosofia 
transcendentală. 

Mari dificultăţi, care ţin de natura lucrurilor 
însă, pricinuieşte în genere înţelegerea, sau cel puţin 
buna cunoaştere, a deosebirii dintre fenomenologia 
transcendentală şi cea «descriptivă» sau, cum se 
spune iarăşi uneori, psihologia «fenomenologică». 
Aceasta i-a condus la neînţelegeri chiar şi pe unii 
cercetători care se socotesc ca aparţinând direcţiei 
fenomenologice. Ne îngăduim aci câteva explicaţii 
clarificatoare utile. Schimbarea de atitudine, care în 
această scriere se cheamă reducţie fenomenologică 
(acum am spune-o mai clar: reducţie transcendental- 
fenomenologică), o efectuez eu, cel care filosofează 
într-un anumit fel, pornind de la atitudinea naturală, 
în care eu mă aflu înainte de toate ca Eu în sensul 
obişnuit, ca această persoană umană, trăind printre 
alţii în lume. Ca psiholog, îmi iau în genere drept 
temă această fiinţă şi viaţă în modalitatea unui «Eu», 
adică omul în sens «psihic». In orientarea pură în 
interior (Innenwendung), urmând exclusiv aşa-nu- 
mita «experienţă internă» (mai exact, experienţa de 
sine şi «intropatia») şi dând la o parte toate chestiunile 
psihofizice referitoare la corporalitatea umană, do¬ 
bândesc o cunoaştere originară şi pur descriptivă a 
vieţii sufleteşti, aşa cum este ea în sine însăşi; cu alte 
cuvinte: cunoaşterea cea mai originară, deoarece aci 
mă percep numai potrivit mie însumi. Dacă, aşa cum 
se întâmplă adesea, numesc descrierile care se leagă 
în mod fidel şi pur de datele intuiţiei, descrieri 

fenomenologice, atunci, ca intuiţie a ceea ce este 
esenţial psihicului, se naşte, cu totul pe terenul in¬ 
tuiţiei interne, o «psihologie fenomenologică». în 
realitate, în spiritul metodei veritabile (despre care 
după aceea va mai fi încă vorba) sunt date aci nu 
numai descrieri clasificatoare şi tipizante sărăcăcioa¬ 
se, ci o mare ştiinţă de-sine-stătătoare; aceasta cu 
toate că propriu-zis abia atunci când - aşa cum şi este 
posibil aci - acestei sfere interne a intuiţiei nu i se 
impune scopul unei ştiinţe despre stări de lucruri 
faptice, ci este vorba numai de cel al unei ştiinţe 
despre structurile invariante proprii ale unui suflet, 
ale unei comunităţi de viaţă sufletească, adică după 
aprioricul ei. 

Numai dacă se efectuează acea reducţie trans- 
cendental-fenomenologică, acea răsturnare a atitu¬ 
dinii naturale şi intern-psihologice, prin care ea 
devine transcendentală, atunci subiectivitatea psi¬ 
hologică uită astfel tocmai ceea ce îi dă valabilitatea 
unui real dat anticipat în experienţa naivă, uită sensul 
fiinţării sufletului unui corp existent în natura spaţio- 
temporală prezumată anterior. Căci prin epoche 
fenomenologică, natura, împreună cu corpul şi su¬ 
fletul, lumea în genere ca întreg a ceea ce există 
pentru mine în mod naiv pur şi simplu, îşi pierde 
valabilitatea ei de fiinţare. 

Aşa cum am arătat deja, acum este de o impor¬ 
tanţă decisivă să ştim ce înseamnă această epoche. 
această punere în afară-de-efectuare (das Ausser- 
Vollzug-Setzen) a credinţei privitoare la lumea expe¬ 
rienţei; de asemenea, ce fel de înţelegere teoretică este 

posibilă numai prin referire la «subiectivitatea pură». Pe 
de o parte, sunt excluse astfel toate judecăţile despre 
lume. judecăţi care se bazează pe experienţa naturală, 
dată anticipat ca existentă şi indiscutabilă, şi cu aceasta 
sunt eliminate toate ştiinţele pozitive, ştiinţe ce se 
bazează în mod necondiţionat pe experienţa mundan- 
naturală, luată ca o sursă de confirmare. Bineînţeles, 
între ele se situează şi psihologia. Pe de altă parte, prin 
această epoche privirea devine liberă pentru feno¬ 
menul universal: «lumea conştiinţei pure ca atare», pur 
conştientă ca viaţă a conştiinţei ce se scurge atât de 
felurit. în speţă ca aceea care apare «originaliten 1 în 
experienţele «concordante» multiple, în astfel de co¬ 
nexiuni caracterizate conform conştiinţei ca «fiinţând 
real», putând să se întâmple însă, în cazuri particulare 
(şi numai particulare), ca acest caracter de «aparenţă 
reală» să se schimbe brusc în «aparenţă neînsemnată». 
Fenomenologul face din acest fenomen universal, 
anume «lumea care fiinţează pentru mine» (şi atunci şi 
«fiinţând pentru noi»), câmpul interesului său teoretic, 
cel al unui nou tip de experienţă teoretică şi de cer¬ 
cetare experimentală. El se lasă călăuzit de „fenomenul 
pur'', luat aşa cum se oferă acesta în atitudinea feno¬ 
menologică în mod consecvent activă; se deschide 
atunci privirii un domeniu infinit de fiinţare, absolut 
autonom şi închis în sine: cel al subiectivităţii pure sau 
transcendentale. Prin aceasta toate întâmplările obiş¬ 
nuite, accesibile altă dată în atitudinea naturală, sunt 
înlocuite prin fenomene pure sau transcendentale co¬ 
respunzătoare, tocmai acelea în care mundanul 

( Weltliches) «este» pur şi simplu pentru el, adică valabil 
ca fiinţând şi eventual ca verificat. 

De îndată ce a fost clarificată această reducţie, 
atunci se înţelege şi cum priveşte ea în mod cu totul 
radical subiectul psihologic al experienţei interne, şi 
chiar această experienţă, adică propriul meu Eu, cel 
al unui fenomenolog oarecare. înăuntrul câmpului 
meu de fenomene transcendentale eu nu mai sunt 
Eu-uman, în accepţie teoretică, nici obiect real înăun¬ 
trul lumii valabilă pentru mine ca fiinţând, ci sunt în 
mod exclusiv în poziţia de subiect pentru această 
lume, iar ea însăşi este în postura de conştientă 
pentru mine într-un fel sau altul, adică cea care-mi 
apare într-un fel sau altul, cea presupusă, apreciată, 
valorizată ş.a.; deci, nu altfel decât alte moduri ale 
posesiei mele conştiente şi ale «conţinuturilor» ei, ci 
aşa cum împreună cu însăşi certitudinea ei de fiinţare 
ţine întru totul de «fenomen». 

Considerat astfel, nu cel mai mic, fiinţând ca 
mundan deasupra lumii şi a Eului-uman, fenome¬ 
nologul, împreună cu toate descripţiile sale transcen¬ 
dentale, este, totuşi, eul său, asupra căruia el se 
pronunţă ca existând; acesta însă este acum Eul 
transcendental, adică Eul ca absolut existent în sine 
şi pentru sine «înainte» de orice fiinţare mundană, 
care parvine la valabilitate existenţială în primul rând 
în el. Este evident totodată că, nesocotind transfor¬ 
marea de sens care priveşte întreg conţinutul psiho- 
logic-fenomenologic al sufletului, tocmai acest conţinut 
este cel care devine transcendental-fenomenologic, 
după cum, invers, acesta din urmă, în revenirea la 

atitudinea psihologică-naturală, redevine la psi¬ 
hologic. Această corespondenţă trebuie să se 
menţină şi atunci când, înaintea oricărui interes 
privind formarea unei ştiinţe psihologice, cu deose¬ 
bire a unei psihologii «descriptive» sau «feno¬ 
menologice», pornind de la o motivaţie filosofică, se 
instituie o fenomenologie transcendentală; deci, 
atunci când, prin reducţie fenomenologică, este pus 
nemijlocit în atenţie Eul transcendental şi este luat 
drept temă a unei descrieri transcendentale. In felul 
acesta, există în genere o curioasă paralelă între o 
psihologie fenomenologică realizată corect şi o feno¬ 
menologie transcendentală. Fiecărei constatări ei¬ 
detice, ca şi empirice, pe de o parte, trebuie să-i 
corespundă pe partea opusă una paralelă. Unul şi 
acelaşi conţinut teoretic, care în atitudinea naturală 
este luat ca psihologie (ca o ştiinţă pozitivă referitoare 
la lumea dată anterior, o ştiinţă cu totul nefilosofică) 
este, pe de altă parte, «acelaşi» conţinut în atitudinea 
transcendentală, în consecinţă înţeles ca fenome¬ 
nologie transcendentală, adică o ştiinţă filosofică. Ba 
chiar dobândeşte rangul unei ştiinţe filosofic funda¬ 
mentală, calitate în care tratează descriptiv domeniul 
transcendental, care, de aici încolo, rămâne domeniu 
exclusiv al oricărei cunoaşteri filosofice. 

Deoarece aceasta trebuie resimţită ca o gravă 
pretenţie, se află de aci şi principalele dificultăţi de 
înţelegere; căci o asemenea «nuanţă», care rezultă 
dintr-o simplă schimbare de poziţie, trebuie să aibă 
o importanţă hotărâtoare, chiar şi pentru orice 
filosof ie veritabilă. întreaga semnificaţie a acestei 

«nuanţe» poate deveni evidentă numai printr-o radi¬ 
cală înţelegere de sine a celui ce filosofează; şi 
aceasta atât în privinţa scopului pe care el îl ur¬ 
măreşte iniţial sub denumirea de filosofie, cât şi în 
măsura în care, ca ştiinţă «pozitivă» el trebuie să vrea 
principial un altul (ein Anderes), adică altceva decât 
ceea ce stăpâneşte bine teoretic prin experienţa lumii 
date. în această înţelegere de sine, dacă ea este 
realizată cu adevărat radical şi consecvent, îşi află 
originea o motivaţie necesară ce constrânge Eul 
reflexiv să se concentreze asupra acelei subiectivităţi 
aparte, care, în întreaga sa experienţă natural-mun- 
dană reală şi posibilă este, în cele din urmă, Eul care 
cunoaşte; acesta este în continuare cel care, într-un 
anumit fel activ, este prin aceasta şi Eul ştiinţific 
cunoscător, premergător chiar oricărei cunoaşteri 
naturale de sine a unui «Eu-acest-om-în-lume-ce per¬ 
cep, gândesc - acţionez». Cu alte cuvinte, de aci 
izvorăşte, ca o cerinţă absolută, inversiunea (Um- 
s tel ung) fenomenologică, şi astfel filosofia în genere 
poate să-şi aşeze intenţia ei proprie pe domeniul în 
sine primordial al experienţei, şi cu aceasta să încea¬ 
pă ca atare. Filosofia poate să înceapă, şi poate în 
genere să aibă influenţă mai departe, în întreaga 
înfăptuire filosofică, numai ca ştiinţă în sensul atitu¬ 
dinii transcendental-fenomenologice. Tocmai de 
aceea, fenomenologia apriorică descriptivă (care, în 
aceste «Idei», este luată în lucru efectiv) este acea care 
tratează nemijlocit domeniul transcendental, este în 
sine «filosofie primă», cea a începutului. Numai dacă 
această motivaţie, care are nevoie de o explicitare 

foarte precisă şi pătrunzătoare, a devenit o concepţie 
plină de viaţă şi necesară, va deveni atunci clar că 
«nuanţarea» (ce apărea la început ca ciudată) care 
conduce de la o psihologie pură a inferiorităţii la 
fenomenologia transcendentală este cea care decide 
asupra fiinţei şi nefiinţei unei filosofii - a unei filosofii 
care, în ştiinţificitate radicală, indică ce anume, în 
sensul ei propriu, reclamă să fie fundamentat por¬ 
nind de la cea din urmă responsabilitate de sine, 
precum indică şi domeniile, metodele. Abia pornind 
de la o astfel de autocomprehensiune se înţelege, de 
fapt, şi sensul cel mai adânc, radical al psihologismului, 
-anume cel al psihologismului transcendental, adică 
sensul pur al filosofiei rătăcirii care ruinează, filosofie 
care vrea să se bazeze pe antropologie, respectiv pe 
psihologie, pe ştiinţa pozitivă despre om, respectiv 
despre viaţa sufletească umană. Nu se schimbă nimic 
în această rătăcire dacă, după procedeul nostru, se 
perfecţionează şi psihologia pură a inferiorităţii ca 
ştiinţă apriorică. Şi atunci, ea rămâne ştiinţă pozitivă 
şi poate să fundeze numai ştiinţă «pozitivă» sau «dog¬ 
matică», nu însă filosofie. 


4 

Pentru a o dovedi în mod absolut, clar şi 
argumentat, o atare motivaţie - care împinge către 
pozitivitatea naturală a vieţii şi a ştiinţei, şi face 
necesară răsturnarea (Umstellung) transcendentală, 
adică reducţia fenomenologică - în reflecţiile mele 

mai vechi am bătătorit multe dintre aiferitele căi 
posibile. Sunt astfel de detaşat căi către începutul 
imei filosofii serioase, căi ce trebuie să fie aprofun¬ 
date în conştiinţă reflexivă, prin aceasta ţinând ca 
atare chiar de un început, în măsură, desigur, în care 
«emenea început poate fi întreprins numai de 
kicepătorul ce-şi dă el însuşi sens. Pentru fiecare din 
aceste căi, care are ca domeniu de fiinţare afirmat 
*fe la sine înţeles» (nu însă ca interogat după această 
fiinţă) lumea experienţei, ieşirea din atitudinea natu- 
rală-naivă este, bineînţeles, necesară. în scrierea de 
faţă (Cartea 1, diviziunea 2, cap. 2) am ales, aşa cum 
mi se părea pe atunci, tocmai ceea ce este cel mai 
important. Ieşirea de care e vorba decurge mai întâi 
egologic, ca o conştiinţă de sine ce se menţine în 
domeniul intuiţiei pure intern-psihologice sau, cum 
s-ar mai putea spune, ca una «fenomenologică» în 
sensul psihologic obişnuit. în cele din urmă ea merge 
până acolo încât eu, cel care îmi dau aci sens, am 
convingerea că, în orientarea consecvent exclusivă a 
experienţei către ceea ce este pur interior sesizabil, 
către ceea ce îmi e «accesibil» fenomenologic, am o 
existenţă proprie coerentă închisă în ea însăşi. 

De aceasta ţine şi orice experienţă reală şi 
posibilă, prin care lumea obiectivă este prezentă 
pentru mine, împreună cu toate confirmările de 
experienţă în care mi se adevereşte; aceasta cu toate 
că, ştiinţificeşte nu are valabilitate de existenţă reflec¬ 
tată. Ea include în sine şi apercepţiile specifice, prin 
care eu mă consider pentru mine însumi un om cu 
corp şi suflet, unul ce trăieşte printre ceilalţi oameni, 

în lumea înconjurătoare, împreună cu care con¬ 
vieţuieşte în lume, este absorbit sau desprins de ea, 
activând-o sau tratând-o teoretic ş.a. Gândindu-mă mai 
departe în felul acesta, devin de acum şi interiorul a 
ceea ce este presupus în mod absolut ca fiinţa mea 
proprie fenomenologic închisă în sine, devin Eu, cel 
ce sunt, care conferă fiinţei lumii despre care eu 
vorbesc, valabilitate existenţială. Pentru mine ea 
este; mai mult, ea este ceea ce este pentru mine 
numai întrucât dobândeşte sens şi valabilitate verifi¬ 
cabilă de la propria mea viaţă pură şi de la viaţa care 
se relevă în mine a celorlalţi. Ca această fiinţă pro¬ 
prie, instituită în mod absolut, ca infinitul câmp 
deschis al datelor (Gegebenheiten) fenomenologice 
pure şi unităţii lor inseparabile, eu sunt «Eu transcen¬ 
dental»; instituirea absolută înseamnă că nu mai am 
anticipat un «dat» sau nu mai am în valabilitate, ca 
fiinţând pur şi simplu, lumea, ci, de-aci înainte, dat 
exclusiv (dat pornind de la noua mea atitudine) este 
Eul meu pur, cel ce fiinţează în sine şi cel ce face în 
sine experienţa lumii, cel ce verifică ş.a. 

5 

ln acest studiu rezultă, cu o curajoasă con¬ 
secvenţă (care nu priveşte pe oricine) idealismul 
transcendental-fenomenologic, aflat în strictă opo¬ 
ziţie faţă de oncaie idealism psihologic. în capitolul 
menţionat, expunerea suferă, o recunosc, de unele 
imperfecţiuni. Cu toate că în veritabila ei esenţă 
expunerea este inatacabilă, îi lipseşte totuşi tocmai 

ceea ce se referă la fundamentarea acestui idealism, 
anume explicita luare de poziţie faţă de problema 
solipsismului transcendental, respectiv faţă de inter- 
subiectivitatea transcendentală, faţă de relaţionarea 
esenţială a lumii obiective, valabilă pentru mine, la 
ceilalţi, care valorează pentru mine. Completarea 
trebuia s-o aducă al doilea volum 1 , conceput o dată 
cu primul, volum pe care speram pe atunci să pot 
să-l livrez foarte curând 2 . Scandalul pe care l-a pro¬ 
vocat acest idealism şi aşa-zisul său solipsism a îngre¬ 
unat mult primirea lucrării, ca şi cum unica ei esenţă 
ar consta în această schiţă: era vorba însă numai de 
o cale de motivare, anume de a dobândi, pornind de 
la problema posibilităţii cunoaşterii obiective, re¬ 
cunoaşterea necesară că sensul propriu al acestei 
probleme conduce înapoi la Eul pur ce fiinţează în 
sine şi pentru sine: mai mult, că acesta, ca premisă 
a cunoaşterii lumii, nu poate rămâne presupus ca 
existent mundan şi că el, prin reducţie transcenden¬ 
tală, prin Enoyr\ privind fiinţa pentru mine a lumii, 
trebuie să fie adus la puritatea transcendentală. Aş fi 

1 Voi. IV al Operelor complete (nota ed.). 

2 într-un prim proiect, teoria mea transcendentală a intropa- 
tiei, respectiv reducţia fiinţării umane în comunitatea mun- 
dană la intersubiectivitatea transcendentală, o oferisem 
deja în Prelegerile de la Gottingen, din semestrul 
1910/11. Vezi descrierile amănunţite în diviziunea a V-a a 
"Meditaţiilor carteziene", care au apărut peste puţin timp (textii 
german de bază se află în voi. I al Operelor complete - nota 
ed ). O scurtă precizare a desfăşurării acestor descrieri 
oferă lucrarea mea Logica formală şi logica transcenden¬ 
tală, 1929, § 96 ( Jahrbuch. Bd. X. şi separat). 

făcut mai bine, poate, fără schimbarea conexiunii 
esenţiale a expunerii, să las deschisă decizia definitivă 
pentru idealismul transcendental şi să evidenţiez nu¬ 
mai faptul că aci căile gândirii, de importanţă filo¬ 
sofică hotărâtoare (anume căile ce împing către un 
«idealism») rezultă în mod necesar, şi trebuie ca atare 
aprofundate în mod necondiţionat; pentru aceasta 
trebuia însă neapărat să se asigure domeniul subiec¬ 
tivităţii transcendentale. Nu trebuie să omit a preciza, 
însă, în mod expres aci, că, în privinţa idealismului 
transcendental-fenomenologic, eu nu am retractat 
absolut nimic; mai mult, acum, ca şi mai înainte, 
consider ca principial lipsită de sens orice formă a 
realismului filosofic obişnuit, şi nu mai puţin a oricărui 
idealism, faţă de care, în argumentările sale, realis¬ 
mul se situează în opoziţie, pe care «îl respinge». La 
o înţelegere mai profundă a expunerii mele, obiecţia 
de solipsism nu ar fi trebuit să fie ridicată ca obiecţie 
împotriva idealismului filosofic, ci numai ca obiecţie 
împotriva imperfecţiunii expunerii mele. Nu trebuie 
astfel să se treacă cu vederea esenţialul modului de 
filosofare, căruia în această carte trebuie să-i fie 
deschisă o cale: faţă de gândirea bogată în prezumţii, 
care are ca premise lumea şi ştiinţa, şi cu deosebire 
obişnuinţe de cugetare metodice, rezultate din în¬ 
treaga tradiţie ştiinţifică, aci se activează un radica¬ 
lism al autonomiei cunoaşterii, în care totul şi fiecare 
dat prezumtiv acceptat ca de la sine înţeles este 
socotit ca lipsit de valabilitate: se revine astfel la faptul 
că el (radicalismul) este deja implicit, presupus de 
oricare premisă, oricare interogare şi răspuns, şi este 

prin aceasta în mod necesar totdeauna şi nemijlocit 
cel dintâi-în-sine (An-sich-Erstes), şi astfel ajunge la 
o instituire liberă şi expresă, chiar într-o evidenţă care 
premerge oricăror altor evidenţe imaginabile, pe 
care le poartă în mod implicit. Cu toate că abia o 
dată cu reducţia fenomenologică, care urmăreşte să 
transpună acest radicalism în travaliu conştient, 
începe propriu-zis travaliul productiv de filosofare. 
întreaga semnificare premergătoare este realizată, 
totuşi, exact în acest spirit. Deşi încă neconştient, 
această semnificare este una fenomenologică. In 
aceasta se află cauza pentru care ea este un fragment 
al conştiinţei de sine pure, care indică faptele evi¬ 
dente cele mai originare; de asemenea, dacă în ele 
ea aduce în orizont contururile idealismului (deşi 
imperfect), ea nu se reduce câtuşi de puţin la una 
dintre discuţiile obişnuite între idealism şi realism, şi 
nu poate să fie afectată de acestea prin nici un fel de 
obiecţii. Ceea ce a fost indicat aci drept conexiuni 
fenomenologice esenţiale şi motivaţii în direcţia unui 
«idealism» stăruie şi în toate eventualele îmbunătăţiri 
şi întregiri necesare; întocmai cum realitatea lan¬ 
ţurilor de munţi şi râuri continuă să existe, este cea 
pe care a văzut-o cu adevărat şi a descris-o primul 
explorator, cu toate îmbunătăţirile şi completările pe 
care, în descrierile lor, le vor efectua exploratorii de 
mai târziu. Primul început, preliminarea unei noi 
elaborări a problemei transcendentale (care să ser¬ 
vească acelui scop motivaţional simplu) trebuie astfel 
neapărat să fie luat după conţinutul său fenome¬ 
nologic veritabil şi după ceea ce, pornind de aci, este 

jalonat, în necesitatea sa obiectivă, şi pentru sensul 
veritabil al unei fiinţe obiective, cognoscibilă numai 
în mod subiectiv. 

In rest, fenomenologia transcendentală nu este 
o teorie, prezentă doar pentru a răspunde pur şi 
simplu la problema istorică a idealismului, ci ea este 
o ştiinţă fundamentată în sine şi absolut de-sine- 
stătătoare, ba chiar unica ştiinţă absolut de-sine-stătă- 
toare. Lucrurile stau astfel încât numai ea, consecvent 
dusă mai departe (aşa cum pentru înţelegere este 
evident deja în capitolul atât de important de con¬ 
cluzii al cărţii) conduce la «probleme constitutive» şi 
teorii, care cuprind toate obiectele imaginabile pe 
care le putem întâlni vreodată - adică întreaga lume 
reală, afirmată împreună cu toate categoriile ei obiec¬ 
tuale, şi totodată toate lumile «ideale»; pe toate aces¬ 
tea, ea le lace inteligibile în formă de corelate 
transcendentale. în privinţa aceasta ţinem să pre¬ 
cizăm: idealismul transcendental-fenomenologic nu 
este o teză şi teorie filosofică particulară între altele, 
ci, ca ştiinţă concretă, fenomenologia transcenden¬ 
tală este în sine, chiar şi dacă nu s-a spus nici un 
cuvânt asupra idealismului, adică idealismul univer¬ 
sal însuşi, realizat ca ştiinţă. Prin propriul ei sens, ca 
ştiinţă transcendentală, ea îl arată în fiecare dintre 
domeniile ei constitutive în speţă. 

Acum este însă necesar să clarificăm deose¬ 
birea fundamentală dintre idealismul transcendental 
şi cel care a fost combătut de realism ca opusul său 
în exclusivitate. înainte de toate: idealismul feno¬ 
menologic nu tăgăduieşte existenţa faptică a lumii 
reale (şi în primul rând a naturii), ca şi cum ar socoti 

că ea ar fi o aparenţă, căreia gândirea naturală şi 
pozitiv-ştiinţifică, deşi inobservabil, i s-ar supune. 
Unica lui sarcină şi prestare este să clarifice sensul 
acestei lumi, exact sensul în care este ea valabilă 
pentru fiecare, ca fiinţând real, cu drept cuvânt ca 
valorând. Că lumea există, că ea este dată în expe¬ 
rienţa care o conexează necontenit, într-un consens 
universal ca univers existent, este pe deplin neîn¬ 
doielnic. Cu totul altceva este însă să înţelegem acest 
caracter neîndoielnic, care susţine viaţa şi ştiinţa 
pozitivă, şi să clarificăm fundamentul lor de drept. In 
privinţa aceasta, după dezvoltările din textele «Ide¬ 
ilor», rezultă ceva cu totul fundamental sub raport 
filosofic, anume: mersul necontenit al experienţei în 
această formă de universală unanimitate este o sim¬ 
plă prezumţie, chiar dacă una legitim valabilă; de 
asemenea, după aceasta, nonexistenţa lumii rămâne 
mereu conceptibilă, pe când, până aici şi acum, ea 
este unanim acceptată ca reală. Rezultatul elucidării 
fenomenologice a sensului modurilor de fiinţare ale 
lumii efectiv reale şi ale unei lumi imaginabil reale 
este că numai subiectivitatea transcendentală are 
sensul existenţial al fiinţei absolute, şi că numai ea 
este «irelativă» (adică relativă numai la ea însăşi), pe 
când lumea reală, care există, fără îndoială, are o 
relativitate potrivit subiectivităţii transcendentale: 
aceasta, deoarece, ca existentă, ea îşi poate afla 
sensul numai ca o configuraţie de sens intenţională 
a subiectivităţii transcendentale. Numai în privinţa 
aceasta viaţa naturală şi posesia naturală a lumii esîe 
mărginită, dar din acest motiv nu si supusă curma 



unei înşelătorii; dăinuind în «naturalitatea» sa, ea nu 
are motive să treacă în atitudinea transcendentală, 
adică să realizeze conştiinţa de sine prin intermediul 
reducţiei fenomenologice. Căci totul îşi dobândeşte 
sensul deplin numai dacă dezvăluirea feno¬ 
menologică a Ego-ului transcendental este dusă atât 
de departe încât experienţa închisă în el a subiectelor 
luate împreună (Mitsubjekten) şi-a dobândit reducţia 
la experienţa transcendentală; atunci când se indică 
«subiectivitatea transcendentală» ca dat al existenţei 
transcendentale pentru tot ceea ce are conştiinţă de 
sine nu înseamnă numai: Eu ca Eu-însumi transcen¬ 
dental, concret în propria mea viaţă transcendentală 
conştientă, ci înseamnă în plus şi: comunitatea 
subiectelor care se legitimează ca transcendentale în 
viaţa mea transcendentală, într-o comunitate a noas¬ 
tră. care se legitimează, de asemenea, ca transcen¬ 
dentală. Intersubiectivitatea transcendentală este 
astfel aceea în care lumea reală se constituie ca 
obiectivă, ca fiind pentru «fiecare». Lumea reală are 
acest sens, fie că avem despre aceasta o cunoştinţă 
explicită, fie că nu o avem. Cum am putea însă să 
avem această cunoaştere înainte de reducţia feno¬ 
menologică, care, înainte de toate, aduce, în privirea 
care sesizează, subiectivitatea transcendentală însăşi, 
ca pe o fiinţă absolută universală? Atâta timp cât se 
cunoaşte numai subiectivitatea psihologică, şi 
aceasta este pusă ca absolută, astfel încât se vrea a 
înţelege lumea ca simplu corelat al ei, idealismul este 
nonsens absolut ( widersinnig ), este idealism psi¬ 
hologic - acela pe care îl combate la fel de lipsitul de 

sens realism. Este cu totul uşor acum să ne raportăm 
la cei care dobândiseră deja accesul la subiectivitatea 
transcendentală veritabilă; căci primii mari idealişti ai 
secolului 18, Berke/ey, Hume , pe de o parte, Leib- 
niz, pe de altă parte, depăşiseră de fapt deja sfera 
psihologică în sens real-naturalist. Deoarece contras¬ 
tul dintre subiectivitatea psihologică şi cea transcen¬ 
dentală a rămas însă neclarificat, iar senzualismul 
englez dominant sau naturalismul nu au putut să facă 
inteligibilă înfăptuirea rezultată, anume constituirea 
realului ca una intenţională, sens şi fiinţă adevărată 
pentru subiectivitatea mea transcendentală, atunci, 
pentru epoca ce a urmat, a rămas în curs şi disputa 
nefecundă şi nefilosofică dintre idealism şi realism, 
dispută care se mişcă pe teren naturalist; a rămas, de 
asemenea, dominantă interpretarea insuficientă a 
sensului, pe care marii idealişti l-au intenţionat de 
fapt, ce-i drept însă, aşa cum s-a spus, fără ca ei să 
poată reliefa, pentru ei şi pentru alţii, distincţia radi¬ 
cală a acestui sens, ca unul transcendental, în 
opoziţie cu cel psihologic. 

Noile publicaţii, pe care le-am început în ultimii 
ani (primii de la aceste « Idei ») vor aduce ample dez¬ 
voltări, clarificări, întregiri a ceea ce fusese deja început 
în «Cercetări logice» (1900/01) şi apoi în aceste «Idei», 
astfel încât pretenţia de a fi pus în mişcare începutul 
necesar al unei filosofii «care se va putea înfăţişa ca 
ştiinţă» să nu fie privită cumva ca o autoiluzionare. In 
orice caz, cine nu a speculat decenii de-a rândul asupra 
unei noi Atlantide, ci a colindat efectiv în regiunile 
sălbatice neumblate şi a pus la cale o primă cultivare. 

nu se va lăsa nicicum indus în eroare de lipsa de sprijin 
a geografilor, care apreciază expunerile după obiş¬ 
nuinţele lor de experienţă şi cugetare, însă se şi dispen¬ 
sează, prin aceasta, de efortul de a întreprinde o 
călătorie la noile pământuri. 

6 


Aci însă încă o chestiune are nevoie de câteva 
observaţii. Astfel, printre aceia care dau la o parte 
reducţia fenomenologică, ca pe o curiozitate irele- 
vantă filosofic, - prin care, fireşte, anulează întregul 
sens al operei şi al fenomenologiei mele, rămânând 
din ea numai o psihologie a priori - se ajunge adesea 
la părerea că, după sensul ei, această psihologie a 
rămăşiţelor se identifică cu psihologia intenţionalităţii 
a lui Franz Brentano. Cu toate că îmi amintesc cu 
aşa de mare veneraţie şi recunoştinţă de genialul meu 
dascăl, şi oricât de mult aş vedea o mare descoperire 
în transformarea conceptului scolastic de intenţiona¬ 
litate într-un concept descriptiv de bază al psiholo¬ 
giei, singurul prin care fenomenologia a fost posibilă, 
trebuie totuşi să deosebim între psihologia pură în 
sensul meu, implicit conţinută în fenomenologia 
transcendentală, şi psihologia lui Brentano. Ceea ce 
e valabil şi despre «psihognosia» sa, care se limitează 
la descrierea pură în domeniul experienţei interne. 
Tu eşte, aşa cum s-a întâmplat adesea în contempo¬ 
raneitate, dacă orice cercetare psihologică, care se 
menţine în cadrele «experienţei interne», se numeşte 

fenomenologică, şi toate asemenea cercetări strânse 
laolaltă vorbesc despre o psihologie fenomenologică, 
atunci ea este psihologie «fenomenologică». Făcând 
abstracţie de nume, aceasta ne duce în mod firesc 
înapoi la John Locke şi şcoala sa până la John 
Stuart Mill. Se poate spune atunci că Tratatul lui 
D. Hume este primul proiect sistematic al unei 
fenomenologii pure, cu toate că nu eidetică, şi că - 
îndeosebi primul volum al acestui tratat - este primul 
proiect al unei fenomenologii compacte a cunoaş¬ 
terii. E drept că denumirea humeistă de psihologie 
ascunde faptul neobservat că Hume nu a fost nici¬ 
decum un psiholog în sensul obişnuit, că Tratatul 
său este mai mult o fenomenologie realmente «trans¬ 
cendentală», deşi una inversată în mod senzualist. La 
fel ca marele său precursor Berkeley, el a fost apre¬ 
ciat şi a acţionat totuşi numai ca psiholog. în felul 
acesta, prin eliminarea tuturor chestiunilor transcen¬ 
dentale trebuie să luăm în consideraţie aci numai 
această şcoală «fenomenologică» în ansamblu. Pen¬ 
tru ea, pentru psihologia ei este caracteristică înţele¬ 
gerea, care se anunţă în metafora lockeană 
«white-paper», a sufletului pur ca un complex sau 
amalgam de date care coexistă şi se succed temporal, 
decurgând parţial după reguli proprii, parţial după 
reguli psihofizice. Psihologia descriptivă ar avea 
astfel de deosebit în mod clasificatoriu felurile funda¬ 
mentale ale acestor «date sensibile», date ale «experi¬ 
enţei interne», precum şi formele elementare de bază 
ale complexelor lor. Psihologia explicativă (anali¬ 
tică) ar avea atunci de căutat regulile de formare şi 

transformare cauzală, la fel ca ştiinţa naturii, şi chiar 
cu o metodă analoagă. Pentru cei care trăiesc în 
obişnuinţele de gândire ale ştiinţei naturii pare cu 
totul firesc ca fiinţa sufletească, respectiv viaţa su¬ 
fletească să fie considerată ca o curgere de evenimente 
similare naturii într-un cvasispaţiu al conştiinţei. Prin¬ 
cipial vorbind, aci nu se precizează dacă datele psihice 
sunt adunate laolaltă, „atomistic", ca grămezile de 
nisip, deşi după legi empirice, sau dacă se consideră 
ca părţi ale unui întreg, care, fie în virtutea necesităţii 
empirice, fie a celei apriorice, pot să apară numai ca 
părţi singulare, dar oricum în întregul conştiinţei, 
legată ea însăşi de o formă solidă de totalitate. Cu 
alte cuvinte, psihologia atomistă, precum şi cea 
gestaltistă rămân în acelaşi sens principial al «natu¬ 
ralismului psihologic» (definit în sensul celor spuse 
mai sus), care, luând în consideraţie formula de «simţ 
intern», se poate numi şi «senzualism». Evident, 
atunci şi psihologia intenţionalităţii a lui Brentano 
rămâne în acest naturalism moştenit, cu toate că 
reformat, întrucât el a introdus, ca un concept de¬ 
scriptiv universal, de bază în psihologie, pe cel de 
intenţionalitate. 

Ceea ce iese la iveală ca esenţial nou în feno¬ 
menologia orientată transcendental, şi totodată şi pen¬ 
tru psihologia descriptivă, şi ceea ce astfel schimbă 
complet întreaga înfăţişare a acestei psihologii, în¬ 
treaga ei metodă, poziţiile concrete ale scopului ei, este 
concepţia după care o descriere concretă a sferei 
conştiinţei ca sferă închisă a intenţionalităţii (ea este dat 
concret numai în acest fel) are un cu totul alt sens decât 

descrierea naturii, anume a ştiinţelor descriptive ale 
naturii premodelate ca atare. O descriere concretă a 
trăirilor conştiinţei, cele ale perceperii, amintirii, ju¬ 
decării predicative, iubirii, acţiunii ş.a., reclamă, în mod 
necesar, şi descrierea obiectelor conştiute («intenţio- 
nale») în acele trăiri «ca atare», adică aşa cum aparţin 
ele însele inseparabil unei anumite trăiri ca vizatul 
obiectual (sensul obiectual) al acesteia. în continuare, 
este de luat în consideraţie şi sinteza intenţională des¬ 
criptivă, după care, în viziunea psihologică internă 
pură, unul şi acelaşi obiect intenţional este ca atare un 
indice ideal pentru o multiplicitate de modalităţi ale 
conştiinţei coordonate ferm lui, modalităţi al căror 
specific se potriveşte cu felul tipic de a fi al obiectului 
intenţional. Nu este suficient să spunem că fiecare 
conştiinţă este «conştiinţă-despre», şi atunci modurile 
de conştiinţă tipic diferite sunt de deosebit cumva ca în 
clasificarea lui Brentano (pe care nu pot să o aprob) în 
clase de «reprezentări», de «judecăţi», de «fenomene de 
iubire şi ură»; căci trebuie să ne referim la categoriile 
diferite de «obiecte», considerate ca obiecte ale unei 
conştiinţe posibile şi să ne reîntoarcem cu interogarea 
la configuraţiile esenţiale, în care, în sinteza descriptivă, 
«multiplicităţile» posibile realizează însăşi conştiinţa 
identităţii obiectului ce corespunde categoriei respec¬ 
tive. Unul şi acelaşi «obiect pur şi simplu» străbate ca 
vizat prin aceste multiplicităţi. în sinteză, el este acela 
care, în modalităţile de apariţie foarte diferite, în mo¬ 
dalităţile datului ca atare, modurile temporizării (Zei- 
tigung ), ale luării de atitudine a eului ş.a., precum şi in 
trăirile descriptiv tot mai diferite, poate deveni şi va 

deveni conştient; toate acestea însă într-o modalitate 
tipică, una care esenţialmente (a priori) fi aparţine 
numai lui. Numai ceva ce poate trece ca Cel dintâi (ein 
Erstes ) şi puţin grăitor, devine indiciul faptului că fiecare 
obiect este: când reprezentat, când apreciat sau iubit 
ş.a. Rezultă astfel tema discutată în încheierea cărţii, în 
forma «atitudine transcendentală», - anume tema uni¬ 
versală a descoperirii «constituirii fenomenologice» a 
obiectului, gândită aci numai ca o reproiectare asupra 
atitudinii psihologic-naturale. 

Din păcate, sublinierea necesară a deosebirii 
dintre subiectivitatea transcendentală şi cea psiho¬ 
logică, adică explicaţia repetată că fenomenologia 
transcendentală nu este cu totul psihologie, nici chiar 
psihologie fenomenologică, a avut o aşa de mare 
înrâurire asupra celor mai mari psihologi de profesie, 
încât ei nu au observat reforma radicală, dusă la capăt 
în fenomenologia transcendentală, şi au tălmăcit 
afirmaţiile mele în aşa fel încât, ca psihologi, nici nu 
i-a interesat această fenomenologie transcendentală 
din « Ideile » mele. Nici măcar puţinii dintre ei, care 
au observat ceva foarte relevant psihologic şi au 
căutat să-l facă accesibil, nu au sesizat sensul deplin 
şi nici întreaga însemnătate a unei fenomenologii 
intenţionale şi constitutive. Ei nu au văzut că aci, în 
opoziţie cu psihologia naturalistă exterioară, îşi află 
pentru prima dată expresia şi realizarea o psihologie 
în care viaţa sufletească devine inteligibilă în esenţa sa 
cea mai proprie, originar intuitivă; ei nu au observat 
nici că această esenţă intuitivă constă din constituirea, 
care se organizează în tot mai noi configuraţii de 

sens, în moduri de valabilitate existenţială, pe scurt 
în sistemul efectuărilor intenţionale, prin care «sunt 
prezente» pentru Eu obiecte de cele mai diferite 
grade, mergând până la cele ale unei lumi obiective. 
Psihologia pură a interiorităţii, psihologia veritabilă 
a intenţionalităţii (care, fireşte, este, în cele din urmă, 
o psihologie a intersubiectivităţii pure) se destăinuie 
cu totul chiar şi ca fenomenologie constitutivă a 
atitudinii naturale. Dacă repliem finalizarea transcen- 
dental-filosofică în cea psihologică, atunci calea de la 
«Cercetări logice » la «Idei» este calea de la revelarea 
incomplet clarificată şi delimitată a scopului (Auf- 
gabe) până la perfecţionarea îndemânării de a in¬ 
teroga subiectivitatea conştiinţei însăşi, nestingherit 
de prejudecăţile naturaliste, şi de a o explicita ca fiind 
de-sine-stătătoare, pornind de la ea însăşi, de la 
propria ei esenţă. începutul necesar îl constituie 
autointerogarea propriei conştiinţe, a mea, a psi¬ 
hologului, chiar luând interogarea ca «fir călăuzitor», 
şi mergând cu ea necondiţionat de la sensul obiectual 
la modalităţile sale de a fi dat la diferite niveluri, de 
pildă, cele ale orientărilor spaţio-temporale, perspec¬ 
tivele ş.a., iar, pe de altă parte, ridicându-ne la 
noesele corelative specifice eului. Cu toate acestea, 
în primul volum al « Ideilor » nu ne-am apucat de 
interogarea privind euitatea ( Ichlichkeit) specifică. 

De altfel, nu fără temei, reforma psihologică 
păşeşte mai întâi ca un implicat ascuns al unei 
reforme transcendentale. Căci numai constrângerea, 
printr-un radicalism extrem, în clarificarea modului 
în care în viaţa conştiinţei stau laolaltă cunoaşterea 

însăşi şi obiectul, constrângere fundată în problema 
transcendentală, filosofică a condus cu necesitate la 
o fenomenologie universală şi concretă a conştiinţei, 
primordial^ onentată pornind de la obiectul in¬ 
tenţional. în raport cu atitudinea psihologică-natu- 
rală, este de la sine înţeles atunci că o psihologie 
intenţională are un cu totul alt sens decât cea de 
tradiţie lockeană, însă şi altul decât cea a şcolii lui 
Brentano. Nici A. v. Meinong, deşi în scrierile sale, 
apărute după lucrarea mea «Cercetări logice», se 
apropie, în dezvoltările de amănunt, de acestea, nu 
este nicidecum de exceptat aci; el rămâne legat de 
şcoala lui Brentano, respectiv de psihologismul natu¬ 
ralist al tradiţiei lockeene, de altfel, ca şi întreaga 
psihologie a epocii modeme, pe care contempora¬ 
neitatea nu a exclus-o. 

Scrierea de faţă, ca una ce tratează filosofic, 
nu are totuşi drept temă o reformă psihologică; 
aceasta deşi în angajarea pozitivităţii nu putea să fie 
lipsită cu totul de schiţarea unei psihologii intenţio¬ 
nale ca atare. De altfel, şi ca una filosofică, ea are o 
tematică delimitată. Căci ea vrea să valoreze doar ca 
o încercare - rezultată prin decenii de reflecţie orien¬ 
tată exclusiv în acest scop - de a declanşa începutul 
radical al unei filosofii, care, repet formula kantiană, 
«se va putea înlăţişa ca ştiinţă». Idealul filosofului de 
a realiza cândva o logică, o etică şi o metafizică 
sistematic încheiate, pe care el, pornind de la o 
înţelegere ce impunea oricui, putea oricând să-l 
justifice în faţa sa şi a altora - la acest ideal autorul, 
de timpuriu şi până astăzi, a trebuit să renunţe. Fără 

vreun motiv anume, a fost şi a rămas pentru el 
neîndoielnic că următoarea concepţie, anume că o 
filosofie nu poate să înceapă de-a dreptul naiv. deci 
nu aşa ca în ştiinţele pozitive, care se sprijină pe 
domeniul, presupus ca existent, al experienţei lumii. 
Că lucrurile se petrec astfel, rezultă din faptul că ele 
au toate probleme proprii de fundamentare, au para¬ 
doxurile lor, pe care pot să le trateze numai printr-o 
teorie a cunoaşterii, aflată atunci pe cale. şi realizată 
abia mai târziu. Tocmai de aceea, ştiinţele pozitive 
sunt nefilosofice, nu sunt ştiinţe care se justifică prin 
fundamente de cunoaştere ultime, absolute. O 
filosofie cu temeiuri problematice, cu paradoxuri, 
care s-ar baza pe neclaritatea conceptelor de bază, 
nu este o filosofie ca atare, îşi contrazice sensul ca 
filosofie. 

Filosof ia se poate înrădăcina numai într-o 
radicală reflecţie asupra sensului şi posibilităţii pro¬ 
iectului ei. Prin aceasta filosofia trebuie, înainte de 
toate, să-şi apropie spontan domeniul experienţei 
pure, propriu în mod absolut ei, apoi să creeze 
spontan conceptele originare, adecvate acestui do¬ 
meniu, şi astfel să progreseze, în genere, în metoda 
ei corectă. Atunci n-o să mai producă nici un fel de 
concepte problematice neclare şi nici paradoxuri. 
Faptul că filosofia a fost lipsită cu totul de o asemenea 
conştiinţă radicală şi chiar reală, că s-a trecut cu 
vederea peste dificultăţile neliniştitoare ale unui veri¬ 
tabil început, sau chiar s-a considerat că s-a terminat 
repede cu el, a dus la situaţia că am avut şi avem 
multe şi tot mai noi «sisteme» sau «orientări» 

filosofice, însă nu o filosofie, una care să se afle, 
totuşi, ca idee, la baza tuturor filosofiilor presupuse. 

Filosofia care se înfăţişează în realizare nu este 
o ştiinţă relativ imperfectă, în genul unei desfăşurări 
care se perfectează continuu. In sensul ei, ca filosofie, 
se află un radicalism al fundamentării, o reducţie la lipsa 
absolută de premise, o metodă de bază prin care 
filosoful începător îşi asigură el însuşi un domeniu 
absolut, cu valoare absolută în toate premisele consi¬ 
derate sub formula «de la sine înţeles». Tocmai acest 
fapt trebuie însă să fie clarificat mai întâi şi descoperit 
în obligativitatea sa absolută. Că aceste reflecţii se 
împletesc strâns tot mai mult în mersul înainte şi, în 
cele din urmă, conduc la o întreagă ştiinţă, la o ştiinţă 
a începutului, a unei filosofii «prime», că din domeniul 
radical al acesteia îşi trag originea toate disciplinele 
filosofice, chiar fundamentele tuturor ştiinţelor în gene¬ 
re - acest fapt trebuia să rămână ascuns; aceasta 
deoarece lipsea radicalismul fără de care filosofia în 
genere nu poate să fie, nici măcar să înceapă. Numai 
cu presupoziţii ale pozitivităţii, începutul filosofic veri¬ 
tabil trebuie să se piardă în începutul naiv. Proiectelor 
filosofice ale tradiţiei le lipsea astfel o disponibilitate 
pentru temeinicia (seriozitatea) începutului, şi astfel le 
lipsea însăşi seriozitatea şi esenţialul: anume domeniul 
specific filosofic originar ce se dobândeşte spontan, şi 
cu aceasta şi acel caracter autohton sau autenticitatea 
radicală, singura care face posibilă filosofia adevăra¬ 
tă. Asemenea convingeri ale autorului s-au întărit 
necontenit în munca neîntreruptă, în evidenţa rezul¬ 
tatelor fundamentate unul după altul în mod progresiv. 

Dacă practic a trebuit să-şi orienteze idealul năzuinţei 
sale filosofice după cel al unui începător propriu-zis, a 
ajuns astfel la certitudinea deplină că cel puţin pentru 
sine trebuie să se considere la vârsta unui începător 
adevărat. Aproape că ar putea să spere - dacă i s-ar 
fi dăruit vârsta lui Matusalem - că ar putea încă să 
devină filosof. □ a urmărit mai departe problemele ce 
reies din începutul unei fenomenologii descriptive (în¬ 
ceputul începutului) şi pot să fie expuse concret (pentru 
el însuşi) în fragmente instructive. De îndată ce s-a 
descoperit orizontul universal de lucru al unei filosofii 
fenomenologice, după aşa-numitele structuri geogra¬ 
fice fundamentale, s-au elucidat şi straturile esenţiale de 
probleme şi metodele corespunzătoare. Autorul a văzut 
atunci, aşternută în faţa sa, ţara infinit deschisă a 
adevăratei filosofii, «ţara iubită», pe care, ca pe una deja 
cultivată, el însuşi nu o va mai apuca. Se poate zâmbi 
ironic la aceste speranţe, însă oricum trebuie să se vadă 
dacă nu tocmai pentru aceasta avem cumva un temei în 
fragmentele ce se află aci ca fenomenologie începătoare. 
Autorul ar fi bucuros ca urmaşii să preia aceste începuturi, 
să le ducă tot mai departe, dar şi să unbunătăţească 
vizibilele lor imperfecţiuni. Căci la începuturi ştiinţifice nu 
sunt totuşi, de evitat imperfecţiunile. 

După toate cele spuse, rezultă că această scri¬ 
ere nu va putea să ajute nimănui altuia decât celui 
care este deja sigur de filosofia şi de metoda sa 
filosofică, celui ce nu a cunoscut astfel îndoiala, nici 
nu a întâlnit nefericirea de a fi îndrăgostit de filosofie 
şi a se afla încă în situaţia unui începător, care, în faţa 
unei alegeri din confuzia filosofiilor, îşi dă seama că 

nu ar fi ca atare în stare de vreo alegere: căci nici una 
dintre aceste filosofii nu a manifestat vreo preocu¬ 
pare pentru o veritabilă lipsă de premise (Voraus- 
setzungslosigkeit) şi nu a izvorât din radicalismul 
responsabilităţii de sine autonome, pe care îl reclamă 
filosof ia însăşi. Sa schimbat oare ceva, în acest sens, 
în contemporaneitate? Cine crede că se bizuie pe 
patosul rodnic al experienţei în sens obişnuit, sau pe 
psihologia experimentală sau filologică, sau pe logica 
şi matematica tot mai îmbunătăţite ş.a., şi că astfel 
ar putea dobândi premise filosofice, acela nu poate 
să aibă prea multă sensibilitate pentru această carte: 
mai cu seamă dacă, prea cuprins de scepticismul 
ştiinţific al epocii noastre, a încetat să preţuiască 
scopul unei filosofii ca ştiinţă riguroasă în genere. El 
nu ar fi în stare nici de a trezi vreun interes în acest 
sens şi nici ce a-şi folosi eforturile şi timpul pentru 
înţelegerea adecvată a unui drum al începutului, aşa 
cum l-am schiţat mai sus. Numai cel care se 
frământă el însuşi pentru începutul într-un mod nou 
al unei filosofii se va comporta cu totul astfel, 
deoarece trebuie să-şi spună tua res agitur(e în joc 
interesul tău). 




„LEBENSWELT” ŞI 
ŞTIINŢĂ ÎN CONCEPŢIA 
LUI HUSSERL 1 

PAUL JANSSEN (KOLN) 

1. „Lebenswelt” 2 şi ştiinţă 

Cea de-a treia parte a scrierii Krisis (e vorba 
de Criza ştiinţelor europene şi fenomenologia 
transcendentală: părţile 1-11, publicate în 1936, 
partea a Hl-a, cea mai extinsă, în HUSSERUANA 
VI, 1953 - n.n.), nepublicată de Husserl însuşi, 
urmăreşte sistematic, fără a se îngriji prea mult de 
istoria gândirii, să ne introducă în fenomenologia 
transcendentală. între geneza şi apariţia primelor 
două părţi din Krisis şi munca la cea de-a treia parte 
se interpune o pauză destul de lungă. De fapt, în 
această parte Husserl îşi propunea, ca după un fel de 
«uvertură», să continue expunerea pozitivă ca atare, 

1 Textul expunerii ţinute de profesorul Janssen, ca invitat, 
în cadrul Facultăţii de Filosofie a Universităţii Bucureşti, la 
6 iunie 1996. Traducere de Alexandru Boboc. 

2 ..Lumea vieţii", concept central în elaborările din uftima 
perioadă (1934-38) a activităţii lui Husserl. menit să re¬ 
aducă în unitate ştiinţa şi viaţa, subiectivitatea şi interaixK- 
tivitatea, filosofia şi istoria. 

să dezvolte latura nouă, legând însă această nouă 
estimare de concluziile părţii a doua, istorice, asupra 
lui Kant. Critica lui Kant îi serveşte la concretizarea, 
într-un prim elan, a ceea ce el înţelege prin «lumea 
vieţii» (Lebensuuelt) şi la analiza acestui concept. Nu 
reluăm aci aceste analize, vrem doar să ne reamintim 
cum se apropie Husserl de tema «lumea vieţii». Căci 
dacă se scapă din vedere acest demers metodic, se iscă 
pericolul de a trata greşit conceptul de «lume a vieţii». 

Este de luat în seamă faptul că «lumea vieţii» 
devine temă ca atare fără vreo referire prealabilă la 
transcendental. Ce-i drept, el este examinat în cadrul 
unei intenţii ştiinţifice, orientată de considerente 
obiective. întrucât aşa stau lucrurile se ridică aci 
întrebarea privitoare la raportul ştiinţificităţii «lumii 
vieţii» (lebensweltlichen Wissenschaftlichkeit) cu ştiin¬ 
ţa obiectivă ( Krissis , Husserliana, VI, 2. Aufl., 1956, 
p. 126 şi urm.). Pentru a aduce claritate aci, Husserl 
se serveşte de un procedeu simplu, anume: compară 
şi pune în contrast. Procedeul face uz de premisa că 
ştiinţa despre «lumea vieţii» îşi vădeşte asemănări cu 
ştiinţa obiectivă. Acestea sunt chestiuni generale şi 
elementare. Totuşi, ele sunt foarte importante şi 
decid de la bun început asupra a ceea ce pentru 
Husserl nu poate să însemne «lume a vieţii». Dacă 
privitor la aceasta din urmă se întâlnesc constatări 
ştiinţifice, care, odată pentru totdeauna, pot fi men¬ 
ţinute şi verificate de fiecare, atunci lumea vieţii 
trebuie să fie astfel concepută, încât să le şi îngăduie. 
Altfel proiectul unei ştiinţe despre lumea vieţii ar 
trebui să eşueze, ceea ce, după Husserl, nu este de 

dorit; căci această lume preştiinţifică dă la iveală o 
structură apriorică tipică, care, în puritatea ei, poate 
fi concepută printr-o ştiinţă eideică, una cu totul 
liberă de datele schimbătoare şi faptic contingente. 
In acest context, Husserl şi schiţează programul (pe 
care nu l-a mai executat) al unei ontologii a «lumii vieţii». 

Deoarece ştiinţa obiectivă, împreună cu me¬ 
todele ei, este valabilă şi inteligibilă în lumea noastră 
înconjurătoare, ca unică modalitate de ştiinţă, nu-i 
nevoie să mai postulăm un nou fel de ştiinţă. Trebuie 
însă avut grijă de faptul că ceea ce este în mod 
obiectiv ştiinţific nu pătrunde pe neaşteptate în cer¬ 
cetare, iar încercarea de a investiga lumea vieţii într-o 
manieră ce nu se acoperă cu cea obiectiv-ştiinţifică 
conduce la eşec. După Husserl, aceasta se dobân¬ 
deşte doar printr-o epoche privitoare la ştiinţa obiec¬ 
tivă, epoche care trebuie să ne elibereze din cercul 
ştiinţei obiective în aşa fel încât, de-acum înainte, să 
izbutim a vedea lumea aşa cum o putem afla fără a 
face apel la modalitatea de examinare şi prelucrare 
proprie ştiinţei obiective. Sub premise determinate 
totul ar putea fi considerat ca un proiect greu de 
realizat. Sub premisele puse de Husserl, acesta este 
realizabil însă destul de uşor. 

Ar trebui, înainte de toate, să proiectăm însă 
un concept unitar de ştiinţă obiectivă. Căci fără o 
delimitare premergătoare exactă a esenţei ştiinţei 
obiective nici că s-ar putea ieşi, prin efectuarea unei 
suspensii a judecăţii, din cercul de vrajă al ştiinţei 
obiective. Lui Husserl această delimitare îi reuşeşte 
numai întrucât el concepe ştiinţa obiectivă ca pe o 
modalitate specială de operă umană, care şi-a alai 

punctul de plecare în lumea înconjurătoare umană 
preştiinţifică şi care, pentru a putea fi în stare de 
ştiinţă, a necesitat o experienţă determinată a lumii. 
Activitatea căreia opera ştiinţifică îi datorează exis¬ 
tenţa sa se întemeiază pe producerea constructivă de 
gânduri pure, de idei. Tocmai prin intermediul aces¬ 
teia şi este posibilă o concepere obiectiv-ştiinţifică a 
lumii. Ca rezuitat al unor astfel de activităţi, funda¬ 
mentele ştiinţelor ideale depind însă de modul de a 
fi al acestor activităţi, ele însele exteriorizări contin¬ 
gente ale oamenilor, care pot să trăiască în lume, de 
fapt chiar şi trăiesc, fără a se folosi de astfel de moduri 
de a proceda. Fundamentele cunoaşterii obiectiv- 
ştiinţifice a lumii se împărtăşesc din caracterul con¬ 
tingent al acestei procedări. Despre ea şi despre toate 
cunoştinţele care s-au dobândit cu ajutorul ei este 
vorba atunci când se exercită abţinerea de la judecare 
şi se merge înapoi la experienţa lumii, aşa cum 
aceasta, aproape pe nesimţite, îşi află realizarea şi 
rezultatele cognitive proprii. Acest lucru e posibil 
oricând; dacă se exercită această epoche, se arată 
fiecăruia o lume aşa cum este ea, liberă de orice 
ştiinţă obiectivă. Husserl exprimă această stare de 
fapt şi în felul în care spune că ştiinţa obiectivă este o 
configuraţie culturală istorică faptică, care a învelit 
lumea cu o mantie de idei exprimabile matematic. 

Ştiinţa obiectivă rămâne raportată la punctul 
ei de plecare în lumea înconjurătoare. Fiecare pas al 
ei trebuie să poată fi urmărit până la aceasta, ceea 
ce înseamnă că baza de plecare stăruie în orice 
activitate de cunoaştere obiectiv-ştiinţifică. Dacă ne 

menţinem la o astfel de modalitate de examinare şi 
acţionare obiectiv-ştiinţifică specifică, suntem astfel 
readuşi chiar la fundamentul ştiinţei obiective. Atunci 
însă epoche negativă cu privire la ştiinţa obiectivă are 
ca efect descoperirea în mod pozitiv a lumii ca «lume 
a vieţii» originară. Şi cu aceasta este dată şi posibili¬ 
tatea de a examina lumea într-o cu totul nouă mo¬ 
dalitate ştiinţifică. 

în Krisis se şi află câteva analize, menite a indica 
direcţia de construcţie a noii ştiinţe. Şi iată cum: sub 
denumirea „Lebenswelt" lucrurile constituie temă doar 
ca date concrete (Gegebenheiten) ale simplei lumi a 
percepţiei. In intuiţie se efectuează, după Husserl, 
experienţa originară a lumii, ceea ce oferă posibilitatea 
de a progresa către o analiză a structurilor constitutive 
pentru orice experienţă a lucrurilor. 

în percepţie, lucrurile se arată ele însele ca date 
în mod corporal. La acest mod originar al oricărei 
experienţe sunt raportate moduri de obârşie, precum 
amintirea şi actualizarea anticipatoare, moduri ce îşi 
află sensul lor de posibilităţi ale experienţei tocmai 
din raportarea la solul originar al experienţei. Nu mai 
puţin însă şi ele ţin necesarmente de constituirea unui 
lucru al experienţei. 

în ciuda caracterului său de dat absolut au¬ 
tonom (Selbstgegebenheit), datul ca atare în intuiţia 
nemijlocită este totdeauna numai un dat inadecvat, 
şi trimite la alte date autonome. întreaga lume ca 
natură este astfel înfăţişată încât în ea nu e posibil 
nici un dat autonom total şi apodictic. Ea este un 
întreg astfel corelat încât poate fi el însuşi dat numai 

în mod neadecvat, e adevărat însă unul nu mai puţin 
întemeiat, într-o experienţă posibilă, pe un dat au¬ 
tonom. Atunci când se explicitează în mod radical 
orizonturile în care se arată un lucru, se şi arată că 
orice lucru şi orice corelaţie de lucruri se situează, în 
cele din urmă, într-un orizont al lumii. Simplul exem¬ 
plu al progresării de la modul spaţial al unui lucru la 
orizontul extern al mediului său înconjurător poate 
să ilustreze intuitiv teza fenomenologică a corelaţiei 
indisolubile a lucrului şi a lumii, corelaţie căreia, 
procedând noetic, îi corespunde o unitate a lucrului 
şi a conştiinţei lumii. 

A urmări modul în care se construieşte lumea 
ca o corelaţie perceptivă de lucruri, aceasta şi este 
prima dintre marile teme pentru o ştiinţă a «lumii 
vieţii». Percepţia unui lucru este pentru noi legată 
indestructibil cu capacităţile noastre kinestezice. Fără 
multiplul de automişcări corporal-sensibile nu este 
realizabilă nici o constituire a lucrului. Faţă de multi¬ 
tudinea de modalităţi de acces, în care noi îl sesizăm, 
lucrul se arată ca o unitate. El este vizat ca identic în 
alternările de adumbriri (perspective, Abschattun- 
gen). O asemenea modalitate de a fi un dat este 
constitutivă felului de a fi al lucrurilor. Pe lângă 
aceasta, pentru noi «lucrul în întregime» se con¬ 
struieşte în percepţie în mai multe trepte, între care 
se află o diferenţă categorială cu mare rază de 
acţiune. De ele depinde, de pildă, dacă ceva este 
sesizat numai ca fantomă sau ca lucru, împreună cu 
însuşiri cauzal-substanţiale, care se află în legătură 
cauzală cu altele asemănătoare ca fel de a fi 

(Claesges, U.: Edmund Husserls Theorie der 
Raumkonstitution, Den Haag, 1964) 

Constituirea lucrului se înlănţuie strâns laolaltă 
cu aceea a spaţiului. Abia pornind de la acest spaţiu 
experimental drumul conduce către conceptele ide¬ 
ale, naturalist-ştiinţifice de spaţiu şi de realitate. Pe 
lângă acestea, percepţia unui lucru conduce la carac¬ 
terul temporal al perceperii şi al perceputului. Tot 
ceea ce are caracter de lucru se constituie într-un 
orizont al timpului. în acesta el este de faţă (prezent); 
în el acesta recade în trecut şi rămâne totuşi legat de 
poziţia fiinţei sale prezente. în felul acesta, a fi în 
timp, adică a nu persista (a nu se menţine) în identi¬ 
tate în orice timp, înseamnă, de pildă, realul - ca 
lucru, în modalitatea sa de a fi, spre deosebire de 
ideal, ca unul în orice timp. 

Intuirea faptică sesizează natura ca liberă de 
orice predicat de semnificaţie, adică în experienţa 
originară întâlneşte lumea ca simplă natură. în acest 
mod al experienţei lumii se construiesc şi alte posi¬ 
bilităţi de experienţă, în care mundanul (das Welt- 
liche) este aperceput prin referire la fiinţa vie 
practic-perceptivă; de exemplu, ca util, dăunător, 
primejdios, frumos, urât ş.a. Construirea unor astfel 
de caractere este, după Husserl, una de o treaptă mai 
înaltă. Deoarece aceasta trebuie să fie una reală ca 
lume (reic), ele sunt fundate în experienţa naturală, 
care este sesizată inevitabil ca utilă, frumoasă etc. 
Inaccesibilitatea unei astfel de teorii a fundării sem- 
nificabilităţii lumii şi a practicii a fost adesea pe larg 
constatată. De aceea, nu vom discuta despre ea. 

Este de reamintit, totuşi, că şi sferele mari ale 
fiinţei domeniului animal şi ale celui spiritual-personal 
trebuie indicate ca propriu-zis constitutive. Dar con¬ 
stituirea a ceea ce este spaţial-personal decurge prin 
clarificarea intersubiectivităţii, al cărei prim pas îl 
reprezintă constituirea alter ego-ului. Abia atunci 
când acesta este realizat, pot fi abordate constitutiv 
şi problemele ce privesc convieţuirea oamenilor, de 
exemplu, cele sociale şi culturale. 

Nu există nici un temei de a ne îndoi de faptul 
că Husserl, chiar şi în opera sa târzie, s-a menţinut 
încă la o desfăşurare treptată de paşi constitutivi, din 
care, pornind de la momentele abstracte, se nasc 
date ale experienţei obişnuite, precum lucru, spaţiu 
şi timp. Fireşte, el nu a dezvoltat niciodată acest mers 
în toată plenitudinea sa. Toate dificultăţile pe care o 
construcţie a experienţei noastre naturale, pre- 
ştiinţifice a lumii din elemente şi părţi constitutive, le 
aduce cu sine trebuie astfel să iasă iarăşi la suprafaţă 
în chiar ştiinţa despre «lumea vieţii». 

Să nu cumva să fim de părerea că Husserl ar 
fi ajuns la o încheiere numai cu preocupările sale 
pentru o ştiinţă a lumii vieţii, cu toate că atât în 
scrierile sale publicate, cât şi în manuscrisele nepu¬ 
blicate, se află numeroase analize de acest gen. Nu 
avem nicicum de ce să ne scoatem cunoaşterea 
despre ştiinţa lumii vii numai din Krisis şi din câteva 
manuscrise contemporane cu ea. Exemple pentru 
analize ale lumii vieţii se află şi în opera timpurie a 
lui Husserl Multe idei din lucrările sale feno¬ 
menologice despre constituirea lucrului şi spaţiului 

sunt cuprinse şi în concepţia târzie despre "lumea 
vieţii». Bineînţeles, în stadiul dat al publicaţiilor lui 
Husserl nu e posibil să statornicim corect graniţele 
între care autorul, delimitând între ceea ce era nece¬ 
sar şi ceea ce era de eliminat, se despărţise de 
elaborările timpurii. Pare mai mult ca sigur însă că 
Husserl voia să preia tot ceea ce elaborase mai 
consistent de-a lungul timpului, dându-i însă un con¬ 
ţinut ce s-a concretizat în introducerea sa sistematică 
generală la fenomenologia transcendentală. 

2 . Ştiinţifi citate a «lumii 
vieţii» şi ştiinţificitate 
obiectivă 

Fenomenologia târzie admite o legătură de pro¬ 
venienţă, de origine şi de dependenţă între experienţa 
lumii vieţii şi ştiinţa obiectivă. Lămurirea acestui raport 
nu este însă aşa de dezvoltată, aşa cum ar fi fost de 
dorit. Despre corelaţia dintre lumea vieţii şi ştiinţa 
obiectiuă se poate extrage câte ceva din cap. 9 al 
anexei III la Despre originea geometriei, şi din câteva 
afte anexe ale volumului ce conţine Krisis. 

Este vorba, în acest sens, «de a deduce» si de 
a face inteligibile fundamentele elementare ale şti¬ 
inţelor ideale, logica, matematica şi geometria, por¬ 
nind de la o modalitate deosebită a acţiunii umane 
Desfăşurările lămuritoare se pot deosebi ca forma¬ 
lizare, matematizare şi idealizare, fără ca la Huss^ri 



o astfel de deosebire să se afle în toată claritatea ei. 
Numai întrucât elementele «ştiinţelor ideale» s-au 
format pornind de la experienţa sensibilă a lumii, se 
poate atunci admite aplicarea lor la lumea experi¬ 
mentată în ştiinţa exactă a naturii. 

Pentru deducerea de către Husserl a concep¬ 
telor de bază ideal-ştiinţifice este hotărâtor ca lumea 
vieţii să poată să fie sesizată într-o modalitate deter¬ 
minată; şi aceasta pentru a permite construcţia de 
concepte ideal-exacte. Capacitatea subiectului, care 
trăieşte în lume, prin a cărui punere liberă în func¬ 
ţiune ia naştere ideal-ştiinţificul, are nevoie de un 
material modelat determinat, asupra căruia să-şi poa¬ 
tă exersa activitatea sa de idealizare şi matematizare. 
Dacă lumea înconjurătoare preştiinţifică, de pildă, nu 
ar avea o structură invariantă statornică, atunci 
geometria elementară nu ar putea reuşi să ajungă la 
conceptele ei de bază exacte. Dacă în experienţa 
sensibilă nu ar domina deja principiul identităţii de 
sine (Selbigkeit) obiectuale, atunci omului nu i-ar fi 
accesibil conceptul a ceva gol, absolut fix, dar mate¬ 
rial nedeterminat, cu care operează ştiinţele formale, 
logica şi matematica. Pentru această relaţie Husserl 
oferă următoarea exprimare: „Este astfel de o deose¬ 
bită importanţă reliefarea şi stabilirea înţelegerii ur¬ 
mătoare: numai întrucât în idealizare se ia în 
considerare, ca apodictic universal, conţinutul inva¬ 
riant din toate variaţiile imaginabile ale sferei de 
configurare spaţio-temporală, poate să se nască o 
astfel de configuraţie ideală, care, pentru orice viitor 
şi pentru toate generaţiile umane ce vor veni, este 

inteligibilă şi astfel transmisibilă, ţiâiirs record 
tui oricând cu sens intersubiectiv identic. 
condiţie este valabilă şi dincolo de geometrie. percru 
toate configuraţiile spirituale, care, în mod cer.. 
trebuie să fie în genere transmisibile" ( Krisis . Beilage 
111., S.385). 

Deci: deducerea fenomenologică a ştiinţei 
obiective din «lumea vieţii» se poate realiza numai pe 
baza unei identităţi de structură determinată între 
«lumea vieţii» şi conceptele elementare ideal-ştiin- 
ţifice. Această identitate de structură nu trebuie să ne 
ademenească să trecem cu vederea, aşa cum o face 
întreaga ştiinţă a timpurilor noi, deosebirea enormă, 
în modurile de a fi, dintre structurile invariante ale 
lumii pe care o receptăm şi conceptele exacte de 
bază ale unei gândiri pure de idei. 

Nu fără temei, idealizarea geometrică este de 
o deosebită importanţă pentru cunoaşterea ştiinţific- 
obiectivă a lumii. In secolele dinaintea epocii moder¬ 
ne, ea priveşte numai formele exterioare ale 
lucrurilor, fără să se apropie de conţinutul lor In 
timpurile moderne situaţia se schimbă. Lumea apare 
aci, înainte de toate, ca sferă a unei fiinţe obiective 
în sine; şi aceasta după latura sa de configurare 
spaţio-temporală, aşa cum se prezintă ea modelată 
în geometria euclidiană. Dar acestea nu sunt de 
ajuns. Intr-adevăr, are loc aci o cuantificare univer¬ 
sală a abundenţei calitative a lumii intuitive. Gabiei, 
ctitorul ştiinţei obiective, subordonează lumii ceea ce 
experienţei intuitive îi stă departe: ..căci tot ceea ce 
se anunţă ca real în calităţile sensibile specifice 



trebuie să-şi aibă indiciul matematic în cazurile sferei 
de configurare, gândită totdeauna în mod cert ca deja 
idealizată; de asemenea, pornind de aci trebuie să 
rezulte în sensul cel mai deplin şi posibilitatea unei 
matematizări indirecte, anume; ca să fie posibil să se 
construiască ex datis toate cazurile şi astfel acestea 
să fie determinate în mod obiectiv" ( Krisis , S. 35.f.). 

Ştiinţa timpurilor noi a urmat acest proiect 
premergător, l-a dezvoltat şi l-a păstrat. Acesta, după 
Husserl, a şi condus-o în mod consecvent la concep¬ 
tul unei lumi lipsite de subiect, o lume care se 
odihneşte în sine, în determinarea ei matematică, 
fără să aibă nevoie de un subiect viu şi de modul său 
de a fi. Aceasta nu-1 conduce pe Husserl doar la 
clarificarea realizării acestei ştiinţe obiective şi a con¬ 
ceptului de lume adus de ea. Căci clarificarea îşi află 
punctul de sprijin mai mult în aceea că descoperă 
unul dintre neajunsurile fundamentale ale ştiinţei 
obiective, anume eliminarea şi uitarea vieţii subiec¬ 
tive ce ţine de aceasta, pe care o produce acest mod 
de cunoaştere a lumii prin ştiinţa obiectivă. Numai 
descoperirea celor două evenimente face posibilă o 
înţelegere adecvată a sensului de producere a ştiinţei 
obiective. împotriva acestei concepţii obiectivist- 
stiinţifice despre lume se orientează, ca să indicăm 
anticipat acest punct important, fenomenologia lui 
Husserl; aceasta aspiră la a fi o cunoaştere ştiinţifică 
a lumii: una specific profilată, dar tot universală, o 
cunoaştere a lumii, care se exprimă în concepte, 
care, reflexiv şi descriptiv, au fost dobândite prin viaţa 
experimentată şi cunoscătoare a subiectului. Cu 

preţul de a nu realiza înţelegerea modului de a fi al 
subiectului şi al raportării sale la lume, aceste con¬ 
cepte nu trebuie să permită nici idealizare, nici 
matematizare. 

Conceperea husserliană a raportului dintre ex¬ 
perienţa preştiinţifică şi cunoaşterea ideal-ştiinţifică ne 
permite nouă, într-o epocă de ştiinţificitate superior 
dezvoltată şi mai complicată, în care oamenii sunt 
ameninţaţi să piardă perspectiva asupra ştiinţei, să 
arătăm că orice cunoaştere ştiinţifică a rezultat din 
experienţa preştiinţifică, faptică, nemijlocită a lumii - 
care, dacă este păstrătoare de cunoaştere, ea trebuie 
să poată fi şi reconstruită. Aceasta nu schimbă cu nimic 
nici gradul ei de complexitate, nici originea ei istorică 
întortocheată. Numai pe această cale se poate elimina 
în mod fundamental pentru totdeauna înstrăinarea 
dintre produsele ştiinţifice şi viaţa umană. O astfel de 
luare de poziţie teoretico-gnoseologică genetică faţă de 
problema înstrăinării ştiinţei şi a vieţii nu face superflue 
analizele sociologice şi psihologice asupra raportului 
dintre ştiinţă şi viaţă, analize ce tratează ştiinţa în 
contexte antropologice şi sociale. Ce-i drept, de astfel 
de analize Husserl se situează departe. 

Expunerea lui Husserl, în care, după ce clarifică 
diferenţa dintre «lumea vieţii» şi ştiinţificitatea obiectivă, 
iar «lumea vieţii» ca atare este tratată din nou ca temă 
a unei ştiinţe, pune îndeaproape următoarea întrebare: 
de ce preştiinţificităţii - şi extraştiinţificităţii «lumii vieţii» 
i s-a acordat o astfel de pondere? Cum poate dar 
această întoarcere către «lumea vieţii» să pună în mod 
radical sub semn de interogare ştiinţele europene ori 
să le scape din vedere? 

întrebări de acest fel ar putea să-l inducă în 
eroare pe cititor. Fără concepţia lui.Husserl despre 
obiectivismul european şi ştiinţa despre el nu se 
poate înţelege doctrina despre Lebenswelt. Aceasta 
prezumează ca lărgit conceptul nespecificat de ştiinţă 
mai sus menţionat, căruia Husserl ştie că-i datorează 
opera sa. Acestui concept îi rămâne subordonată şi 
tema «lumea vieţii». Noul care îşi face apariţia prin 
tematizarea «lumea vieţii» în sistemul fenomenologiei 
se află în diferenţa dintre ştiinţa obiectivă şi ştiinţa 
într-un alt sens. în opera târzie, Husserl ajunge la 
diferenţierea celor două feluri de ştiinţă. 

întrucât istoria gândirii europene a cunoscut 
numai ştiinţa obiectivă şi dominaţia ei - fără a fi reuşit 
să pună la baza filosofiei modeme a subiectivităţii o 
filosofie transcendentală ştiinţifică -, s-a ajuns la criza 
timpului prezent. Numai un nou tip de ştiinţificitate 
poate, după Husserl, să înlăture criza omenirii eu¬ 
ropene. Căci omul european nu trebuie să renunţe 
la răspunderea de sine raţională şi la ştiinţificitate; şi 
aceasta numai de dragul de a se preţui pe sine şi ideea 
sa de umanitate. Noul fel de ştiinţificitate pe care o 
caută este însă cea potrivită temei «lumea vieţii», care 
cuprinde în sine experienţa subiectivă a lumii. 
Hotărâtor pentru Husserl rămâne faptul că această 
ştiinţificitate conduce mai departe, la o înţelegere 
transcendentală în fundamentul subiectiv al sensului de 
fiinţare a lumii. Ştiinţificitatea obiectivă închide acest 
drum. Căci pe baza procedeului acestei ştiinţificităţi 
lumea devine un tot de fiinţare în sine sesizabil 
matematic. Omul, ca izvor prestator-cunoscător al 

oricărui sens al fiinţei nu survine în ea. Prestaţiile sale 
rămân cu totul ascunse ştiinţei obiective. Deoarece 
este orientată numai obiectual, şi se lasă călăuzită de 
un concept idealizat de obiect, acesteia îi scapă din 
vedere viaţa umană, adică tocmai subiectivul care o 
dă la iveală şi o exersează. O întâlneşte însă în planul 
obiectual - în pericolul permanent de a deveni natu¬ 
ralizată ca un fragment al lumii, ceea ce nu se poate 
întâmpla în cazul ştiinţei "lumea vieţii» (lebensweltli- 
chen). Chiar şi dacă este orientată noematic, aceasta 
se menţine în corelaţia a ceea ce-i cunoscut şi experi¬ 
mentat în mod subiectiv şi a ceea ce-i cunoscut în 
mod obiectual. Orice este obiectual experimentabil 
valorează pentru ea (pentru această ştiinţă) ca apar¬ 
ţinând cunoscutului şi cunoaşterii. Pentru fiinţarea 
cunoscută în modul său de a fi, latura subiectivă, care 
îi este proprie, nu poate fi dată la o parte, ca 
neesenţială. Fără ea şi prestaţia ei, în lume nu este 
nimic din ceea ce subzistă ca experimentat şi cunos¬ 
cut, iar dincolo de aceasta nici nu poate fi vorba de 
ceva ce fiinţează (vom Seienden). 

Dacă suntem întrebaţi despre semnificaţia şti¬ 
inţei «lumea vieţii» şi a celei obiective în opera lui 
Husserl, atunci e cazul să ne referim la orizontul 
schiţat mai sus. Fără acestea, ea nu poate fi apreciată 
la adevărata valoare. Altminteri, ea ar putea să apară 
ca relativ neimportantă. O astfel de apreciere a 
situaţiei intervine înainte de toate numai dacă - ceea 
ce Husserl nu a voit - se iese în afară din perimetrul 
ştiinţei; şi aceasta pentru a transplanta filosof ia în 
viaţa neştiinţifică şi a o opune astfel ştiinţificitâţii şi 

cunoaşterii metodice în genere (despre aceasta: 
P. Janssen, Ontologie, Wissensschaftstheorie und 
Geschichte im Spătwerk Husserls, în: Perspek- 
tiuen transzendental - phănomenologischen For- 
schung, Den Haag, 1972, p. 145, şi urm.). 

(Traducere de Alexandru BOBOC) 



HEIDEGGER ŞI 
FENOMENOLOGIA 1 


WALTER BIEMEL (Aachen) 

INTRODUCERE 


Tema Heidegger şi fenomenologia poate fi 
tratată în cele mai felurite chipuri. Trebuie să mărturi¬ 
sesc aici că eu însumi am oscilat între diferite modalităţi, 
înainte de a mă delimita la o temă, anume la chesti¬ 
unea: de ce Heidegger numeşte procedeul său „feno¬ 
menologic" (găsim această intitulare într-o serie de 
prelegeri, ultima fiind cea din semestrul de iarnă 1927- 
1928: Interpretarea fenomenologică a Criticii raţiunii 
pure a lui Kant), dacă el se îndepărtează, totuşi, de 
fenomenologia lui Husserl şi o critică; ce-i drept, re¬ 
cunoaşte şi meritele lui Husserl, îndeosebi Cercetările 
logice. 

Prima întrebare la care ar fi de răspuns sună astfel: 
Ce înţelege Heidegger prin modul fenomenologic de 

1 Textul expunerii profesorului Biemel în cadrul Facultăţii de 
Filosofie a Universităţii Bucureşti în ziua de 26 aprilie 
1994. Pentru explicaţii mai ample vezi: Walter Biemel în 
dialog cu Alexandru Boboc (Revista de filosofie. 5. 994). 

investigare? Aş dori să încerc să dau un răspuns 
urmându-1 în variate demersuri. Mai întâi în 
prelegerea din 1919-1920, Probleme fundamenta¬ 
le ale fenomenologiei (GA 1 , 58 ed. Hans Helmuth 
Gander), apoi în prelegerea Ontologie (Hermeneu¬ 
tică şi facticitate) (din 1923, GA 63, ed. Kăte 
Brocker-Oltmans). în cea din 1925, Prolegomene 
la istoria conceptului de timp (1925, GA 20, ed. 
Petra Jaeger) şi, în fine, în prelegerea Probleme 
fundamentale ale fenomenologiei (din 1927, GA 
24, ed. Fr. w. von Herrmann). Deoarece chiar aceas¬ 
tă estimare delimitată e mult prea cuprinzătoare, în 
loc de o dezvoltare fundamentală pot, din păcate, să 
dau doar câteva indicii pentru a arăta cum modul de 
filosofare al lui Heidegger s-a dezvoltat ca feno¬ 
menologie, ce intenţionează astfel şi cum se în¬ 
depărtează de fenomenologia lui Husserl, rămânând 
totuşi în dialog cu aceasta. 


1 GA = M. Heidegger, Gesamtausgabe (V. Klostennann, 
Frankfurt a. M .) 

I. EXPUNEREA FENOMENOLOGIEI DE CĂTRE 
HEIDEGGER ÎN PRELEGEREA 

PROBLEME FUNDAMENTALE ALE 
FENOMENOLOGIEI (1919/20) 

Prima propoziţie a prelegerii Probleme funda¬ 
mentale ale fenomenologiei afirmă că fenomenolo¬ 
gia ca forma de bază „cea mai arzătoare şi originară 
este ea însăşi şi pentru ea însăşi" ( Grundprobleme der 
Phânomenologie, 1918/20, hrsg, von Hans- 
Helmuth Gander, GA 58, p. 1). Această atitudine este 
caracteristică pentru Heidegger. El nu preia pur şi 
simplu ceea ce se înţelege prin fenomenologie, ci 
începe cu punerea - sub-interogare (In Frage-stellung) 
- a modului de a gândi fenomenologic. 

Care este tema fenomenologiei? Viaţa. Feno¬ 
menologia este ştiinţă originară. Ea ridică pretenţia de 
a fi izbutit să ajungă la înţelegerea de sine însăşi 
originară (primordială). Ca ştiinţă a originii ea nu 
permite să i se impună tematica pornind de la ştiinţele 
speciale. Şi Heidegger o caracterizează mai departe: 
„Poate că ea răspunde faptului că pe calea ei se merge 
înapoi la motivele cele mai originare ale vieţii, care nu 
sunt nicidecum teoretico-ştiinţifice’’ (p. 2). 

Heidegger este în acord cu Husserl atund când 
spune că acesta (Husserl) a arătat cum o msdă 
autentică este scoasă „din caracteristica de ba ză a inj 
domeniu determinat al obiectului" (p. 4). Aceaste rx; o 
împiedică însă să pretindă că radicalitatea redamasâd* 
fenomenologie trebuie aplicată chiar fenoeneano- 
giei înseşi. în modul cel mai categoric. radxaiKfflBi 



fenomenologiei a avut repercusiuni asupra ei înseşi, 
împotriva ei şi a tot ceea ce se exprimă ca o cunoaştere 
fenomenologică" (p. 6): Progresele ştiinţelor particu¬ 
lare nu trebuie să fie luate ca model, nici măcar cele ale 
ştiinţelor matematice ale naturii, cu idealul lor de certi¬ 
tudine. Este o critică ce se păstrează şi în prelegerile 
mai târzii. Nu trebuie să se născocească o concepţie 
fenomenologică despre lume, ci trebuie mai degrabă 
să se descopere ce se petrece în viaţă. Viziunea despre 
lume este viaţa indusă în eroare: ea trebuie „să fie 
înnoită prin viaţa adevărată şi împlinirea sa radicală 
fidelă" (p. 22 şi urm ). 

Heidegger vede un pericol: „îngrădirea proble¬ 
melor transcendentale la forma de constituire «ştiinţă» 
şi vederea tuturor domeniilor vieţii prin acest transpa¬ 
rent" (p. 23). Aceasta este „absolutizarea necritică a 
ideii de ştiinţă". întâietatea atitudinii teoretice este pusă 
sub semnul întrebării (in Frage gestellt). De ce? întrucât 
în această atitudine nu este sesizat exact ceea ce este 
caracteristic vieţii. Ştiinţa originară trebuie să prindă 
însă chiar originarul din viaţă, concretul. Heidegger 
critică la fenomenologia existentă faptul că îi rămâne 
ascunsă viaţa actuală care se scurge. „«Datele nemedi¬ 
ate» căutate de fenomenologie nu sunt în nici un caz 
date nemijlocit. Sfera ei de probleme «este îngăduită 
abia într-un proces motivat cumva pornind de la viaţa 
însăşi»" (p. 27). 

Un aspect fundamental al vieţii îl constituie 
«mulţumirea de sine» (Selbstgeniigsamkeit). Prin 
aceasta el înţelege „o orientare caracteristică de 
motivare a vieţii sinelui, chiar pe aceea că ea îşi 

deduce motivaţiile din ceea ce este faptic" (p. 9). De 
aceea, Heidegger preconizează o hermeneutică a 
facticităţii, de care aparţine o analiză a lumii chiar 
Intr-o întreită semnificaţie: lumea înconjurătoare 
(peisagii, împrejurimi, locuri, pustiuri), lumea laolal¬ 
tă (Mitwelt) (părinţi, fraţi şi surori, cunoscuţi, supe¬ 
riori) şi lumea proprie (Selbstwelt). 

. ca uiaţd, viaţa noastră este numai într-atât 

întrucât vieţuim într-o lume" (p. 34). De aceea, analiza 
lumii devine pentru fenomenologia lui Heidegger atât 
de importantă. „Şinele (das Selbst) trăieşte în situaţii 
mereu noi şi care se întrepătrund din nou pentru toate 
cele următoare imperisabile" (p. 62). Heidegger nu vrea 
să găsească un punct de plecare absolut sigur, în sensul 
lui Descartes şi Husserl, ci o situaţie concretă, care este 
experimentată de noi toţi, dar care, în atitudinea teo- 
retico-ştiinţifică, nu-i nicicum accesibilă. „în contextul 
expresiei ştiinţifice viaţa vie, care se scurge este «oare¬ 
cum» solidificată " (p. 77). Ştiinţa originară, preconizată 
de Heidegger trebuie să primească dintr-o dată modul- 
de-a-fi-conţinut (Wie-Gehalt), „ritmica funcţională, pe 
care o reliefează viaţa faptică însăşi” (p. 85). De această 
viaţă ţine sesizarea semnificabilităţii. „Faptic eu trăiesc 
totdeauna cuprins de nevoia semnificării, iar orice sem¬ 
nificare îşi are sfera ei de semnificabilităţT (p. 104 şi urm.). 
Heidegger numeşte încercarea dea scoate lumea din 
paranteză un avort; căci fără referire la lume ( Welt- 
bezug) viaţa nu este comprehensibilă. Metoda feno¬ 
menologică, aşa cum el o înţelege, este; „scoaterea în 
relief care anunţă ca dinainte aflate în viaţa faptică trei 
caracteristici, anume «autosatisfacţia», «contextul 

expresiv», «semnificabilitatea»: ea se petrece în interne 
metodică, cu aceasta făcând disponibile motivele întru 
totul indicate pentru o sesizare concretă posibilă a vieţi 
însăşi" (p. XXX). Dacă se ia o atitudine teoretică, „mai 
ales dacă se ia ca idee diriguitoare cunoaşterea teoretică 
a lucrului" (p. XXX), atunci există pericolul să se lase la 
o parte specificul vieţii. Atunci când Heidegger spune 
că ..«observabilitatea ( Sichtigkeit) fenomenologică» nu 
trebuie resemnificată în «asigurabilitate» ( Gewisslich- 
keit) fenomenală (p. 108)", aceasta înseamnă o clară 
distanţare de concepţia despre fenomenologie a lui 
Husserl. Prin tendinţa către o «obiectivare» aparent 
riguros ştiinţifică este de fapt trădată pretenţia feno¬ 
menologică de a lăsa să se întrevadă. Cu privire la 
reducţia fenomenologică spune: ..Abia m-am dezbărat 
din cătuşe, însă ce trebuie de fapt să se petreacă atunci? 
însăşi reducţia nu este totuşi productivă.” Răspuns: A 
priui (Schauen)-, însă ce, şi cum? Teoretico- 
gnoseologic transcendental: „Cum priveşte (seiht aus) 
conştiinţa? In genere ea nu priveşte, întrucât nu există 
nici un obiect” (p. XXX). Nu Ego-ul trebuie sesizat, ci 
viaţa. Radicalismul fenomenologiei are să se orienteze 
în modul cel mai categoric împotriva ei înseşi - îm¬ 
potriva scoaterii-din-cauză (das Ausser-Spiel-setzen) a 
trăirii ca atare. Critica filosofică dimpotrivă necesită 
„intrarea în vivacitatea vieţii însăşi" (p. 144). Viaţa nu este 
sesizată prin ancorarea în subiect. 

II. ATITUDINEA FENOMENOLOGICĂ 
ÎN PRELEGEREA ONTOLOGIE 
(HERMENEUTICA FACTICITĂŢII), 1923 

în prelegerea Ontologie (Hermeneutica fac¬ 
ticităţii), viaţa este determinată mai exact ca „fiinţa- 
în-deschis (Dasein) faptică". „Facticitatea este 
caracteristică pentru caracterul de fiinţă al fiinţei 
«noastre» «proprii» aflată-în-deschis” ( Ontologie 
[Hermeneutik der Faktizităt], GA. 63, hrsg. Kăte 
Brocker-Oltmana, V. Klostermann-Veriag, Frankfurt 
a.M., 1988, p. 7). Aceasta nu este prezentă într-o 
intuiţie, „ci fiinţa-în-deschis (Dasein) îşi este ei înseşi 
deschisul (Da) în Cum-ul (Wie) fiinţei sale proprii” 
(Ibidem). Particularitatea priveşte modul de a fi (Wie) 
al Dasein-ului. „nu însă o delimitare regională în 
sensul unei situări opuse izolante”. 

Heidegger nu determină hermeneutica drept 
doctrină despre explicitare (Auslegung), ci ca „o 
unitate determinată a împlinirii HERMENEUEIN-ului 
(a comunicării), adică a explicitării facticităţiicare este 
adusă la întâlnire, vedere, cuprindere şi concept” 
(Ibidem , p. 14). Mersul fenomenologic al acestui 
mod de a filosofa ( Philosophieren) constă în facerea 
vizibilă ( Sichtbarmachen) şi sesizarea fiinţei-în-des- 
chis (Dasein). Cum o spune Heidegger: „Hermeneu¬ 
tica are sarcina să comunice, să facă din când în când 
accesibil acestui Dasein însuşi Dasein-ul propriu în 
caracterul său de fiinţă, să urmărească înstrăinarea 
de sine de care este atinsă fiinţa în-deschis. în her¬ 
meneutică se pregăteşte pentru Dasein o posibilitate 

de a deveni şi de a fi pentru sine însuşi comprehen¬ 
sibil'' (p. 15). 

Dar dacă noi înşine suntem Dasein-ul, jnai este 
nevoie atunci de această comprehensiune? Intr-ade¬ 
văr! Deoarece Dasein-ul nu este nicidecum sigur în 
faţa înstrăinării. Comprehensiunea-de-sine (das 
Sichselbst-Verstehen) este tălmăcită astfel ca un 
apel la faptul de a sta treaz (a veghea - Wachsein). 
Comprehensiunea nu este aici o raportare la altul, 
„ci un pentru sine însuşi mod (M/ie) al Dasein-ului... 
starea de veghe a Dasein-ului (Ibidem). Ca să redăm 
încă o formulare: ..Raportul dintre hermeneutică şi 
facticitate nu este aici cel al sesizării obiectului şi al 
obiectului sesizat, care s-ar fi conformat exclusiv 
primului, ci interpretarea (Auslegung) însăşi este un 
fel (M/ie) excelent posibil de a fi al caracterului de 
fiinţă a facticităţii" (Ibidem). Heidegger respinge pre¬ 
tenţia husserliană a idealului de evidenţă în 
înţelegerea esenţei. în locul ei pune cerinţa „de a se 
pregăti o stare de veghe (Wachheit) autentică de sine 
însuşi". La această stare se ajunge în hermeneutică, 
în autoexplicitarea originară Dasein-ul se întâlneşte 
pe sine însuşi. De aceea este reliefat momentul a 
ceea ce este corespunzător ( Jaweiligkeit . „Dasein-ul 
propriu este ceea ce este, chiar dacă şi numai în 
corespunzătorul său deschis («Da»)" (p. 29). Deja în 
acest text timpuriu ne izbim astfel He momentul 
acaparării (căderii în puterea cuiva a \ >asein-ului). 

Istoria şi filosofia sunt desemnai •- ca două feluri 
ale interpretării ( Auslegung ) Dasein-ului. în punctul 
acesta Dasein-ul încearcă „să se aibă pe sine însuşi 

în mod obiectiv, să ajungă în deschis (Da)" (p. 64). 
„Istoria şi filosofia sunt moduri (chipuri) ale Dasein- 
ului... căi pe care se află el însuşi pe sine şi se găseşte 
în felul său (părăsit), adică, ajunge la luare în 
posesiune, ceea ce înseamnă însă că se vede pe 
sine" (p. 65). împotriva acestei procedări, în care 
Dasein-ul se obiectivează, în istorie ca ceea ce a fost 
(Gemesenes), în filosofie ca «modalitate specifică de 
a fi totdeauna» (Immersosein) (Ibidem), se ridică 
însăşi critica sa, căci el vede în ele modalităţi opuse 
ale autoexplicitării proprii. Calea şi-o indică Heideg- 
ger în cea de-a doua parte a prelegerii, anume calea 
fenomenologică a hermeneuticii hotărârii. El recu¬ 
noaşte importanţa Cercetărilor logice ale lui Hus- 
serl. Aminteşte însă de chestionarea sa, anume că 
„acolo unde şi când este prezent obiectualul, despre 
aceasta vorbeşte logica” ( Ibidem , p. 70) şi alături de 
aceasta, că descrierea sa se îndreaptă împotriva 
metodei care construieşte şi argumentează, ceea ce 
se potriveşte cumva şi pentru Heidegger. 

Cum îşi determină mai exact Heidegger calea 
sa de acces? El începe cu faptul că «fenomen» nu 
este o categorie care se referă la ceea ce este 
(Seiendes) ci „priveşte înainte de toate felul (Wie) 
accesului, al înţelegerii (Erfassung) şi al păstrării (Ver- 
l uahrung)" (p. 71). înainte de toate, „fenomenologia" 
nu este altceva decât un mod de cercetare, anume- a 
considera ceva aşa cum se arată şi numai întrucât se 
arată (Ibidem). In ştiinţă Heidegger nu vede un sistem de 
contexte de fundamentare, ci doar ceva „în care Dasein- 
ul faptic se explică cu sine însuşi (Ibidem, p. 72). Ca 

şi în prima prelegere, el critică faptul că Husserl a situat 
matematica precum o ştiinţă-model. Pornirea către 
sistem a fenomenologiei este şi ea criticată, ca şi 
amestecul fenomenologiei cu terminologia tradiţiei, 
prin care „ia naştere o spălăceală universală" (p. 73). 
Insatisfacţia sa faţă de fenomenologia ca orientare 
filosofică la modă explodează atunci când spune: 
„Cercetarea fenomenologică, una care ar trebui să 
fie teren de travaliu ştiinţific, a decăzut la starea de 
spălăceală, frivolitate şi repezeală, de tărăboi filosofic 
al zilei şi scandal public al filosofiei" ( Ibidem ). Heidegger 
nu se opreşte însă la critică, ci vrea să introducă o 
regenerare a fenomenologiei, anume prin a sa herme¬ 
neutică a facticităţii. 

Dacă fenomenologia este „un excelent mod 
(Wie) de cercetare", acesta trebuie abordat mai 
exact. în nici un caz nu este aşa de simplu să ajungi 
la faptele ca atare. „Experienţa neascunsă a faptelor” 
trebuie să scoată la iveală ..istoria ascunsă". Aceasta 
se referă la atitudinea faţă de tradiţie. Aici avem în 
vedere momentul destrucţiei tradiţiei nu în sens de 
nimicire (Zerstdrung), ci de verificare a semnificaţiei 
originare a conceptelor. E vorba aici de necesitatea 
unei critici istorice, şi Heidegger reproşa fenome¬ 
nologiei lipsa de istoricitate. „Cât de comod se face 
aceasta, o arată neistoricitatea fenomenologiei: se 
crede că faptele s-ar dobândi printr-o oarecare po¬ 
ziţie a privirii în evidenţa naivă" (p. 75). Poziţia 
filosofică originară este de reconfigurat într-un mod 
nou. Este vorba de „aserţiuni şi distincţii ale fiinţei, 
ale obiectului, ale accesului şi caracterului de păstrare 

a ceea ce în filosofie constituie obiectul" (p. 76). Este 
pusă în joc o nouă semnificaţie a fenomenului: 
Fenomen ca o categorie tematică pentru menţin¬ 
erea accesului şi pregătirea unei comportări în¬ 
seamnă pregătirea necontenită a căii. Această 
categorie tematică are funcţia unei călăuziri' critic- 
prevenitoare a privirii pe calea explorării as¬ 
cunzişurilor stabilite în mod critic” ( Ibidem ). Una 
dintre formele unei astfel de explorări se referă la 
acţiunea ulterioară a tradiţiei - numai că ne-am izbit 
puţin şi de un alt ascunziş, care se referă la Dasein 
însuşi. Astfel se iveşte următorul enunţ: „S-ar putea 
dovedi că aceasta aparţine caracterului de fiinţă al 
fiinţei care constituie obiectul filosofiei: a fi în modul 
ascunderii de-sine ( Sichuerdeckens) şi al învăluirii-de- 
sine ( Sichuerschleierns ) - şi de fapt nu în mod 
accesoriu, ci după caracterul său de fi ; nţă-, aceasta 
rezultă propriu-zis abia o dată cu categoria de feno¬ 
men. Tema: să aducem la fenomen devine aici în 
mod radical fenomenologică" (Ibidem). Căci Dasein- 
ul se arată mai întâi şi cel mai bine în modul stării- 
de-acaparare-a fiinţei (Verfallenseins). 

Orientarea privirii fenomenologice este călăuzită 
printr-o intenţie. „De originaritatea şi autenticitatea 
intenţiei atârnă soarta estimării şi felul realizării descri¬ 
erii hermeneutice a fenomenului" ( Ibidem . p. 80). La 
investigarea Dasein-ului schema subiect-obiect tre¬ 
buie lăsată la o parte, căci este o problemă teorebco- 
gnoseologică falsă. Heidegger spune că HusserL în 
Cercetări logice, a răsucit în toate stilurile praWaneie 

aparenţei, şi de aceea pentru el însuşi această operă 
a fost aşa de hotărâtoare. 

Pretenţia la libertatea punctului de vedere, care 
aparent corespunde ideii de ştiinţificitate şi obiectivi¬ 
tate, spune Heidegger, este şi ea un semn al lipsei 
de critică şi a răspândit o „cecitate de principiu” 
(p. 82). Nu este aceasta o critică exagerată? Referitor 
la cerinţa fenomenologică a privirii (cunoscătoare, 
Sehen) el spune: „Şi privirea nepreconcepută este 
doar o privire şi prezintă un stadiu al privirii” ( Ibi- 
dem). Ceea ce înseamnă că acest stadiu de privire 
trebuie să ni-1 apropiem în mod expres. 

Cum trebuie luat în privire Dasein-ul? în banali¬ 
tatea (platitudinea-A//tdg/ichJceit) şi mediocritatea sa, 
aşadar chiar în forma existenţei, „în care particulari¬ 
tatea şi originalitatea posibilă a Dasein-ului se menţin 
ascunse” ( Ibidem , p. 85). La această investigare se 
arată cum Dasein-ului fi aparţine îngrijorarea (Besor- 
gen), fiinţa-întru (das Insein), semnificabilitatea, tem- 
poralitatea, ceea ce acum nu-i de prezentat (expus) în 
mod special. Dar că nu este chiar aşa de simplu să 
înţelegem lumea obişnuită este demonstrat într-un 
exemplu prin care devine clară deosebirea dintre 
descrierea husserliană a lucrului şi cea heideggeriană. 
Pentru Husserl masa este un obiect spaţial, de o 
mărime determinată, cu suprafeţe determinate netede 
sau cu asperităţi, dintr-un anumit material. Faţă de 
lucrurile naturii ea se caracterizează ca lucru valoros. 

Această descriere atât de fidelă se situează 
sub anumite prejudecăţi. Teoriile care au la bază 
realitatea trebuie să fie supuse unei «destrucţii feno¬ 
menologice». în această situaţie nu se vede cum masa 

aparţine lumii înconjurătoare a Dasein-ului, aşadar 
momentul semnificabilităţii nu este sesizat, iar fun¬ 
darea pentru aceasta este căutată în lucrul natural. 
La Heidegger masa apare însă ca masă de sufragerie, 
masă de lucru, masă de cusut etc., este determinată 
prin destinaţia ei, „pentru ceva". Cunoaştem aceasta 
din analiza ustensilelor în Sein und Zeit. în loc de 
punerea în paranteză a lumii, la Heidegger aflăm 
faptul necesar de a-fi-în-lume al Dasein-ului, căruia 
îi aparţine faptul de a fi intim (familiar), momentul 
preocupării de ceva ( Besorgen) şi al grijii ca determi¬ 
nare fundamentală. 

UI. PREZENTAREA FENOMENOLOGIEI 
ŞI CONTROVERSA CU EA ÎN PRELEGEREA 

PROLEGOMENE LA ISTORIA 
CONCEPTULUI DE TIMP (1925) 

în ampla prelegere Prolegomene la istoria con¬ 
ceptului de timp (1925) se află prezentarea detaliată 
a fenomenologiei şi a mutaţiei pe care lucrările lui 
Husserl, îndeosebi Cercetările logice, au înfăptuit-o în 
filosofie. Descoperirile lui Husserl vor fi discutate in 
următoarele puncte: Mai întâi intenţionalitatea, la care 
Heidegger lămureşte modul în care prin Husserl a fosr 
dus mai departe conceptul de intenţionalitate de b 
Brentano şi s-a elucidat conexiunea dintre intentio s 
intentum (intenţionat). în al doilea rând. intuiţia cate¬ 
gorială - o idee care l-a impresionat pe Heidegger ixâ 
de timpuriu şi în legătură cu care devine cât se pate 
de clară apropierea sa de Husserl. (Acestei teme 



dedicat un capitol aparte, dar a trebuit să-l retrag, 
deoarece atunci conferinţa ar fi devenit prea lungă.) 
Sensul originar al lui a priori constituie cea de-a treia 
temă. Cu prilejul acestei expuneri Heidegger îl apără 
pe Husserl de atacurile lui Rickert, care l-a înţeles greşit 
(pe Husserl). 

Potrivit scopului acestor dezvoltări, mă limitez 
aici la explicitarea ( Auslegung ) de către Heidegger a 
termenului fenomenologie şi încerc să arăt în ce 
constă critica sa. Căci din aceasta rezultă cu evidenţă 
de ce realizarea heideggeriană a fenomenologiei 
urmează alte căi decât cele deschise de Husserl. 

La un sfert de veac după fundamentarea feno¬ 
menologiei, Heidegger nu consideră de prisos să 
examineze acest termen. El pleacă de la semnificaţia 
greacă a lui PHAINOMENON. Astfel PHAINOMEN 
este ceea ce se arată ( Prolegomene zur Geschichte 
des Zeitbegriffes, GA 20, Vorlesung 1925, hrsg. 
von Petra Jaeger, Vittorio Klostermann-Verlag, 
Frankfurt a.M., 1979, p. 111). în PHA1NESTHA1 se 
află ascuns PHA1N, ceva de revelat, de pus în lumină. 
Rădăcina lui PHA1N este PHA-PH, lumina, „aceea 
în care se relevă ceva, poate să-şi fie lui însuşi vizibil 
(evident)” (Op. cit., p. 111). „PHAINOMENON, 
ceea ce se arată el însuşi” ( Ibidem ). Acesta este 
pentru greci fiindul (das Seiende). 

După felul de acces însă, fiindul se arată foarte 
diferit. Ceva se poate astfel arăta aşa cum el nu este. 
Pentru aceasta avem termenul aparenţă (înfăţişare, 
Schein). Este important să vedem însă corelaţia dintre 
PHAINOMENON ca revelat şi PHAINOMENON ca 

înfăţişare. „Numai întrucât se spune PHA1NESTHAI 
se arată, se poate spune şi: se arată numai aşa cum, 
numai aşa are aspectul cum (seamănă)... numai ceea 
ce pretinde să fie vizibil (manifest, offenbar) poate 
să fie aparent (Schein)... acesta este sensul pentru 
aparenţă: pretenţie la revelat, fără a fi însă chiar 
acesta - ' ( Ibidem ). Deoarece fenomen se traduce în 
mod curent cu apariţie ( Erscheinung ), trebuie să dăm 
în vileag deosebirea. „Apariţii sunt chiar şi întâmplări 
ce retrimit la alte întâmplări, de la care se poate 
conchide asupra a altceva, ce nu intră în fenomen” 
(Ibidem , p. 112). Cel la care trimite apariţia nu se 
arată direct în el însuşi. Astfel, Heidegger, spune: 
„Denumirea apariţie, vizează astfel un fel de trimitere 
a ceva la ceva care nu se arată în el însuşi" (Ibidem), 
în cazul apariţiei, funcţia de desemnare o constituie 
indicarea a ceva ce nu se arată direct în el însuşi. 

In cazul fenomenului nu avem însă nici o relaţie 
de indicare, ci indicarea (înfăţişarea)-de-sine-ca atare 
(das Sich-selbst-zeigeri). Heidegger arată acum: „Posi¬ 
bilitatea apariţiei ca referire a ceva la altceva constă în 
aceea că ceva care indică se arată în el însuşi. Altfel 
spus: posibilitatea apariţiei ca referire este fundată în 
fenomenul propriu-zis, adică în înfăţişarea-de-sine (în 
Sich-zeigen)'' (Ibidem , p. 113). Referirea presupune 
vădirea-de-sine (dos Sich-zeigen) originară. Pentru Hei¬ 
degger este important să se distingă două semnificaţii: 
semnificaţia autentică a fenomenului, ca cel-ce-se-ara- 
tă-pe-sine (das Sich-zeigende), şi cea neautentică, care 
se poate echivala cu apariţia, în care referirea unui fiind 
la ceva decurge altfel. 

Despre Logos: corelaţia cu lege in trebuie luată 
în seamă. Legein-ul este de înţeles - sau de făcut 
evident - ca deloun. Heidegger se referă la semni¬ 
ficaţia aristotelică a /ogos-ului ca apophainesthai - 
_a lăsa să vadă ( sehen lassen) ceva în el însuşi şi chiar 
de la el însuşi" (Ibidem, p. 115). 

Cum trebuie să punem laolaltă în fenomenolo¬ 
gie cele spuse despre phainomenon şi logos? Că 
Husserl însuşi nu a pornit de la aceste semnificaţii, 
adică nu le-a avut în vedere, este observat numai pe 
margine. Heidegger spune: ..se arată numai ceea ce 
surprinde, anume că sensul /ogos-ului ca apophai 
nesthai în el însuşi are referinţă faptică la phaino¬ 
menon'' (Ibidem , p. 117). legein tă phainome- 

na = apophainesthai tâ phainomena. - Revelatul 
în sine însuşi îngăduie să se vadă de la sine însuşi" 
(Ibidem). în acest sens este comprehensibilă şi ma¬ 
xima ..către faptele ca atare” ( zu den Sachen selbst). 
Spre deosebire de celelalte ştiinţe, de pildă psiholo¬ 
gia, biologia, teologia, în cazul cărora domeniul de¬ 
terminat de lucru al cercetării este desemnat prin 
denumire, aici titlul nu spune nimic despre poziţia de 
fapt (conţinutul) obiectului, ci vizează doar, „felul, 
modalitatea în care în această cercetare este ceva 
tematic şi trebuie să fie tematic" (Ibidem). Este un 
titlu metodic, care exprimă ceva despre modul de 
sesizare ( Er/assung ), despre ceea ce în filosofie con¬ 
stituie o temă. La examinarea domeniului tematic, 
cel prin care se distinge fenomenologia, Heidegger 
a pus în evidenţă în primul rând intenţionalitatea. 

Aceasta trebuie înţeleasă în privinţa structurilor ei, a 
aprioricului ei. 

„Denumirea« Phănomen » nu exprimă însă ceva 
despre fiinţa obiectelor la care se referă, ci doar 
desemnează modul lor de a se petrece ' ( Ibidem , p. 
118). E vorba astfel de a scoate la iveală structurile 
intenţionale. Este cu totul fals să determinăm feno¬ 
menologia ca ştiinţă despre aparenţe şi apoi să ne 
întrebăm ce poate să fie dincolo de acestea. 

încă în prelegerea Ontologia am luat 
cunoştinţă de importanţa descoperirii faptului că 
Dasein este neautentic, iar neautenticitatea trebuie 
depăşită. Dar pentru a clarifica modalitatea de cer¬ 
cetare fenomenologică este aici în moc expres exa¬ 
minată determinarea acestei modalităţi. „Ceea ce 
este de arătat (deosebit în el însuşi şi trebuie dovedit 
ca atare" ( Ibidem) poate să fie descoperit. „Ceea ce 
este fenomen după posibilitate, nu este dat direct ca 
fenomen, ci e mai întâi de dat. Fenomenologia ca 
cercetare este chiar travaliul unui a lăsa-să-se-vadă 
(Sehenlassen ), care iese la iveală în sensul des¬ 
fiinţării, condusă metodic, a ascunzişurilor" (Ibidem). 
Aceasta este pentru Heidegger caracteristica distinc¬ 
tivă a fenomenologiei. 

A fi-acoperitul (das Verdecktsein) va fi consi¬ 
derat ca un concept opus faţă de a fi-fenomen. Dar 
ce forme de acoperiri există? Prima semnificaţie este 
cea a lui a-fi-nedescoperit (Unentedecktsein). Un 
fenomen nu poate încă să fie sesizat. O semnificate 
cu care Husserl putea să fie cu totul de acorP care 
se află în sensul cercetării sale. 



A doua semnificaţie este cea a fiinţei acoperite 
(Verschiittet-sein). Ce înseamnă aceasta? Ceva ce 
fusese descoperit, nu va mai fi văzut, respectiv nu în 
aceeaşi claritate, dar este încă evident însă ca apariţie 
(Schein). Heidegger spune că această formă a acope¬ 
ritului (Verdecktsein) ca împiedicare a accesului (Ver- 
stellen) „constituie modul cel mai frecvent şi cel mai 
periculos, deoarece aici posibilităţile de mistificare şi in¬ 
ducere în eroare suit deosebit de mari" ( Ibidem , p. 119). 
Aici avem, de asemenea, opoziţia dintre ceea ce era 
iniţial aflat şi apoi a căderii. Fenomenele văzute iniţial sunt 
dezrădăcinate, provenienţa lor nu mai este înţeleasă. 

Analiza fenomenului acoperirii se va preciza 
mai departe. Atât neacoperirea cât şi împiedicarea 
accesului pot să fie duble: accidentale şi necesare, 
între cele certe este indicată posibilitatea de a nu 
vedea încă de ce trebuie să fie necesar - adică am 
tendinţa ca în loc de o necesitate să vorbesc despre 
o posibilitate periculoasă. Am impresia că Heidegger 
o afirmă astfel, întrucât ea îi apare deosebit de 
periculoasă. De ce aşa? Pentru că o descoperire 
fenomenologică, de îndată ce este formulată, poate 
fi repetată fără ca efectuarea proprie, care a condus 
la ea, să fie reluată. Chiar în seminariile sale, Heideg¬ 
ger a luptat constant împotriva acestui pericol. Aici, 
spune el, un principiu fenomenologic pierde con¬ 
stanţa fondului său şi devine o denumire ce planează 
cu totul liber. Această posibilitate a pietrificării a ceea 
ce s-a creat originar şi a celor legitimate (dovedite) se 
află în travaliul concret al fenomenologiei însăşi {Ibi¬ 
dem). lată un pericol ce nu trebuie scăpat din vedere. 

O altă variaţie este numită pe scurt; anume că ceea 
ce a fost găsit, tocmai pentru că ridică o pretenţie 
radicală, se poate întări (înăspri). Dacă ne amintim 
de prima prelegere şi facem o problemă din cerinţa 
fenomenologiei, atunci aceasta constituie aici o 
reluare a acestei teme. „Dificultatea travaliului cu 
adevărat fenomenologic constă în aceea, că, îm¬ 
potriva lui însuşi, el se propune critic într-un sens 
pozitiv" ( Ibidem ). Fenomenul nici nu este neapărat 
evident; înainte de toate el trebuie să devină. Este fals 
că socotim că fenomenologia ar avea de-a face cu o 
simplă vedere; e vorba, mai mult, de o „exegeză 
cuprinzătoare în mod originar" ( Ibidem , p. 120). 

Prin examinarea stării de fapt a acoperirii, 
Heidegger vrea să clarifice cât de importantă este 
pregătirea metodică pentru a ajunge la datul feno¬ 
menal al intenţionalităţii. Acesta nu trebuie aici nici 
adus în deschis, nici dedus - ceea ce e spus exact în 
sensul lui Husserl - pentru a izbuti să ajungem la 
fenomene. Şi pentru că drumul ce se deschide nu 
este simplu pentru a ajunge la aprioricul pe care 
conexiunile trebuie să-l facă evident, s-a afirmat în 
mod expres - şi survine chiar - nevoia ca şi dosirea 
(Verschiitzung) să fie depăşită prin tradiţie. încă în 
prelegerea Ontologie fuseserăm împinşi către ne¬ 
cesitatea destrucţiei conceptelor moştenite, prin care 
este vizată în fond numai forţarea durificării lor, a 
desfigurării lor, pentru a scoate la iveală semnificaţiile 
originare. In plus măsura dosirii poate să fie foarte 
diferită. Heidegger a avertizat asupra pericolului de 
a zidi ceea ce a găsit ( Gefundene ) într-o dialectică. 

Aceste consideraţii s-ar putea face şi în sensul 
unei critici la adresa pretenţiei metodologice a lui 
Husserl, mai exact spus, a aflării unei metode absolut 
certe: aceasta atunci când Heidegger spune: „înainte 
de toate. în privinţa conexiunii structurilor intenţio¬ 
nalităţii nu este câtuşi de puţin ceva de făcut, căci 
însăşi corelaţia aprioricului se determină totdeauna 
numai pornind de la faptul însuşi, care trebuie cer¬ 
cetat în structura sa fenomenală" ţ Ibidem). 

Care este atunci critica principală a procedeu¬ 
lui lui Husserl? Aşa cum vom vedea, această critică 
nu este înţeleasă ca o îndepărtare de fenomenologie, 
ci ca o radicalizare a modului ei de a interoga. 
Heidegger formulează trei întrebări: „Care este tere¬ 
nul pe care se dobândeşte acest câmp obiectual 
(adică al fenomenologiei)? Care este calea dobândirii 
acestui câmp tematic? Care sunt determinările aces¬ 
tui câmp obiectual nou găsit, ale conştiinţei aşa-nu- 
mită pură?" ( Ibidem , p. 141). Domeniul tematic al 
fenomenologiei îl constituie intenţionalitatea. „Este 
determinată în fiinţa sa şi în ce mod regiunea 
conştiinţei - a conştiinţei pure - ca domeniu de bază 
al intenţionalităţii?" (Ibidem). Sau, într-oaltă formu¬ 
lare: „în această elaborare a domeniului tematic al 
fenomenologiei, care este intenţionalitatea, cum este 
pusă... întrebarea privitoare la fiinţa acestei regiuni, 
la fiinţa conştiinţei?...” ( Ibidem , p. 140). 

Se pot arăta aici patru determinări de fiinţare 
ale conştiinţei: „Conştiinţa este: în primul rând fiinţă 
imanentă, în al doilea - imanentul este fiinţa dată 
in mod absolut. Acest dat ( Gegebensein ) absolut 

este desemnat şi ca fiinţă absolută pur şi simplu. în 
al treilea rând, această fiinţă în sens de absolut dat 
estetotodată absolută însensul că ea nulla re indiget 
ad existentum (şi cu aceasta este preluată vechea 
definiţie a substanţei), astfel că, pentru a fi, ea nu mai 
are nevoie de nici un lucru. Res este aici înţeles în 
sensul îngust de realitate... în al patrulea rând, fiinţa 
absolută este, în ambele aceste semnificaţii - absolut 
dată şi neavând trebuinţă de o realitate - fiinţa pură 
ca dăinuire esenţială (W/essensein) a trăirilor, a fiinţei 
ideale a trăirilor" ( Ibidem , p. 141 şi urm.). Şi Heideg- 
ger leagă de aceasta totodată întrebarea hotărâtoare 
- sunt aceste determinări de fiinţare „rezultate din 
privirea către faptul însuşi", „create pornind de la 
conştiinţă şi de la fiinţarea ( Seiende) însăşi vizată prin 
această denumire?" ( Ibidem , p. 142). 

Ce înseamnă imanenţă? A fi conţinut într-un 
altul. „Imanenţă, a fi laolaltă, se spune aici cu privire 
la trăiri, în măsura în care ele sunt obiect al unei 
sesizări (înţelegeri-Er fassung) prin reflecţie” (Ibi¬ 
dem). De ce este important să stabilim aceasta? 
Determinarea aceasta nu este una a fiindului însuşi, 
despre care e vorba, ci o determinare cu referire la 
ceea-ce se-obţine - în sesizare ( Er/asstein ) printr-un 
act, ori, altfel formulat, la o trăire prin altă trăire, care 
este orientată după aceasta. într-un act de reflecţie 
eu pot face ca o trăire să devină obiect. Cu acesta nu 
este determinată originar fiinţa conştiinţei, ci doar se 
spune ceva despre relaţia dintre actele de conştiinţă. 

Determinarea regiunii conştiinţei pure nu este astfel 
una originară. 

A doua determinare era: conştiinţa ca fiinţă 
absolută, datul absolut. Ce este însă dat în mod 
absolut? Actul asupra căruia este orientată în reflecţie 
conştiinţa. în timp ce orice transcendent devine 
accesibil prin intermediul actelor particulare, prin 
intuiţie, sau, indirect, simbolic ori în alte forme, 
trăirile sunt date în mod absolut. Aceasta pare a fi 
evident. Ce critică Heidegger aici? Aceasta este o 
determinare a regiunii de trăire „în privinţa a ceea-ce 
este-sesizat". „Din nou tema nu devine fiindul în el 
însuşi, ci numai întrucât el este obiect posibil al 
reflecţiei" ( Ibidem , p. 145). 

A treia determinare priveşte şi caracterul de 
absolut, însă acum deoarece conştiinţa constituie o 
conexiune de trăire închisă, care nu este atinsă prin 
anihilarea lumii lucrului. „Conştiinţa este absolută în 
sensul că ea este premisa fiinţei pe baza căreia se 
poate anunţa în genere o realitate” ( Ibidem , p. 144). 
Heidegger citează formularea lui Husserl. „Fiinţa 
care este pentru noi cea dintâi, este în sine cea de a 
doua, adică ea este ceea ce este numai în «relaţie la 
cea dintâi»" (Ibidem I, p. 93). Cea dintâi, cea care 
trebuie presupusă, care trebuie să fie deja, anunţă un 
real... are prioritate, astfel că ea nu are nevoie de 
realitate, ci, dimpotrivă” (Ibidem). 

Deoarece, pentru a se putea anunţa, orice 
realitate are nevoie de conştiinţă, aceasta (conştiinţa) 
înseamnă ceva absolut. Ea este constituitoare de 


198 



obiect. Este vorba de întâietatea subiectivităţii faţă de 
obiectivitate. 

Din nou conştiinţa nu este ca atare dată origi¬ 
nar, ci văzută în perspectiva tematicii constituirii. Dar 
se poate obiecta că tematica constituirii distinge 
tocmai conştiinţa. Prin aceasta - răspunde Heideg- 
ger- intervine aici poziţia prin care idealismul, respectiv 
neokantianismul, cu înţelegerea sa despre conştiinţă, 
pătrunde în fenomenologie. 

A patra determinare afirmă: conştiinţa este 
fiinţă pură. Aici intenţionalitatea se determină iarăşi 
cu privire la posibilitatea sesizatului ei. Trăirile nu sunt 
sesizate în concreteţea lor, ci ca esenţialităţi. De la 
realitatea conştiinţei se priveşte direct în altă parte. 
„Conştiinţa este desemnată ca pură, întrucât în ea se 
face abstracţie cu totul de orice realitate şi realizare. 
Această fiinţă este pură, deoarece este determinată 
ca fiinţă ideală, adică nu reală’’ ( Ibidem , p. 146). 

Intr-o altă formulare:.nu e vorba de determinarea 

fiinţei fiindului, care are structura intenţionalităţii, ci 
de determinarea fiinţei structurii însăşi, ca retrasă în 
sine” (Ibidem). La posibila obiecţie, anume că 
Heidegger ar da, în analizele sale asupra Dasein-ului, 
şi determinări de structură, s-ar putea răspunde că 
acestea nu sunt puse în scopul înţelegerii teoretice, 
ci sunt rezultate din analize concrete, rezultatul aces¬ 
tor analize. Astfel el critică determinările aduse de 
Husserl: „Determinările fiinţei nu sunt doar cu privire 
la un intenţional, luat în însăşi fiinţa sa, ci întrucât acesta 
este pus în lumină, dat ca sesizat, sesizat ca esenţă 
care constituie şi relevă ideaticul. Aceste determinări 

ale fiinţei sunt dobândite din astfel de referiri, care 
sunt cu totul străine conştiinţei" ( Ibidem). 

Determinările fiinţei regiunii-conştiinţă sunt 
dobândite cu privire la examinarea ştiinţifică a acestei 
regiuni. „întrebarea primară a lui Husserl nu o con¬ 
stituie nicidecum cea despre caracterul de fiinţă al 
conştiinţei, ci mai degrabă cea care îl călăuzeşte la 
reflecţia următoare: „Cum poate în genere conştiinţa 
să devină obiect posibil al unei ştiinţe absolute? Ceea 
ce este primar, ceea ce îl călăuzeşte, este ideea unei 
ştiinţe absolute" ( Ibidem , p. 147). Cu aceasta 
Husserl se află pe linia filosofiei modeme, c are fusese 
inaugurată de Descartes. Determinarea conştiinţei 
pure nu a devenit fenomenologică, ..în întoarcerea 
la faptele ca atare, ci la o idee tradiţională a filosofiei, 
şi astfel toate caracterele definitorii, care se prezintă 
ca determinări de fiinţare ale trăirilor, nu sunt nicicum 
originare" (Ibidem). Cu aceasta se termină prima 
reflecţie critică. în continuare, Heidegger pune între¬ 
barea dacă o determinare corectă de fiinţare a 
trăirilor nu are loc totuşi pe calea determinărilor date 
ale conştiinţei pure sau în ieşirea din atitudinea 
naturală. 

Poate că reducţia, motivul favorit al lui Husserl, 
căruia el i-a consacrat atât de mulţi ani, duce mai 
departe. Dar în reducţie se face abstracţie de reali¬ 
tatea conştiinţei. „Trăirea reală este eliminată ca real, 
pentru a dobândi absolutul pur. Sensul reducţiei 
este astfel tocmai de a nu mai face uz de realitatea 
intenţionalului” ( Ibidem , p. 150). Ea este astfel 
inaptă „de a determina pozitiv fiinţa conştiinţei" 

(Ibidem). Ca întregire aş vrea să adaug: Ce-i drept, 
prin reducţie privirea trebuie concentrată asupra 
conştiinţei, dar o conştiinţă care este secţionată chiar 
din referirea sa la realitate. Reducţia eidetică nu 
conduce şi mai departe, căci aici interesează tocmai 
existentia şi nu essentia. „Dacă s-ar da astfel un fiind 
( Seiendes ), a cărui modalitate este tocmai aceasta, 
să fie şi nu ca să fie, atunci această reflecţie ideatică 
ar fi faţă de un astfel de fiind cea mai mare ne¬ 
înţelegere" ( Ibidem , p. 152). In legătură cu procedeul 
lui Husserl: „Fiinţa psihicului, intenţionalul, este mai întâi 
eliminată, pentru a permite apoi să se dobândească 
regiunea conştiinţei pure, şi numai pornind de la 
aceasta va fi posibil astfel să determinăm fiinţa elimi¬ 
nată (scoasă din cauză), realitatea. Interogarea cu 
privire la fiinţă este astfel pusă, chiar i se dă un 
răspuns. Doar că avem astfel de a face cu drumul 
ştiinţific propriu al unui răspuns, care caută să deter¬ 
mine sensul realităţii unui real, în măsura în care 
acesta se arată în conştiinţă" ( Ibidem , p. 155). Dar 
în atitudinea naturală este oare aflată fiinţa actelor, 
iar trăirile ca trăiri ale obiectelor naturii, înţelese ca 
esenţe ale vieţii? La aceasta Heidegger răspunde 
categoric: Atitudinea naturală nu este deloc naturală. 
Este vorba de o experienţă, care „închide în sine o 
poziţie teoretică în întregime determinată, una pentru 
care, în despărţirea spaţio-temporală a lumii, orice 
fiind ( Seiende) este sesizat a priori ca derulare reglată 
logic de evenimente” (Ibidem , p. 155 şi urm.). 

Această controversă critică cu Husserl. ale 
cărei rădăcini le-am depistat încă în prelegerea 

timpurie Probleme fundamentale ale fenomenolo¬ 
giei, conduce dar la aceea că Heidegger reclamă 
necesitatea unei noi cuprinderi a existenţei umane şi 
cu aceasta totodată, aşa cum s-a exprimat în Sein 
und Zeit iscarea problemei fiinţei. Ceea ce se şi 
petrece în partea principală a prelegerii şi în ontolo¬ 
gia fundamentală din Sein und Zeit. Planul meu 
iniţial, de a pătrunde până la prelegerea Logica- 
Chestiunea priuind adevărul - şi la Probleme fun¬ 
damentale ale fenomenologiei, nu mai poate, din 
păcate, să fie realizat aici. Dar s-ar putea să se 
clarifice cum a realizat Heidegger pretenţia sa timpu¬ 
rie, care „constituie ea însăşi şi pentru ea însăşi 
problema de bază cea mai arzătoare, şi de neşters, 
originară şi definitivă a fenomenologiei”. 

In încheiere, se poate pune întrebarea: De ce 
mai târziu Heidegger a abandonat denumirea «feno¬ 
menologie» pentru modul său de filosofare? Răspun¬ 
sul constituie o simplă prezumţie. 

întrucât în centrul cercetării sale se află exami¬ 
narea chestiunii despre fiinţă, iar „analiza fundamen¬ 
tală preliminară a Dasein -ului" se deosebeşte clar de 
analiza conştiinţei a lui Husserl, atunci conceptele de 
bază husserliene - intenţionalitatea, reducţia, intuiţia 
esenţei (Wesensschau) nu mai joacă nici un rol; dar 
cum orientarea fenomenologică a fost şi pe mai 
departe determinată prin acestea, el (Heidegger) a 
găsit de cuviinţă să renunţe la această denumire. De 
altminteri, după Sein und Zeit trece în prim plan, 
chiar în această privinţă, interpretarea (De ut ung) 
istoriei metafizicii, aşa cum în această istorie s-a pus 

întrebarea despre fiinţă, marcată prin uitarea fiinţei. 
Aici transformarea filosofării în gândire trebuie să 
servească drept cuvânt de ordine. Heidegger nu a 
suprimat nicidecum analizele sale fenomenologice - 
în seminariile din anii '40 avea grijă să spună că dacă 
am avea mai mult timp, ar trebui să desfăşurăm 
analizele fenomenologice -, exemple sunt seminari¬ 
ile cu Boss în Zurich (cu medici şi psihiatri), ceea 
ce constituie un indiciu (M. Heidegger, Zoblikoner- 
Seminare/Protokolle- Gesprăche-Briefe/, hrsg. 
von Medard Boss, Vittorio Klostermann-Verlag. 
Frankfurt a.M., 1987). Fenomenologia nu a fost 
eliminată din gândirea lui Heidegger, iar dacă până 
la sfârşit el a accentuat atâta importanţa drumului 
( Wege-Bahnens ), aceasta constituie în fond provo¬ 
carea pe care el a preconizat-o încă de timpuriu 
pentru un mod de filosofare fenomenologic, care 
vrea să ne educe pentru faptul-de-a lăsa-în-vedere 
(zum Sehen-lassen). 


(Traducere de Alexandru BOBOC) 

